url
stringlengths 15
6.61k
| text
stringlengths 104
99.9k
|
|---|---|
https://hkdecoman.com/article/52278
|
地腳線係現代家居裝飾裝修中常見嘅裝飾材料，唔好睇地腳線細細塊，佢係裝修中可以話係起到畫龍點睛作用，唔單止具有裝飾效果，而且仲可以對地面起著一定嘅保護作用。但似乎好多朋友對地腳線並唔係太了解，以下裝修佬為大家詳細講解地腳線嘅相關知識，一齊去文。
木材類主要有實木及密度板兩種，實木價格較貴，同木地板一樣，木地腳線顏色多，裝飾性強，視覺柔和，居家裝飾溫馨舒適。 缺點係木材表面耐磨性較差，另外，隨天氣變化，木材會發生熱脹冷縮進而變形拱起，總體來講壽命較短。
石材地腳線高端大氣，唔單止裝飾效果好，而且防水防潮唔變形易打理，耐用結實，價格一般較貴，適用於瓷磚或者大理石地面。
陶瓷類地腳線比較常見，配合瓷磚使用，係唔錯嘅選擇，簡潔大方、易清理、防水防潮，顏色多樣，可以代替石材。
一般來講會用鋼化玻璃來做地腳線，顏色多樣裝飾性強，搭配瓷磚地面比較和諧，唯一嘅缺點係玻璃會撞碎有安全隱患，但發生嘅幾率會好微。
不鏽鋼地腳線嘅優點明顯，防腐耐用，易清潔，使用壽命長，但由於特殊金屬質感，適合工業裝修風格。
PVC地腳線係木質地腳線嘅替代品，外觀一般模仿木質地腳線，用貼皮呈現出木紋或者油漆效果，裝飾性較木質差小小，唔耐磨損，可能出現貼皮層脫落或者破碎問題。
|
https://www.nmplus.hk/dinning/%E5%8E%BBpmq%E5%85%83%E5%89%B5%E5%9D%8A%E7%9D%87invader%E8%B2%B78-bit%E7%B2%BE%E5%93%81-93800/
|
香港成日被外國人笑係「文化沙漠」，政府的確要負番部分責任，好似佢13年年頭將法國街頭藝術家Invader香港畫超過50幅街頭藝術品當垃圾咁清除。最諷刺係今年年頭蘇富比拍賣會，1件Invader作品就以250萬港元成交，換句話講，香港政府就咁「清除」市值過億藝術品！
好彩！今年「法國五月」藝術節重頭戲，就係將Invader超過50件藝術品放中環PMQ元創方，包括首次曝光LED藝術品同大型雕塑裝置，今次唔使「走鬼」喇，重俾大家慢慢睇之餘，重可以掃埋勁正嘅8-bit精品！
大家展覽之餘，記得去埋Pop-up Store，雖然精品唔算多，但要數must buy item，一定推薦print tee，大大個art piece心口，唔驚被人清場。
法國街頭藝術家Invader形象素來神秘，行蹤亦好飄忽，就算接受法國國內外媒體訪問，都要求以馬賽克（即係大家 叫開「打格仔」）遮面。我只係知道Invader法國藝術學院畢業，亦係個遊戲機迷。佢藝名就係自1978年推出《Space Invaders》呢隻經典「打怪獸」電子遊戲，以當時8-bit技術講，已算係好好玩。Invader作為藝術家，更將呢種起晒格「馬賽克8-bit 風」衝出現實世界，以「外星人走出屏幕框框」，有種表達自由可貴意思。
除打機，Invader另一樣嗜好係Chinese Kung Fu，佢曾訪問中話極欣賞已故武打巨星李小龍。估唔到佢亦好鍾意1974年美國動畫《Hong Kong Phooey》，呢套動畫係講1隻識功夫狗香港行俠仗義故事，佢當然都有以呢隻功夫狗為藍本整過格仔藝術品啦！香港亦有份，但當時被香港政府秒殺，但呢件art piece今年年初蘇富比以25萬港元成交，都算大諷刺。大家今次展覽，可以一次過欣賞呢高價作品外，重有Invader近年用扭計骰製作李小龍頭像。雖然同樣係四四方方，但用扭計骰製作過程難度非常高，大家可以想像，單係扭出1面「左下個角藍色，其餘8格係紅色」扭計骰，要花幾多時間；1幅作品用上過百件扭計骰，你話要用幾多心機先成事呢？
今次展覽以「Wipe Out」為題，大家就知道同港府摧毀佢街頭作品有直接關係。展場有塊巨型「Invasion of Hong Kong」展板，詳細列出Invader香港留低75件作品同擺放地點，想表達「就算剷走所有作品，但剷唔走留過香港事實」，嘩！Invader應該同支持「雨傘運動」人好key。
除「Wipe Out」外，今年「法國五月」依然有大量精采藝術展覽，等緊你親身接觸不同藝術範疇。《新Monday》嚴選以下4個展覽，等你週末時可感受法蘭西浪漫美感！
透過攝影師Michael Eisenlohr鏡頭，將巴黎新舊建築展現大家眼前。
「法國五月」首個新媒體藝術展覽，多位法國同香港藝術家帶大家寧靜環境下細聽身邊事物聲音，以耳朵享受藝術。
塞夫爾皇家瓷器工坊已有300幾年歷史，係瓷器製作技術堪稱世界最好工房之一，今次展覽展出超過120件瓷器，件件珍貴。
法國藝術家Antoine Rameau以剪貼中古報紙創作出一幅幅充滿美感藝術品。
|
https://www.gameover.com.hk/news/tag/%E5%80%AB%E8%A3%95%E5%9C%8B
|
喂，由今日開始，牛佬同倫裕國會長駐「有情歲月古惑仔漫畫主題冰室」呀，開心嘛？不過唔該留意番，人形紙牌而已，左右門神般戙企餐聽門口，大家經過老尖就去打番個卡喇。話時話，牛佬3月頭交代過話遲啲會推出番《古惑仔》復刻珍藏版（十九），到家陣都仲係無影，幾時找數先？我等得好辛苦呀喂。
奉牛佬諭，如果聽晚（3月24日）有空又或者咁啱得咁蹺行開老尖，不妨上「有情歲月古惑仔漫畫主題冰室」食個美味Dinner，事關7:00pm咁上下時間，佢會同倫裕國會上去撐檯腳，順便同Fans們見吓面影吓相吹吓水。約定你喇，報告完畢。
聽日唔使去書報攤撲書，據面書專頁「古惑仔Teddyboy」透露，由於牛佬仲係病緊，所以《勝利人生李浩東》繼續脫期。其實牛佬出院未？情況有無好轉？倫裕國同陳科琳可唔可以透露吓？我很擔心。真心的，祝牛佬早日康復。
記得買書！記得買書！記得買書！因為重要，所以講三次。牛佬喺面書出咗張新宣傳圖，提醒大家聽日記得畀$25佢使，《勝利人生李浩東》聽日見街，大家記得捧場。
奉牛佬諭，代為廣傳，新書《勝利人生李浩東》鐵定於6月27日見街。請習低呢個日子，也請延續《古惑仔》優良傳統，方便的話，買咗書嘅朋友請影相掟番畀牛佬同倫裕國睇，以示支持。牛佬，加油，阿國，勾多啲靚頭！
很很很很很開心，等到頸長，終於來了，牛佬終於開Post賣個廣告，將會推出新書《勝利人生李浩東》。睇陣容，策劃倫裕國、監製牛佬、美術陳科琳，多麼熟識的剛鐵組合，希望可以繼《古惑仔》後再創高峰喇，我一定撐到尾。And，陳浩南後有李浩東，唔知兩者有無關係呢？
《古惑仔》送超靚素描年曆卡 伊文華過唔到狗年？
今期第2015及2016期孖寶號《古惑仔》送素描賀年卡，一如上期有陳浩南版同大飛版兩款選擇，又一如早幾日咁樓下報紙檔只得大飛版賣，奇怪。張大飛賀年卡真係畫得好靚，倫裕國手畫真係無得頂，不得不寫個服字！今期孖寶號，一次過睇兩期，感覺一氣呵成好多，尤其采妮趕南哥出門口又跪南哥嗰幾格，究竟求南哥啲乜呢？係咪已經Sure咗豹子健已經係游子健？之後又整多格南哥疑似功高蓋主唔放洪興龍頭韓賓在眼內，啲衝突位開始慢慢浮出嚟嘞，估計呢Part故事應該幾正！不過我驚嘅係，為咗製造高潮兼煲勁小海武值同頭腦，牛佬好似想整死伊文華咁款喎。唉，最好唔好喇，二代死吓一個死吓又一個，斷估好多讀者都會同我一樣，好傷心架。
之前靚仔勾頭王倫裕國咪唱咗首《古惑仔》主題曲《同擔日月天》嘅，今次仲勁拍埋MV，不過就唔係倫裕國主唱，而係由組合神奇膠深深深深深情演繹，中間仲新加咗段Rap添。個MV都OK好睇架，刀光劍影醉生夢死大江湖，有劈友有爭女有血有汗有群揪有單挑，都幾有九十年代《古惑仔》系列電影Feel。《古惑仔》Fans有必要睇，睇完，仲好應該唱番兩嘴添。
2000期！一本漫畫可以出到2000期確係唔簡單，《古惑仔》為慶祝呢個里程碑，決定由新任俱樂部會長街市勇扯頭纜，搞番個打老邊Party，名額60人，暫時已經有17人報名，想同牛佬影相、想同倫裕國隊酒、想結識街市勇真人、想同靚女九尾狐Say個Hi（中堅會員！估計必到！），唔該擺低$380。牛佬講到明到時要手持第2000期《古惑仔》方可入場，估計係要大家幫幫手擺Pose，一人拎住一本公仔書影番張超級無敵大合照喇喂。有嘢食，有古惑啤飲，仲有獎抽，獎品係全新《古惑仔》Tee同倫裕國親筆畫板，到時一定全場High爆，家陣諗吓都興奮呀。
「2017年度叱吒樂壇流行榜最佳新人獎男歌手金獎係……係邊位呀？大聲啲，大家嗌佢個名出嚟……無錯，倫裕國，得獎歌曲《同擔日月天》！畀啲掌聲……」唔係吹水呀，倫裕國隊酒叻就話係人都知啫，點估到佢唱歌都有一口喎，真係點夠你撈呀？年尾分分鐘上台攞獎都唔出奇。老實講慢歌一首，歌詞亦唔算橋口杉手，呢首《同擔日月天》絕對唔難唱，但倫裕國勝在唱得出個伊健Tone，啲高音位都拿捏得幾準。唱得咁好，喺度，我哋好應該畀啲掌聲佢，大家唔該一齊鼓掌，啪啪啪啪啪……
牛佬又有禮送喇，今次送牛佬x倫裕國x邱志加電腦彩稿親筆畫。參加辦法好簡單，四要影低周六出版嘅《古惑仔》復刻珍藏本同緊接周一嘅《古惑仔》三日刊，上載到「古惑仔合訂本」面書專頁，加多幾隻字同牛佬打打氣就得嘞。邊個張相呃到最多Like，邊個就有獎，喂唔係求其送張「紙」畀你架，係切切實實一幅畫，送埋畫框，好有誠意架。得獎名額有三個，一連玩三個禮拜，第一張送嘅畫係立花正仁，仲唔快快影相掟上網，Call埋班Friend喪Like你？
之前為賀《壽星仔》四十周年紀念，業餘輕黏土玩家Henry專登製作《Abbey Road》X《壽星仔》四子景品送畀上官小強，送開有鋪癮，家陣輪到牛佬喇。
做善事嘅嘢，多多益善少少亦無拘，有錢出錢有力出力，呢次又要讚牛佬嘞，唔知佢有無出錢，但喺後日舉行嘅「保良局慈善步行嘉年華」裡面，佢一定有份出力。
|
https://flyformiles.hk/20639/%E7%BE%8E%E5%9C%8B%E9%81%8B%E9%80%9Acenturion-card-ae%E9%BB%91%E5%8D%A1
|
銀聯信用卡Columbia / Go Wild / The Kooples / Repetto專門店即減優惠！消費滿指定金額即減HK$150或HK$300！
本身諗住無疾而終都費鬼事寫，但又有唔少人inbox我究竟呢張卡咁貴年費又有幾勁，係咪真係可以喺沙漠到拿渣沙俾你！所以我就上網搵咗啲資料同埋問埋啲黑卡網友，包括網傳批核要求及福利，例如送咩酒店會籍同航空公司會籍、保險、食飯優惠等等，再整合咗呢篇文出黎！但講明呀！唔一定係岩架！因為呢個卡太神秘所以啲offer都keep住轉 (cut…)！但有一樣野就一定無cut既，就係有可以入到香港AE Centurion Lounge黑卡區，食洲際大廚米芝蓮既叉燒飯、黑松露大蝦、燕窩蛋撻咁！佢開張個陣我就親身去參觀過，不妨黎睇下啦！
但我重申，年費係$38,800 + 入會費$38,800，哈！
岩岩呢幾日AE黑卡卡主就收到AE既email，話由12月10日至2022年11月30日，可以拎住張黑卡進入尖沙咀1881既CIty Lounge (The Centurion House)呀！
入到去就可以有一杯酒精飲品同一份小食！每次仲可以帶一個同行貴賓！每月最多可以免費入2次！
每人可享小食一份，其實都幾細份！
先去 centurion.com 或 https://global.americanexpress.com/card-benefits/centurion，見到下面有呢句Interested in Centurion® Membership? Click Here. ，就撳落去！
再撳埋submit就完成了！咁如果你符合資格，咁個invitation 就會寄俾你啦！
網上傳聞話要喺半年內用AE白金charge card簽夠$1,600,000至$2,500,000，當中只可以包括個人消費，主要係要求你吃、喝、玩、樂既消費，所以網上簽賬好多時都唔包，總之就係大家買多啲名錶名酒名牌袋個啲就最OK！
咁就有機會會批，但聽聞都考慮埋好多野，例如你既社會知名度、地位等等。
我個Youtube有埋video睇，可以睇到香港AE黑卡區，食洲際大廚米芝蓮既叉燒飯、黑松露大蝦、燕窩蛋撻咁：
– Hilton Honors Diamond Status 希爾頓榮譽客會鑽石會籍：有早餐送！！！超級有用！！！
– 香格里拉貴賓金環會鑽石級會籍 Shangri-La Golden Circle – Diamond Membership ：有早餐送！！！超級有用！！！
AE黑卡基本卡、2位附屬卡會員及4張AE細頭附屬卡，毋須用呢張卡訂機票酒店，都有旅遊保險，包括全球旅遊保障及旅遊意外保障。
呢份保險基本上cover既野都幾多，delay、唔見錢/passport/野、入醫院等等都包。
另外用黎買野都有購物保障。
呢個聽人講成日會轉，所以參考下好了！
全港美心集團旗下中菜食府、m.a.x. concepts國際食府享用晚膳自選餐目，將可享有低至6折優惠。
|
https://www.bnoliveuk.com/post/%E8%8B%B1%E5%9C%8B%E7%94%9F%E6%B4%BB%E6%8C%87%E6%95%B8
|
喺香港，有人一萬蚊過一個月又得，有人五萬蚊過一個月都覺得唔夠。
參考完就算啦唔好當真呀，講明不負責任，因為：
住唔同區：新樓舊樓，價錢可以差好遠。
屋企飲食同日用：有人清茶淡飯，有人鍾意大魚大肉。 外出飲食消遣：呢樣野更加講唔埋喇，有人£5食快餐又得，有人冇£30都唔會去食。 水電煤上網：英國有好多唔同嘅電力公司(供應嘅其實一樣）價錢可以差好遠，上網唔同plan，睇唔睇英超，都差好遠。
交通：住得遠同近，揸車定搭車，地鐵定火車，分別可以好大。 Council tax：唔同Council，屋企大細都會差好遠。
咁呢個參考有乜價值？只係話俾你聽呢一個價錢可以生活到又未至於去到最差嘅生活，好好嘅亦都講唔上，咁有定心理準備。
我計數唔係好叻，啱啱lockdown嗰幾個月，就最容易計，唔使交通，又唔使外出飲食，一家三口，唔計住屋，大概洗£800一個月，咁其他你哋自己諗吓你哋嘅消費習慣喇。
|
https://zh-yue.gamesnew.info/101/1/%E9%A6%99%E6%B8%AF%E9%9B%BB%E5%BD%B1%E9%87%91%E5%83%8F%E7%8D%8E.html
|
香港電影金紫荊獎最佳編劇 每年由香港影評人協會頒發，表揚年度最出色嘅電影編劇。至今獲獎最多嘅編劇係游乃海，攞過4勻。
11月5號 係公曆年嘅第309日（閏年第310日），離年尾重有56日。
（ Her Film Her Story ）係香港電視娛樂製作嘅訪談節目，亦係第39屆香港電影金像獎嘅前奏節目，由何嘉麗主持，喺2020年3月29號到5月10號逢禮拜日20:00-20:30喺ViuTV播。節目會訪問香港女性電影工作者。
李嘉榮 （Li Ka-Wing）係香港電影剪接師，香港剪輯協會（HKSE）會員，2000年入行。香港出世。2018年香港電影金像獎最佳剪接。
4月5號 係公曆年嘅第95日（閏年第96日），離年尾重有270日。
香港電影金像獎 （ 粵拼： hoeng 1 gong 2 din 6 jing 2 gam 1 zoeng 6 zoeng 2 ） （英文： Hong Kong Film Awards ）係香港電影業一年一度嘅盛事，而且係港產電影之中最重要嘅獎項。金像獎見證咗香港電影業嘅起跌。2003年得獎嘅係代表作之一，嚢括咗最佳男女主角、最佳男女配角、最佳電影、最佳導演、最佳編劇等等嘅獎項。
|
https://jdailyhk.com/2018/06/vietjet_osaka_hanoi/
|
越捷航空最新推出河內飛大阪航線 可以一次過玩齊兩個地方！
如果有幾日假期，你會揀去越南食個牛河，定係去日本食個拉麵刺身，再順便掃貨？其實兩邊都各有吸引。
而家就唔使再諗喇，曾經以比堅尼空姐而聞名嘅越捷航空，最近推出一條新航線，直飛河內至大阪，以後大家多一個選擇，想唔想試下先飛去河內食個牛河再去大阪掃貨？每日直航出發，黎緊6月8號上返越捷個網就可以訂飛。
講到越捷航空，佢地除左比堅尼空姐外，今年都搞左個性感年曆：
講到尾，都係問返，越南妹定日本妹？
先黎越南正妹：
梗係Why not both，一次過去曬！
越捷航空乘搭噴血比堅尼空姐夢幻航班！
延續優良傳統 越捷航空出新一輯2019年比堅尼空姐月曆！
|
https://www.etnet.com.hk/www/tc/lifestyle/wealth/onlinefintalk/71586
|
正所謂「生意淡薄，不如賭博」，香港人去馬交又要打疫苗又隔離咁，有幾個錢身痕要止癢點算好？近年來因為買賣比特幣方便咗，所以唔少人當佢係「另類賭場」，更有人按埋樓套現入場，咁誇？唔誇，不過禮拜日（18日）比特幣就高位跌一成三，究竟係市場太熱定係監管機構出手呢？賭仔們呢兩日應該嚇到無肉啦！
市場熱傳監管機構要出手，瑞信又有份？
根據Coindesk數據顯示，比特幣係昨日（１８日）由60990美元大跌一成三至53797美元。市場傳聞，美國財政部曾經指控多間金融機構，涉嫌利用加密貨幣進行洗黑錢活動，其中一間被指控嘅公司就係「世紀爆倉」中重挫嘅瑞信，如果係真的話就禍不單行啦！
不過，以上傳聞係未經證實，而美國財政目前拒絕評論，仲話不論件事有無開展調查，本身都唔會對「可能」進行調查嘅事件置評！其實近年來唔同國家都對數字貨幣密切關注，好似土耳其係上個禮拜就宣布，本月尾開始禁止使用數字貨幣用作支付用途，所以數字貨幣發展真係步步艱難。
Coinbase上市太興奮，炒完散水好正！
Michael Novogratz長遠都係睇好加密貨幣。
另外一種講法，就係因為Coinbase上市前後消息日日出，成為比特幣破頂嘅「燃料」，好似加密貨幣投資銀行Galaxy Digital嘅創辦人Michael Novogratz係自己推特講：
同時有人認為，數字貨幣暴跌可能係因為Coinbase上市後，管理層將所持股份係市場上出貨，所引起嘅連鎖反應。有資料顯示，Coinbase內部人士近期係市場合共出售1296.51萬股股份，涉及45億美元市值，其中公司CEO Brian Armstrong出售近75萬股，涉及金額2.91億美元。
另一邊廂，博鳌亞洲論壇2021正舉行當中，央行副行長李波係會上表示，目前正研究緊對比特幣、穩定幣嘅監管規則，將來任何穩定幣希望成為一個得到廣泛使用支付工具，就必須要接受嚴格監管。佢又表示，數字人民幣目前未有具體時間表，未來中國會繼續做好試點工作，打造數字人民幣生態系統。
換個角度睇，如果內地肯出聲話規管比特幣的話，總好過完全封殺比特幣交易，唔知副行長呢番說話，對加密貨幣嚟講算唔算係好事呢？
|
https://community.she.com/topic/2508617/%E6%B1%82%E5%A9%9A%E6%88%90%E5%8A%9F-%E5%96%BAbaunat%E7%B6%B2%E8%B2%B7%E5%98%85%E6%B1%82%E5%A9%9A%E9%91%BD%E6%88%92%E6%87%89%E8%A8%98%E4%B8%80%E5%8A%9F/3
|
我得咗啦！求婚成功！YESSSSSSS!! 情人節嗰晚，約咗女友酒店staycation。我特登佈置咗成間房，擺曬心形氣球，玫瑰花、香檳、仲用蠟燭係地下擺咗個心形（咁梗係電子蠟燭啦！），同埋將我哋呢幾年啲相曬出來，做咗一面回憶墻。我係心影蠟燭圈入邊單膝下跪，挪出求婚鑽戒，打開個戒指盒，望實佢同佢講：我感激上天畀我遇到佢，以後希望繼續努力，年年情人節都可以同佢過，餘生一直都係最佳戰友。然後佢聽咗感動到喊咗出嚟，and then said yes to me! 當然，我買嗰個成卡半嘅求婚鑽戒都有功勞，事關佢見到粒閃到燦眼嘅卡半鑽石即刻移唔開眼，求婚鑽戒應記一功。我出名數口精，見到街鋪求婚鑽戒d價錢咁貴，即刻上網check，俾我搵到BAUNAT個website，佢地d求婚鑽戒好靚，尤其係性價比高。宜家果然係互聯網年代，真係咩都可以上網搞掂。
令我未來老婆點頭say yes嘅求婚鑽戒係Halo光環圍鑲單鑽白金戒指，1.5卡鑽石、G色、VS2淨度、VG切工、18K白金，9萬8左右。Compared to街鋪，價錢超正。10萬預算如果係Tiffany，Cartier呢啲同樣都係歐美品牌，1卡都要十幾萬。周XX過啲鋪頭10萬都無可能買到呢個質素嘅卡半求婚鑽戒，最多1卡多少少。Also，online買仲唔駛俾sales係咁催住你買，鐘意點揀就點揀，個experience真係easy好多！
個求婚鑽戒喺BAUNAT比利時安特衛普嘅head office手工製作，我用credit card俾完錢之後兩個零星期，就經Fedex由比利時嗰邊寄到。BAUNAT嘅求婚鑽戒粒鑽石有哂GIA證書，又有30日內無滿意包退貨，同埋售後服務質量保證，咁我先至放心俾錢。
話時話，BAUNAT除咗個網，佢地喺中環仲有間體驗店。我知有d人睇到實物先至放心，咁就可以去吓間體驗店。唔想出街仲可以約佢哋個sales網上視頻揀求婚鑽戒，想問嘢果陣隨時可以有人答復。
我遲早都要買求婚鑽戒，喺BAUNAT網上買真係抵過幫襯街鋪好多？
@aldenso1207 呢層肯定！我知BAUNAT喺源頭買鑽石，冇經過中間人，所以價錢好實惠。仲有，喺online買鑽石首飾，你d錢全部都駛喺d鑽石嘅質素同埋手工度，而唔係同人地交鋪租囉。
話時話，BAUNAT嘅服務得唔得？
@jenniferho1211 BAUNAT除咗個網，我知道喺中環又有間體驗店。Online可以慢慢揀，唔會有人push你，又有間體驗店可以睇到實物，一舉兩得。
@jenniferho1211 我之前去過間體驗店，d sales好nice，又夠professional。
BAUNAT嘅鑽石真係OK？
@keithleung612 OK啊。BAUNAT嘅鑽石有齊GIA證書，質素有保證架。
最近成日見到呢個牌子嘅廣告，BAUNAT正唔正架？
@hazelwong715 我喺網上搵到佢地，你見我都買咗求婚鑽戒啦，完全冇問題。
|
https://travel.fanpiece.com/lam728/2013-%E4%BA%AC%E9%98%AA%E9%81%8A-DAY2-8-%E9%80%9A%E5%A4%A9%E9%96%A3-%E6%96%B0%E4%B8%96%E7%95%8C-%E5%A4%A7%E9%98%AA%E5%91%A8%E9%81%8APASS-%E5%85%8D%E8%B2%BB%E5%85%A5%E5%A0%B4-Glico-%E9%80%9A%E5%A4%A9%E9%96%A3-%E5%B0%88%E9%96%80%E5%BA%97-%E6%89%8B%E4%BF%A1%E5%BA%97-%E4%BC%B4%E6%89%8B%E7%A6%AE%E5%BA%97-c1117731.html
|
行完上層，落黎買手信同幫朋友入貨！
分左幾次買，送多幾個！
細盒綠茶個隻好食，去開必買，香港賣到成３０蚊盒！
我係一個百力芝既ＦＡＮＳ！見到專門店真係好興奮，最少有十幾廿款味，真係想買晒返去！
但第２日無理由買咁多住！
坐低飲杯野先！
|
https://www.etnet.com.hk/mobile/tc/lifestyle/wealth/nonstopecon/68852
|
香港債劵孖屐唔活躍，唔係政府每隔幾年就出一次iBond，債劵話題都幾難出現喺顯眼位置，其實債劵同股票一樣都可以有息收，不過要承擔嘅風險同擁有嘅權利就好唔同，亦同樣有方法分辨邊隻債買得過。
首先，債劵同股票投資者對一間發債機構嚟講，角色係好唔同，債券係一種債務工具，目的係要投資者借錢畀發債機構，啫係公司嘅債主；普遍而言，公司到時到候就會畀息同支付合約承諾嘅金額，就等同找數；相對嚟講，股票投資者理論上係上市公司嘅「老細」，派股息嘅目的係分紅畀投資者。
債券都分好多種，基本嘅有啲係有到期日，公司按講好咗嘅利率定期畀息，到期還番本金，iBond就係呢類；有啲無到期日，叫永續債券，啫係畀息畀到天荒地老，一世唔還本金，當然部分公司會設條款，可以隨時買番張債券；仲有一款叫常見叫「可換股債券」，即係去到到期日前，債主原則上可以用低於市價嘅價錢，用「以債換股」方式換入公司股份。
人有三六九等，債券保障程度分先後？
人都有分三六九等，更何況債券呢？債券梗係有分級數，優先債（或叫優先票據）係高級過普通債劵乃至次級債，事關一個唔好彩當發債公司破產，最先可以拎返錢嘅係持有優先債嘅債權人，之後再到其他債劵同股東；仲有呀，債劵持有人多數唔會有投票權，雖然話如果有公司派息派走晒錢的話，拎住債劵嘅好似乜都無咁；但假如佢唔到時到候還錢，債主同樣都可以按照當地法例，向公司申請清盤，係有機會追返數！
另外，公司債券嘅入場費多數好高，閒閒地由三幾十萬至三幾百萬都有，所以啲證券經紀同銀行多數會Sell債券基金，入場費低啲之餘，基金入面有多種債券，可以分擔風險呀嘛，當然，Fund佬都要收番啲管理費啦！
買債劵無乜驚，最驚就係發債機構頼死唔還錢或者根本還唔起錢（啫係債務違約），到時要追數，分分鐘要打官司申請清盤，嘥時間兼嘥錢，好麻煩㗎。
至於點樣分邊啲債券買得過？依家多數係靠三大信用評級機構標準普爾、穆迪同惠譽做評級，「AAA／Aaa」代表信貸風險微不足道；「AA＋／Aa1至BBB－／Baa3」代表風險極低至適中；「BB＋／Ba1至CCC－／Caa3」代表風險顯著至極高；「CC／Ca至C」代表處於或接近違約狀態，仲有機會收得番錢；「DDD／SD／C至D」代表已經違約，要有心理準備收唔返。
成日聽到嘅垃圾債（Junk Bond），就係指一啲信用評級好低嘅債券，多數用高利率嚟吸引人落搭，所以投資果陣真係要睇清楚，容乜易得不償失。
|
https://yue.wiktionary.org/wiki/nh%C3%A0
|
（家）即粵語嘅屋，係種建築，起來畀人住、生活。
（家）一類建築，用於某種社會功能、組織。
（家）即粵語嘅屋企、家庭，係由血緣關係、婚姻關係結成嘅社會單位，亦可以只係一個人組成嘅家庭。
（家）指呢個對象同自己關係好近。
（家）表示係屬於、所有（權）、控制（權）。
（家）表示係朝代，指君主制下嘅政權。
（家）表示係專家，有某方面專長嘅人。
呢一頁嘅最後修改係響2019年1月29號 (禮拜二) 12:37。
|
https://www.bigbigchannel.com.hk/tc/searchresult/post/%E6%92%AC%E7%89%86%E8%85%B3
|
第19集精華 比兄弟撬牆腳！
精華 熊樹仁被家樂撬牆腳！？
伴侶畀人撬牆腳有咩跡象？
撬人牆腳會因果循環？！
後生仔今集同大家分享下撬人牆腳同畀人撬牆腳嘅故事！ 原來好多段撬牆腳經歷都係誤踩地雷？ 而子碩就話佢都有半次撬人牆腳經歷，阿Fred仲話撬牆腳都有好壞之分？！
|
https://www.tutorcircle.hk/blog/10961/%E3%80%90%E6%9C%80%E5%B9%B3%E7%A7%BB%E6%B0%91%E5%9C%8B%E5%AE%B6%E3%80%91%E4%BD%8E%E9%96%80%E6%AA%BB%E7%A7%BB%E6%B0%91-%E6%9C%80%E5%B9%B3%E5%8F%AA%E8%A6%81%E5%8D%81%E5%B9%BE%E8%90%AC%EF%BC%9F/
|
講起移民，相信大家都會即刻諗起「移民監」、「投資移民」、「退休」等等嘅字眼，係唔少人眼中，移民都係有錢人嘅玩意，無返咁上下嘅經濟能力，亦都唔會有國家願意接收你。的確，唔少發達國家為咗確保移民唔會成為國家嘅財政負擔，喺移民篩選過程中，都一定要先肯定申請人移民後唔需要領取社會福利，有一定工作能力。但係，其實仲有唔少國家唔需要申請人有大量資產，甚至有啲連移民監都唔使坐，就可以輕鬆入藉，今日就等 Tutor Circle尋補 為大家介紹吓最平嘅移民國家啦！
希臘擁有豐富的文化遺產，加上誘人嘅愛琴海同埋地中海島嶼，係移民一個唔錯嘅選擇。
要投資移民希臘，你需要一筆過用25萬歐元，即係大概218萬港幣，購買當地物業，就可以獲得居留權簽證。
申請人要每五年續簽，但係比較麻煩嘅係，一旦將物業出售就會失去居留權。不過只要係當地住滿七年，就可以申請入藉。
台灣同香港嘅文化差異較細，加上台灣人出名人美心善，甚至有話「台灣最美嘅風景就係人」，唔少人都非常嚮往當地嘅風土人情，希望可以移民入藉。
相比唔少歐洲國家，要投資移民台灣成本較低，一般來講只需要喺台灣投資600萬新台幣，即係大概150萬港幣，就可以獲得居留證，然後只要係喺台灣連續住滿一年，就合資格申請台灣國籍。
新加坡生活品質高，治安良好，環境優美，加上經濟同埋教育制度發展完善，係唔少人移民嘅首選。
但係新加坡同時都出名生活指數高，物價偏貴，大家一定好疑惑，移民新加坡點會平。
其實，除咗投資移民之外，新加坡亦開放創業移民，只需要5萬坡元，大概28萬港紙，註冊一間新加坡公司，並以企業家、創新者或者投資者其中一個身份申請，居住24個月之後就可以申請永久簽證。
不過當然啦，創業移民嘅審查比較嚴謹，獲批嘅機會率亦都比較低，大家要先謹慎檢視申請嘅成本效益。
厄瓜多爾被譽為退休天堂，曾經被評為最佳退休移居地址之一，加上生活成本低，麥嘉便宜，退休福利亦都非常之完善，受到唔少人歡迎。
厄瓜多爾可以話係最平嘅移民國家，投資移民的話只需要喺當地銀行存入最少2.5萬美金，即係20萬港元即可申請，用相同金額投資房地產亦都可以。想一家大細一齊移民，仲可以全家五代一齊申請，每人只需要交多$500美金，即係大概3900港幣。
不過，咁樣只不過係攞到厄瓜多爾嘅永久車樓權，要入藉仲要坐移民監：申請人必須要住滿三年，期間每年唔可以離開超過90日。
總括而言，部份國家嘅移民門檻冇大家想像中咁高，但係考慮移民除咗考慮成本同埋費用之外，能否適應當地風土民情亦都係一個好重要嘅因素。有心移民嘅人士，一定要做足功課，準備萬全，先好開始申請啊！
AI vs PS——點解+點樣學AI？
|
https://menclub.hk/style/25760
|
數吓手指，下個月就係新年啦。除咗可以放返幾日假休息，最緊要就喺「送舊迎新」，畀個機會自己買新衫。一眾品牌當然唔執輸出返套新年系列賺返筆啦，Nike亦唔例外推出農曆新年特別版新鞋。
提到中秋就會諗起月餅，咁提到新年大家又會諗起咩？我諗大家都係諗起利是㗎啦，其實仲有好多元素嘅，例如已經喺香港絕跡（嗰啲犯法行為就唔算啦）嘅炮仗。NIKE今次以炮仗為設計靈感，推出男女裝運動鞋「NIKE DUNK OG」及女裝運動鞋「NIKE DUNK LOW DISRUPT」。
NIKE DUNK OG以三層不同設計搭配，第一層係藍色為主，模仿炮仗包裝紙；第二層以炮仗紅色為主色，第三層黑色代表炮仗燒完後嘅灰燼。
NIKE DUNK LOW DISRUPT以粉紅色為主，Nike標誌用咗熱力敏感人造皮革，經摩擦後會變色，鞋面上仲有個炮仗卡通公仔。
Elon Musk打算開發新手機OS硬撼iOS同Android？
|
https://www.uwants.com/viewthread.php?tid=20151194&page=1&authorid=5601057
|
知佢在香港搞顏色...所謂的時代。
即係得啲係網上流傳嘅嘢，冇接觸過美國人，冇同美國當地人傾過計，冇係美國住過，更加冇睇晒侵侵上任以來做過啲乜？
唔係屌你，教精你，要批評之前唔好只係睇少少嘢當全部，睇多啲，睇深啲。
如果一張圖可以講晒所有嘢，呢張圖又得唔得？
將一個國家一直以來都有嘅問題，放晒落一個上任三年嘅人身上，然後無視嗰班做咗十幾年嘅人，咁又係唔係一個客觀嘅睇法？
咁你點解唔鐘意 TRUMP，又點解鐘意 OBAMA？
好幾多？有冇證據？
即係你睇一個領導人係睇佢靚唔靚仔？
所以一個總統係睇人品好唔好，靚唔靚仔，唔係睇佢嘅政績？
政績，知唔知乜係政績？
其實只係想頭唔知尾，一知半解，之後鐘意佢/憎佢真係唔關我事，只不過見你都幾十歲人，睇嘢仲係搵一兩張圖，一兩單新聞，少少深度都冇，想你睇多啲。
不過算啦，都係太勉強你。
|
https://www.menlogic.hk/honda-freed/
|
Honda Freed剛賣街，香港搞緊預售，車價$246,880。如果你問我抵唔抵買，我可以直接搭你，如果你真係想買呢部車，不妨再等下佢減價。點解？我早排去咗轉日本試駕，發現呢部車，有好明顯嘅一個問題，就係其實毫無突出賣點。
論外形，官方指是全新車款，車身設計亦係全新設計，不過，其實兩者分別不大，可以話近乎一模一樣。雖然睇得出Honda好想Freed個造型後生啲，但好可惜，唔太成功，依然都幾老土，走傳統路線，唔似得Toyota Sienta咁咁破格。雖然Sienta嘅破格亦令佢換嚟兩極化嘅評價，但至少攞到話題先。
Freed被稱為Sienta嘅勁敵，兩者都係主打入門級七人MPV，以實用取勝，雙電敞門、低地台，「2+3+2」嘅七人座位佈局，同內櫳空間增闊，有16處收納空間，以及用料上乘咗好多，呢啲都係新Freed嘅賣點，之但係，人哋Sienta都係賣緊呢啲，都只係賣$209,300起。當然，你可以話Sienta早賣咁多，車價再調整再平啲好正常啫。無錯，我唔否認，但面對咁強大嘅勁敵，Freed所訂嘅車價受到日圓升值影響，自然就輸蝕好多。
再講性能，睇副偈1,496cc 直四i-VTEC、131匹、155Nm同用CVT，擺明係無力慳油格，油耗數值19.4 km/L，大約$0.7嘅油費，都預咗要有呢個標準先好同人講嘢。5個大人，近乎Full loading行高速，行小斜路，踩第一下油門，無力，轉數聲大得驚人，架車先有力去。喺高速公路，要快，要爬頭，近乎無咩可能，你只聲到轉數聲，不如死咗條心，慢慢揸，享受下佢個懸掛好過。無錯，個懸掛調校得唔錯，軟硬得宜，而且架車重心低咗啲，過彎都穩定，車身搖晃情況都無乜，我確實要比個讚佢。信我，因為我試咗成日。
評價，我只能話中規中舉，就好似考試攞到60分左右，唔突出，但唔太差。事實上，佢實在無咩值得令人留下深刻印象嘅地方。如果你話佢有StepWGN嘅尾門設計都好吖，可惜Honda話要控制成本之餘，StepWGN亦用唔到喺Freed到，而且佢哋係想整第二部StepWGN出嚟喎。
真實車評，減廢話減無謂形容，正就讚、渣就鬧，無面比，只求為大眾看見真實一面，買得放心。
|
https://www.gameover.com.hk/news/tag/%E8%80%B6%E7%A9%8C
|
喵星人出名識揀靚位瞓，不過好似呢隻咁有觸覺真係比較少見。長居紐約嘅攝影師Brooke Goldman日前喺街見到呢個情景，明明係好神聖嘅耶穌誕生場景點，點解耶穌會變咗做喵？隻喵仲要一副厭世樣，超搞笑呀！
呢隻正喎，名為《Fight Of Gods》，有佛祖仲有耶穌，而且啲超必又聖光又如來神掌，超正。除咗兩位聖哥之外，仲有Moses、Anubis、Zeus等神明參戰，唔好當佢哋打架，當佢哋做吓運動交流切磋得唔得？呢隻遊戲o依家喺Steam有得下載。
其實韓國都唔興大隻仔吖，你睇GD都係偏瘦，所以唔明點解韓國嘅耶穌像居然會變咗巨石強森咁大隻。最近日本網民放咗呢張韓國嘅耶穌像上網，吸引好多人討論，有人問：「呢個係咪史泰龍？」、「睇落唔似會死，令人覺得佢會復活」、「應該可以逃脫然後殺死晒所有人。」我諗耶穌自己見到都會嚇親。
有片：嘔白泡！蝙蝠俠vs聖誕老人vs耶穌！飲奶飲到嘔！
蝙蝠俠、耶穌同聖誕老人，照計就大纜都扯唔埋，誰料到一樽牛奶，就可以將佢哋聚埋一齊，圍檯而坐鬥餐死。鬥乜呢？好無聊架，就係鬥飲一加侖牛奶，賽事開始，蝙蝠俠依率先領放，倒水咁倒入喉嚨，聖誕老人次之，但都係得個跟之，而耶穌呢，仲削，飲到一半咁上下依家停晒手，最後賽果無人飲得晒，聖誕老人都蝙蝠俠仲嘔添，蝙蝠俠嘔極唔完，呢劑正宗噴泉式嘔白泡，隔住個Mon都戥佢辛苦。
乜嘢叫神聖不可侵犯？外國設計師將我哋熟悉嘅Barbie變成聖母瑪利亞，阿Ken變成耶穌，唔知會唔會量產，但就準備好拎去做展覽。設師師Emiliano Paolini及Marianela Perelli本來準備搞個名為「Barbie: The Plastic Religion」嘅展覽，但係無幾耐就接到大量死亡恐嚇，依家仲諗緊取唔取消個展覽好。玩到咁大，好明顯，呢舖耶穌都唔打救你。
|
https://hkdecoman.com/article/52365
|
裝修每個人都希望可以做到盡善盡美，但世上邊有那麼多如意嘅事，基本上每個屋企裝修都會遇到各樣問題，留低大大小小嘅遺憾。裝修佬總結咗裝修當中最常見嘅裝修常見問題，希望大家可以從中吸取教訓。
1.盡量唔好搵唔熟嘅親戚朋友裝修，價錢唔會相差得太遠，手工做得唔好又無得出聲，最後要欠人情。
2.記得預留多幾個插座，好多人係裝修嘅時候，都唔會很精準咁去考慮插座問題，從而導致後期係使用中產生不必要嘅麻煩，唔夠插座日後要靠拖板，望落唔夠美觀之餘仲好混亂。
3.廚房及廁所地磚、牆磚如果有凹凸槽，會好容易藏污納垢，難以清理。
4.廚房盡量唔開放式，烹飪時產生嘅油煙會停留係各個角落，如果無及時清理日後會非常麻煩。
5.抽油煙機要揀側吸式，唔會裝到頭，離灶台近吸力夠。
6.瓷磚唔用白水泥填縫，容易污糟、發霉。
7.廚房鋅盤大單槽比細雙槽實用，大炒鍋可以直接放入單槽，用雙槽會夾咗係中間，清洗過程會水花四濺。
8.廚房水龍頭要揀高身可以活動嘅，最好帶起泡器，咁樣日後清洗會比較方便。
9.除咗複式別墅一般家庭唔需要中央冷氣，普通分體式冷氣絕對夠用，中央冷氣 曬電、維修費用高，清潔又麻煩。
10.好多業主將睡房廁所改造，如果咁啱樓上樓下無改造嘅話，你半夜會經常聽流水聲了。
11.廁所盡量唔用細瓷磚，因為感覺上空間會細咗，有一種壓抑感。
12.地板盡量唔選擇實木，價格貴保養難，最關鍵係唔耐磨，日常使用要非常小心，現時市面上有眾多選擇，例如複合板，其表面同實木腳感一樣，價格平又耐用。
13.洗衣機係屋企嘅主要電器，通常會放置係廁所或廚房，裝修前要進行水路規劃，要確定買滾筒洗衣機定掀蓋洗衣機，否則後期改做會非常麻煩。
14.好多朋友都會係客廳放置裝飾品，建議最好有玻璃封住，咁日常方便打掃衛生。
|
https://hk.on.cc/hk/bkn/cnt/entertainment/20150723/bkn-20150723221707026-0723_00862_001.html
|
一星期播足七日嘅無綫劇集《鬼同你OT》近日成為熱話！可以有咁多粉絲力捧唔係無理由架，出動視帝陳豪視后田蕊妮（阿田）不特止，仲有「最佳女配角」胡定欣錦上添花，演員班底可謂無懈可擊！繼早前阿田同胡定欣「神同步」，以同樣嘅動作表情喺同一時間講同一句對白，今次網友又再發掘到另一亮點，就係會睇到人流晒鼻血嘅「蜘蛛精」楊秀惠！
網友們除咗點名大讚秀惠外，對阿田同胡定欣嘅角色設定亦非常滿意：「仲有！田蕊妮夠晒神化，個樣又傻傻更更咁，孫淑梅真係好啱佢做。」而定欣個霸氣Look又演到入型入格，真係演唔住用「剛柔並重」去形容佢！
CCxxxx17：好正呀！佢對長腿真係殺死人！
poxxh：田蕊妮夠晒神化，個樣又傻傻更咁，真係好岩（啱）佢做。
alixxxhuy：胡定欣個女人強人look好正，串（寸）得黎（嚟）又不失溫柔一面！
ashelyxxx：怕醜仔陳豪都可愛，最鍾意睇佢扮老實敦厚嘅書呆子樣。
|
https://www.hkptrc.com/post/%E8%B2%A1%E6%BC%94%E7%AE%97%E6%B3%95-%E9%87%8F%E5%8C%96%E6%B3%A2%E5%B9%85%E6%8C%87%E6%95%B8%E7%95%B0%E8%B1%A1-%E6%8F%AD%E7%A4%BA%E5%A4%A7%E8%B7%8C%E6%99%82%E6%A9%9F2-%E8%94%A1%E5%98%89%E6%B0%91
|
上一次專欄提到我地可以使用波幅指數(VIX)嘅異象去估計大市幾時有機會出現大跌，因為波幅指數係反映緊期權嘅引伸波幅(IV)，亦即係投機者對期權嘅需求，而多數期權炒家都係機構投資者居多，所以波幅指數有機會可以俾倒關於大市方向嘅提示。
回溯測試當中，一共用左8年嘅歷史數據，大市方面就用左標普500指數ETF做基準。首先喺測試中會用到60日，即係1季嘅數據去做一個推移 (Rolling) 嘅回歸分析 (Regression) ，計算理論上大市變動幾多，波幅指數應該點樣變動。例如最近，如果採用線性迴歸(Linear regression)分析，9月尾嘅數字顯示，理論上波幅指數嘅變動應該係 — 指數變動乘-8.6再加0.0056。例如9月20日，標普指數上升左0.8%，理論上波動指數應該下跌。不過當日波幅指數不跌反升，升左0.4%。如果運用公式，波幅指數理論上應該下跌6.35%，因為0.8%乘-8.6再加0.0056。喺呢一日，波幅指數同理論值偏差左足足7個百分比。呢個情況，就會成日一個出現異象嘅日子。
下一步，測試之中就要計一計算出現異象嘅頻率有幾高。喺簡單測試之中，隨意挑選咗過去2個月作為計算嘅範圍，如果過去40個交易日內，波幅指數高過理論值嘅日數超過或者等於25日的話，大市就有機會面臨調整。
歷史數據中，2011年7月25出現過，隨後1個月內標普500指數急跌最少16%；另一次喺2015年12月15日出現，隨後大約1個月急跌8.9%；最近一次係2018年1月3日，隨後1個月左右時間跌4.7%。不過訊號出現後，指數繼續有一段時間創新高。
除左成功例子之外，失敗例子亦有。2016年3月31有出現，不過1個月後指數幾乎無變動。
總括而言，呢個係一個唔錯嘅策略，之不過應該用嚟作為一個平好倉嘅輔助策略，多於一個提示出手沽空嘅訊號。另外，市場本質有變化，同一個參數未必由8年前到依家一直奏效，所以仍然有好大空間去做一啲參數嘅優化(Optimization)同改進！
|
https://travelerwithmovie.com/2020/12/06/%E6%9E%97%E7%A5%AD-%E9%BB%91%E6%A3%AE%E9%9D%88-the-ritual-netflix-%E9%9B%BB%E5%BD%B1-%E5%BD%B1%E8%A9%95-%E7%B7%9A%E4%B8%8A%E7%9C%8B/
|
林祭／黑森靈：喂你係咪男人嚟架？
之前喺南美旅行，《林祭》當正大片咁宣傳，見imdb評價唔錯，我都好奇係乜戲嚟，但因為搵唔到英文原音版冇睇到，原來已經上架Netflix，前大半段堅係唔錯喎。
《林祭》故事好簡單，講班老死去旅行，途中抄捷徑入個森林，點知賴嘢，喂晨早叫咗你唔好行入森林架喇，出事架嗎？！前大半段因為完全唔知發生緊咩事，而成件事都拍得好Creepy，你以為睇緊《死亡習作》，睇睇又似係《鬼玩人》，定還是《仲夏魘》？
故事好簡單，但因為你唔知發生緊乜事，再加埋「神秘力量」日光日白都可以搞你，加埋《林祭》氣氛營造到家，冇jump scare兼且你咩都睇唔到，都會不寒而慄果隻詭異，個人覺得仲好過唔知有乜咁好睇嘅《死亡習作》。《林祭》都刻劃到森林蕩失路果種無助恐懼、行嚟行去都係同一個位，其實有時可能唔係有嘢搞你，係蕩失路搞到你神智不清，如果你有試過，你會明白，《林祭》係拍得出果種效果嘅。前大半段幾緊張，都令你好想知道發生乜事。
對於一啲淆底獸、儒夫，講就天下無敵做就有心無力嘅男人，大家都會講句「喂你係咪男人嚟架？」有骨氣男人聽到呢句話應該點都會反省，冇骨氣男人可能真係會為保命直認自己唔係男人。雖說男兒膝下有黃金，生死大限當前你跪唔跪？男主角背後個陰霾，令到成件事追看性大增，對一個咁嘅角色有下場，都係估佢唔到嘅。
《林祭》有個好正嘅頭、好爆嘅意念，如果可以一直保持到種氣氛，不難成為新經典，寧願唔好畫公仔畫出腸。結局無啦啦講得太白，原來同你諗嘅完全係另一回事，係一直維持到緊張效果，但睇完會反咗白眼，又係咁典型結局完。
留意返，套戲叫《林祭》唔係林奠，我初頭真係一眼睇錯，大吉利是咩。
|
https://hk.appledaily.com/finance/20210605/45WXIGAH6JFRXJBBWKLOW6JYEI/
|
幾日前，電動超跑獨角獸 Rimac 出新車，全球限量僅150 輛，售價240萬美元起。
若冇留意開電動超跑，未必知道 Rimac。佢早年首架出品Concept One，賣點係每個車輪配一個電動馬達，加速100公里僅2.5秒，當時打敗咗Tesla P90D及LaFerrari。
大家或會問，比起Tesla，Rimac產能會係點？要知道，Concept One 全球出得8架，新出嘅 Nevera 亦只限量150架。雖然每架成百幾二百萬美金，但賣晒都唔夠10億美元喎？
早兩日，我同創辦人S視像會議，佢創業前做金融，喺香港參與過 Rimac 嘅A輪融資。佢話表面上 Rimac 係電動超跑，但佢價值在於自家嘅技術，包括電池組、傳動系統以至引擎控制單元。他日唔止於電動跑車，套用喺電動車、電動單車、甚至航海業亦無不可。
其實創辦人S檔生意，都係同一個邏輯：表面上做緊consumer market，但最值錢，都係內裡技術同工藝。
佢三年前轉換跑道，睇中智能家居範疇，揾嚟歐洲嘅科學家，喺香港開檔搞傳感器，推出咗混合16種感應、號稱全球最細嘅智能傳感器，包括聲音、嗅覺、温度、濕度、光度、震動、移動、二氧化碳等不能盡錄。
創辦人S最近上咗電視新聞，應用場景係照顧長者需要。因為好多老人家收收埋埋，或者記性唔好，幾時做咩，做過啲咩，有冇異狀，未必可以清楚同人交待。機器唔識講大話，住所安裝咗傳感器，長者生活嘅起居，幾時去廁所，去幾耐廁所，幾時煮飯，幾時訓覺，完完全全無所遁形，好適合用於照顧獨居老人。
當我嚟到英國，發現呢邊居住環境，同香港好唔同，智能家居sensor，其實有數之不盡嘅 use case。係英國住 house，唔會有保安員，咩都要靠自己：警鐘、煙霧感應器，只係好基本，防盗 cam 都係必需。此外成日上落樓梯，要有識得感應移動、按時（例如日落）開關嘅燈具，亦變咗好重要。
Google嘅智能speaker有個功能，就係佢知你幾時係屋、幾時外出（因為你部手機俾咗 permission 佢），可以自動幫你啟動預設指令，例如定時開燈扮有人。但其實。唔需要透露個人行踪，屋企裝咗創辦人S嘅傳感器，亦自然知道，間屋幾時有人幾時無人。
香港有唔少智能家居，或所謂智慧城市嘅初創，但其實大部分，都係用緊人地嘅技術，少有好似創辦人S，喺香港發明世界級工藝嘅原創技術。創辦人S要籌錢，照計無難度，但撞正疫情唔可以周圍飛，反而刺激佢簽下巨額B2B訂單，嚟緊一段長時間無資金煩惱，可以話因禍得福。
|
https://www.thestandnews.com/sport/%E6%98%9F%E5%A6%82%E6%87%89%E7%81%AB%E9%80%9F%E9%82%80%E5%85%AC%E5%B9%B3%E6%93%87%E6%97%A5%E9%87%8D%E8%B3%BD/
|
曹星如勝河勝公平，唔係個個香港人開心，好多人狂屌，質疑點解拳賽馬上中止，點解俾人打腫眼果個會贏。當然啦，又有人反屌，話唔識拳例唔好扮專家啦，叫人自己去睇拳例，其中一方受傷(據講是外撞頭accidental headbutt)，打夠幾多個回合，裁判有權終止比賽，並以點數決勝負云云。
其實呢個就係我鍾意香港人之處，夠公平！唔會因為香港選手出賽，贏左就一定開心。唔識規例又好，懂規例又好，其實任何裁判決定，都可以受人質疑，足球賽事例子極多。所以我認為，即然賽事係因為星如今場受傷而中止，曹星如一方如宣布自己傷好後再邀河野公平擇日重賽，既可以贏盡人心，又可以賺多一筆，一石二鳥。
香港人之所以屌，係有原因，唔想香港變成中國：為左面子、為左利益，不擇手段，吹黑哨、搬龍門。做人如果勝之不武，倒不如雖敗猶榮，我覺得呢一點先至係香港人精神。至於乜鬼打不死精神，係任你講架遮，任何國家嘅運動員，基本上都係有打不死精神架啦，個個咪又係屢敗屢戰！
香港相對於我地賤視嘅中國，就係香港人重視公平！
好多人話香港人屌來屌去唔啱，唔識唔應該亂評論。但我覺得冇問題。香港就係言論自由之地，天下悠悠之口難以杜絕，有質疑覺得心裡唔服就出聲。我反而覺得，主辦單位、轉播單位及其他眾多媒體安排唔夠好。好似我睇HKBN直播，冇安排現場旁述，畫面又冇出每回合分數，然後無端端睇拳證舉起曹星如隻手話佢贏左，真係好無厘頭。
觀眾唔識係正常架喎。但咁重要嘅賽事，一眾媒體冇請啲資深有分量嘅評述人員去即時講解，先至係大問題！喂，阿哥！我細個睇波同睇馬，我都有得睇林尚義同董驃啦。我即使到依家都唔係球迷馬迷，但至少我睇下呢啲資深人士去現場評論，可以學到啲嘢，略懂一二，對與錯，雙方表現如何，賽果是否合理，裁判有冇誤判等，我心入面可以有個準繩。
總結我兩大建議：1. 曹星如一方立即邀約河野公平在星如傷癒後擇日重賽。2. 下次再有香港代表出場的拳賽，各大媒體要做好啲，安排資深人士，又或者至少係搵識講拳嘅主持現場評述。依家咁多網媒，臥虎藏龍，一定做到！
|
https://girlab.hk/61478/cassie-x-bathe-to-basics%EF%BD%9C%E7%BE%8E%E5%A6%9D%E8%AD%B7%E8%86%9A%EF%BD%9C%E6%B8%A9%E5%92%8C%E6%B0%A8%E5%9F%BA%E9%85%B8%E7%84%A1%E7%9F%BD%E6%B4%97%E9%A0%AD%E6%B0%B4-%E8%AD%B7%E9%AB%AE%E7%B4%A0/
|
未到7-8月，天氣已經熱辣辣喇，炎夏殺到！頭髮好容易出油同變得扁塌，香港美容品牌Bathe to Basics推出咗夏季頭髮洗護好物，採用天然無矽配方，有助強化及滋潤頭髮，一家大細都啱用！
夏季頭髮系列有三種產品：
洗頭水成份100% 天然無矽，不含 SLS 起泡劑及任何有害化學物質，可以生物降解，全天然成份可以用得放心。洗頭水同時採用弱酸性配方，貼近皮膚性質，避免刺激頭皮，做到溫和潔淨頭髮效果，成分加入小麥蛋白、維他命B5、尿囊素及艾草精華，有助強化及滋潤頭髮。用落泡沫都好多，好易起泡，好方便！
護髮素成份加入蘆薈、山茶花油、可可巴油及紅花油等特別滋潤秀髮的天然成分，有助強健髮質，減少毛躁。我本身有斷髮同毛躁問題，啲頭髮好易飛起哂，有啲難打理，用完之後，相關問題都減少咗，無咁多毛毛飛起。
爽髮粉啱哂我依個懶人！因為我本身要翻shift又要追更，有時太趕真係未必可以日日洗頭。放一支爽髮粉係更衣室真係方便好多，可以隨時吸附過盛油脂污垢，保持頭髮清潔清爽。爽髮粉採用草本配方，加入何首烏中藥成分，除咗爽髮仲同時護髮。
Bathe to Basics係香港品牌，香港製造，於本地小批量製作產品，希望大家都可以支持吓。全部產品採用天然草本全素配方，堅拒動物測試，確保產品最後可以天然降解，並且完整公開成分表，用得安心。
|
https://holiday.presslogic.com/article/214585/%E7%91%9E%E5%85%B8-%E6%BC%82%E6%B5%AE-%E6%B0%B4%E7%99%82-%E5%BA%A6%E5%81%87%E9%85%92%E5%BA%97-arctic-bath-%E6%A5%B5%E5%85%89-%E6%98%9F%E6%98%9F
|
每年年底唔少人都會計劃去睇極光同時過一個白色聖誕，而且睇極光更係唔少人嘅人生必睇嘅天然景觀之一嚟，雖然今年就未有得去住，不過喺瑞典嘅 Lule River 上最近就有一間飄浮酒店 Arctic Bath 開咗幕喇！依間酒店無論你係冬天定夏天去都會有唔同嘅感受㗎！
瑞典 Lule River 係北歐運輸木材嘅路線之一嚟，而依間位於 Lule River 上嘅 Arctic Bath 北極浴漂浮水療酒店，夏天時酒店會飄浮喺河面上，而一到咗寒冬四周就會結晒冰變得白雪雪，令酒店固定喺河面上，而喺極光季大家仲可以 360 度欣賞北極光，享受獨特嘅住宿體驗。
Arctic Bath以木材、石器等當地建築材料建成，室內設計係簡約嘅北歐風格令大家可以享受自然悠閒嘅時光。
喺床嘅位置更設有天窗，畀你可以躺喺床上都可以輕鬆欣賞極光星空，喺極光嘅環繞之下入睡，或睇日出/日落靚景。
酒店內一共有 12 間客房，3 種不同房型，包括最多可入住 5 人嘅 Land 小木屋、最多2人入嘅 Water 及 Suite 套房，房內嘅落地玻璃大家無論置身任何角落都可以飽覽北極圈以南嘅風光，房間每晚由港幣 $5,500 起。
住宿連早餐、午餐及五道菜嘅晚餐，以及免費使用水療中心。
喺水療中心中，設有露天冷水浴、桑拿、SPA等服務提供，令大家可以全方位身體護理。
酒店分別設月冬季開放時間及夏季開放時，唔同嘅時候入住都會欣賞到各種不同嘅美景。如果大家有興趣入住，記得要留意喇！
建議大家喺每年 8 月至翌年嘅 3 月前往，依個時候係睇極光嘅旺季嚟呀！
|
https://www.thestandnews.com/society/%E5%B0%87%E7%94%B7%E5%A5%B3%E4%BA%92%E5%8B%95%E6%95%99%E6%A2%9D%E5%8C%96-%E9%9D%9E%E5%B8%B8%E7%84%A1%E8%81%8A/
|
其實男女關係係非常之複雜而又不停有互動關係㗎。你唔係逐個情況拎出嚟討論，單架空講「第一次出街邊個請」係無意義㗎，由此扣去咩兩性平等，更加係搖頭晃腦嘅左翼范進先會做嘅事。
例如你第一次食飯，個男仔好靚仔，真係超靚仔，又大隻，又大波，乜乜物物，總之你好嗒糖，然後你又搵多錢過佢，甚至出街前係借啲意話「唔，多謝你上次幫我乜乜乜」之類嘅，咁唔通真係男仔請？
但如果唔係嘅，例如係有個男仔（我唔知你哋點識啦）借頭借路──你自己判斷到有幾借頭借路㗎嘛──約你出街，然後你又肯出街（已經係個 signal 啦），然後出到嚟佢又扮到好有禮貌好有風度，令你認為佢想追你嘅，咁你預佢會請都好正常㗎喎。而可能呢個時候你唔知佢係做乜，可能佢係讀啲「搵唔到錢」嘅科（例如中文系），但唔關事格，喺呢啲情況多數都係佢請你㗎噃。
咁講真，對女人嚟講，天性想搵一個比較「生活條件好」嘅男人，的確係幾普遍嘅事，而好公平地，男人想搵一個生得靚嘅女人，又係幾天性嘅東西。但如果有啲情況，個女人好想搵個靚仔，咁佢不惜工本都要約到個靚仔（加埋大波啦，好啦），咁個女人去約會借頭借路畀錢都唔出奇㗎喎。而又當然，如果個女人好有錢嘅，佢又會擔心：吖如果我畀晒錢會唔會好似「嫖」佢咁，佢會唔開心？男人自尊乜乜物物㗎嘛，咁。咁你又要睇返個男人咩情況年紀性格㗎喎。所以一切都是流動的，無定例㗎。
但又例如有啲情況可能係大家都成年人，過晒果啲「high flyer」嘅年紀，可能佢無乜讀書但開間舖頭有啲錢，你又做到大公司中層唔算好叻但人工又幾好，大家擺明係想搵個約會對象出嚟食餐飯嘅，真係，個女人主動拎一部份錢出嚟，（例如$500 out of $2200），係幾得體㗎喎，顯示咗會肯一齊出錢付出，唔係單單「你來溝老娘」，又畀足面個男人，其實係無問題㗎。
喺實際情況下，男女雙方嘅本身見識，性格，外觀，幾乎成個人嘅所有原素，都會影響每一次約會嘅每一次溝通同互動，然後大家慢慢會搵到一個平衡點出嚟，再去到拍拖，甚至其餘乜乜物物。將呢啲互動教條化，變成「總之要男人請」「總之女人應該AA」，係完全無理會過中間好多細微而有趣嘅互動，成件事變得好無聊。假如更有甚者用啲咩咩咩學說去包裝，就更加係老撚土了。
|
https://carlig.com/content/16486
|
嚟咗呢間入選咗OpenRice嘅最佳餐廳🏆。
肉眼扒好厚身，而又一啲都唔韌，切落去每刀都好爽，唔會有筋黐住，肉質分布平均，帶點通紅嘅七成熟，加埋黑椒汁冇得頂😃。
冷意粉配上香口嘅松露同蟹肉🦀，小小嘅辣味，冷食好滋味，估唔到佢呢個係沙律類，但係有咁大份嘅意粉。
薄餅12吋，黑森林有蕃茄醬、芝士🧀、蘑菇🍄、燒蒜🧄、黑松露菌醬、脆火腿、火箭菜🥬、意大利芝士。佢啲火箭菜份量都幾多，食上去好香口，而且蘑菇又大粒。
叫咗兩杯Mocktails，Barcelona好細杯但個杯好長，係混合左士多啤梨🍓、橙汁🍊、檸檬汁🍋、紅石榴，飲落口酸酸甜甜。
環境幾昏暗有情調😇，入座率都算多，只係可能地方有啲窄。
|
https://wwblue.com/2020/07/%E7%90%86%E8%B2%A1%E9%A1%9E-%E8%80%81%E7%94%9F%E5%B8%B8%E8%AB%87%E4%B9%8B%E7%AF%80%E6%B5%81%E7%AF%87/
|
要節流呢，首先就要知道自己嘅每月強制支出同生活使費。
首先係要知道自己嘅每一項強制支出同生活使費，咁對自己財政能力先有full picture架嘛。好似我（一個有強迫症嘅小師奶）就係因為懶得不停登入唔同網上銀行戶口，變態到會將唔同銀行嘅月結單同信用卡交易紀錄，全部入落一個Excel表，咁自不然所有支出使費一目了然。
如果覺得excel唔方便，市面上都仲有好多電子銀包比你入流水帳既…當然啦，呢樣野好睇每個人既性格既，夾硬黎迫你做都唔會開心啦，唔通仲係小學生交功課咩。我既睇法係，如果你唔付出，又點會有回報呢。你不理財，財不理你呀。
當年啟蒙我嘅係6個罐子理論，理論上你可以用6個信封或6個玻璃樽（各有喜好嘅啫）去儲錢。每個月當一有收入嘅時候，就將自己嘅收入分成6份，按個人實際需要，去投入相應既罐子。話就話6個罐姐，你讀書都無咁聽話啦，自己按需要增減啦。每個月要花費嘅部份就由相對應嘅罐子取出，從而限制自己唔會支出透支。
我自己仲開多個罐放「禮物」，年紀到左差唔多，隔個月都有人派炸彈，唔儲錢唔通個個月都要向「娛樂」到扣起一筆咩。就算你話我無朋友既，咁過時過節送禮比屋企人都岩用呀。
向呢個例子度，如果你當月真係買左樣$3,000既「娛樂」玩意（或玩具），咁你今個月就唔好再諗住出街食飯、唱k行街shopping啦，親。因為你個娛樂罐子已。經。乾。塘。啦啦啦。
當然時代嘅進步，我哋有電子銀行同時又唔需要使用大量現金，而家唔再需要用實際嘅散銀紙幣去入罐仔。我自己就係用Excel表既Column去做罐仔分類，將現金放喺銀行仲有個好處，起碼有得積存利息。今時今日唔通仲要用餅罐收藏現金呀？咩世代呀？嘉頓公司都唔會派息比你啦？
咁當然，我身邊仍然有朋友為咗拒絕誘惑，每個月出糧淨係提取該月份既零用錢出黎(例如$3,000)，該月只可以使咁多。然後月尾約佢食飯，你會見到佢數神沙找數。唔緊要既，最緊要係搵到個岩自己既方法，先至有恆心去實踐姐！
所有事都係，最怕係你唔開始做，只要你開始左，就距離你嘅目標近一步！
|
http://ebenezer-ebenezer.blogspot.com/2009/09/blog-post_11.html
|
自從九月開始以後，每日返工嘅時候，無論喺街、搭車，總會遇見好多一身水手裝呀、古典旗袍呀、雪白恤衫套裝呀等等清純打扮嘅學生，見到佢地，就令我不期然咁勾起已經埋藏咗好耐、好耐嘅中學生回憶。
我以前讀嘅中學係一間官校，係唔多堅嗰種學校。啲老師好鍾意話自己因為係公務員，所以好hea，所以教書係求求其其，是是但但架喇，但人工就幾好，吹咩？唔知係唔係當年受咗老師嘅影響，到我搵工嘅時間，我係完全冇諗過做公務員或者去教書。
我哋啲同學都有幫老師改花名架，例如「大煲湯」、「微波爐」等等。現在諗番起，都仲覺得好精警好好笑！跟現時一般學校一樣，當年都有同學賣吓丸仔，入吓黑社會，不過，嗰啲壞仔同學實情都係好有情義嘅，佢哋真係冇搞過自己同學，淨係喺學校出面玩嘢啫。
當年我阿媽對我係探用「自由發展」嘅理念（即係睬我都傻）。因此，我係從來未試過俾人私人補習過嘅。相反，喺我入U前，我就開始幫初中生補習喇。記得我補過一個中二生，正一舊飯咁，佢有個家姐其實同我差唔多年紀（唔知點解佢唔去教佢細佬），淨係鍾意喺我補習時陰陰咀笑，我俾佢玩死！
其實佢一直等緊你cut佢呀，哈哈。
等你夢想幻滅先，哈哈哈哈。
我係香港讀過幾年中學...d老師好鬼hea成日放學去打雀局！
咁你有無去研究點解個家姐會對著你陰陰咀笑？
係呀，直頭後悔到爆！！
佢家姐會唔會係笑我教得差呢？
真係？哎呀，錯過咗潻！
|
https://www.vjgamer.com.hk/articles/2020/11/16/73885/sackboy-a-big-adventure
|
PS5 主機已經於 2020 年 11 月 12 日於部份國家首發，雖然訂到機嘅香港玩家要到 11 月 19 日先至拎到機，不過對應 PS5 平台嘅幾隻新遊戲已經開始推出市面，包括《Sackboy: A Big Adventure（下稱 Sackboy）》，已經與主機同步推出，同時對應 PS4 及 PS5。
《Sackboy》為《小小大星球（LittleBigPlanet）》系列嘅最新作品。《小小大星球》於 2008 年時首次面世，為 Sony 旗下工作室 Media Molecule 嘅主打遊戲，今次嘅《Sackboy》係系列作嘅第四隻作品，與前作一樣，為一隻風格輕鬆得意嘅探險遊戲。
玩家將飾演主角布娃娃，因為邪惡勢力費克斯綁架你嘅朋友，又揚言要破壞你嘅家園，所以你隻身上路，要成為拯救朋友家園嘅勇者。整個遊戲分為唔同關卡，關卡佈置設計各異，包括叢林、水邊、太空等等場景；而玩家於關卡中獲得嘅金幣可以用黎購買外觀，各關卡亦具有一定收集要素。
PS5 版本《Sackboy》非常強調手掣震動元素及毛冷步行質感（觸覺回饋），對於鍾意呢種機能嘅玩家黎講或者會增加投入度；如果你同我一樣唔太喜歡震動機能，亦可以於 Menu 取消點選震動選項。
同時，《Sackboy》對於一般玩家黎講，難度偏低，遊戲裡面嘅敵人大部份一下可打死，頗為適合休閒玩家或者小朋友遊玩。假如小朋友太細個，唔識操作，搞到成日跌落街，你仲可以勾選「無限生命數」選項，咁就玩極都有，玩幾耐都唔死，絕對適合你幾歲嘅仔女拎住手掣亂撳亂衝。
當然，《Sackboy》作為休閒｜手痕｜消磨時間，亦為不錯之選，操作簡單易明，而且可以 Local／Online 聯機同朋友玩，表面上同朋友合力，實際上就係鬥快拎到最多嘅金幣，又或者係鬥快打對方落街等等，多人遊玩時玩法可以更多樣，要如何從中獲得樂趣，就留待大家自由發揮。
要注意嘅係，線上多人遊玩要去到 2020 年底先會透過遊戲更新方式開放，不過 PS4 與 PS5玩家就可以跨平台聯機，同時 PS4 Save Data 亦可以過繼到 PS5 上面。
《Sackboy: A Big Adventure》，已於 2020 年 11 月 12 日推出，同時對應 PS4 及 PS5。
|
https://www.toofullforfood.com/2021/04/29/%E3%80%90%E9%85%92%E5%BA%97%E6%AF%8D%E8%A6%AA%E7%AF%80%E6%97%A5%E6%96%99brunch-%E9%90%B5%E6%9D%BF%E7%87%92%E9%85%8D%E4%BB%BB%E9%A3%9F%E5%A3%BD%E5%8F%B8%E4%B8%B2%E7%87%92%E3%80%91%E5%8D%83%E9%B6%B4/
|
外賣自取優惠App－“嗌飯”
西式Brunch食得多，不過母親節帶媽媽試吓日式Brunch啦！紅磡都會海逸酒店嘅千鶴日本料理當日會將日料Brunch內容升級，加多咗食物款式，豐富到食均高質鐵板燒、刺身、壽司同串燒添！
除咗雅座，店內仲有圍燒座位睇住廚師烹調美食㗎。
一家人每樣食物叫一份都擺到成枱都係。
刺身厚切大份，13款選擇亦可以揀壽司款，當中連深海池魚、油甘魚、金槍魚、馬刀貝、帶子、免治吞拿魚腩等高質海產都有喎。
串燒就有14款葷素口味，有牛舌、廣島蠔、雞軟骨、雞腎、神戶黑豚、青椒仔、銀杏等精選食材，而且燒得好夠火侯。
鐵板鵝肝(HKD528)煎到表面焦香內裡creamy，配埋青蘋果解膩好細心。
日本和牛薄燒(HKD668)有4-5片甘香嘅和牛，入面俾蔥花填滿，令香氣更豐厚。
牛油焗七味銀鱈魚(HKD568)幾惹味，魚肉滑身又唔滯，啱晒想留肚勁食刺身嘅朋友。
成個餐定價以揀選嘅主菜而定，六款主菜(HKD528-668)之中，最經典嘅梗係日本和牛薄燒啦！
主菜配埋飯或烏冬，仲有水果、甜品同Häagen-Dazs雪糕收尾添。
兒童便當(HKD288)有兩款選擇，呢份就配以吉列蟹肉忌廉薯餅、免冶雞肉串、三文魚壽司同海鮮蒸蛋，都幾啱小朋友食。
|
https://ent.fanpiece.com/visualthinking/%E5%8F%B0%E5%A6%B9-%E8%87%BB%E5%85%92-%E5%85%A7%E8%A1%A3%E7%A9%BF%E6%90%AD%E4%BB%A3%E8%A8%80-%E5%A4%A0%E7%9C%8B%E9%A0%AD%E5%98%9B-c1400021.html?feature=previous
|
台妹「臻兒」內衣穿搭代言，夠看頭嘛？
近排，好快冒起嘅台妹網紅模特係佢---Chen雅臻---各位留心佢名字又叫「臻兒」(後來加Chen？)有咩奇怪下文再講。而Chen雅臻/Chen臻兒作為內衣Model兼穿搭代言---你又認為佢夠唔夠班？尤其係「穿搭代言」！
作為內衣Show Model，一向係外國妹天下，但「臻兒」冒起，迅速可以搶佔中華市場？睇睇：
結果當然係穿上好多代言品牌嘅衫做"人肉衣架"行街街啦！但好似以下咁著，除咗令人側目，都車係有料先著得？
真係不負「穿搭代言」嘅頭銜，天生麗質真有著數！
其中以下呢一款真係好"蝦"人著：
走中高檔少女休閑服，模特「臻兒」Carry得好好！但一如好多網紅，佢又點止一兩瓣：
Cosplay「臻兒」好似少玩，幾乎絕無僅有！可能因為佢著嘅衫都有贊助。以上呢一張算唔算Cosplay"文青Look"？
而佢賣嘢又會性感少少？睇睇：
上下兩支"嘢"被網民取笑係佢「快樂嘅泉源」？
ʏᴀ ᴄʜᴇɴ 雅臻（臻兒）今年先23歲，三圍：36B／28／34，所以玩放手飲珍奶唔使用對手？
有人嘅名字亦叫「臻兒」，仲喺外賣妹。搞到佢急急澄清？
|
https://girlab.hk/54845/%E3%80%90%E8%88%87-kiehls-%E8%81%96%E8%AA%95%E6%9C%88%E6%9B%86%E4%B8%80%E5%90%8C%E5%80%92%E6%95%B8%EF%BD%9C%E8%BF%8E%E6%8E%A5%E6%AD%A1%E6%A8%82%E8%81%96%E8%AA%95%EF%BC%81%E3%80%91/
|
Kiehl’s 陪您一起倒數，迎接歡樂聖誕！
以及極具收藏價值嘅 Mr. Bones 襟章。
令到聖誕禮物變得更有意義，更值得擁有。
係咪好靚好吸睛呢？
真係相當生動又充滿節日氣氛。
種種非常有趣嘅日常生活事物，重點當然係喺社區舉行派對慶祝佳節啦！
呢個咁具收藏價值嘅Mr. Bones 襟章係咪好可愛呢？
24格入面係邊一格？唔話畀大家知，到時你每日開一個咪知囉！
而且當中三件貨裝產品，經已值回票價啦。
|
https://finance.now.com/news/post.php?id=524740&type=analysis
|
截至早上11時止，《彭博》系統Top Search No.1為普拉達(01913)，第2至5位分別為中國金茂(00817)、旭輝控股(00884)、中石油(00857)、海螺水泥(00914)。
騰祺基金管理投資管理董事沈慶洪指，中國經濟下行壓力大，加上美國再向中國貨加關稅，擔心內地客消費力下降，影響零售股表現。佢又話，當全球兩大經濟體都有壓力，相信歐洲都好難獨善其身，所以認為未來全球經濟會有隱憂。
資金輪流轉 內銀追落後？
聯通股價追落後？
金茂擬配股 趁調整吸納？
|
https://theculturist.hk/2021/05/%E8%97%9D%E8%A1%93/%E9%BB%83%E7%B4%99%E4%BB%94%E9%9F%B3%E6%A8%82%E7%95%AB%E7%AC%A6-%E9%99%B3%E8%A1%8C-64%E3%80%90%E5%B0%88%E6%AC%84%E3%80%91-2/
|
喂，「點」呀！套戲咁攪會嚇死人㗎真係！
呢鑊嘢正所謂要利申吓先，Netflix冇喺呢度賣廣告，亦一毫子都冇收平過我，兼且鄙人自從細時畀Romero 1978年套《生人勿近》嚇病過後，成世人未再驚過任何恐怖片。但就只係今次，睇Zack Snyder套死人巜Army Of The Dead》中咗佢計，嚇到標咗冷汗兼有幾分鐘成個人想死。誇張？冇囉！話說睇呢套嘢捱到中間時已經不斷郁身郁勢，腦入面一路諗緊啲揶揄佢嘅形容詞。點不知，當阿德國仔夾萬專家解緊鎖時，電視螢幕中間偏左突然間出現一個點⋯⋯我講緊嘅係一個白點，一個4K電視同電腦Mon用家都最驚見到嘅「亮點」，亦即係屎忽鬼口中嘅死點(Dead Pixel)！天呀！我部OLED啱啱完咗保用就搞到又要嘥錢換機？唔好咁啦！老實講，喺幾個唔同場口睇見畫面有死點時，個心一路憂住憂住壞機，真係有少少冇心機睇落去，好很驚㗎真係！大嗱嗱七億港紙「筆直」，冇貴星擺明有錢畀劇組認真去玩製作，點會咁㗎？雖然有科技友分析話阿大導堅持用Canon 50mm f/0.95舊鏡頭，導致器材軟硬件匹配Auto Processing Setting出問題。但咁大扻作品連呢啲低級錯誤都冇喺做後期時執好，Netflix又照出街，堅係講唔過去囉！咪怪我小心眼，今部戲玩到喪屍都有高低階級分，有份編劇嘅阿Zack又做導演兼做埋Cinematographer ，對用乜嘢鏡頭都咁執着。會唔會其實出現咗皇帝的新衣古仔呢又？畀着你喺現場打緊佢工，明係見到有鑊，你夠膽出聲話佢唔衰攞嚟衰嗎？仲有，段估唔會又鋪路搞導演版吓話？！
嗱嗱嗱，唔係淨係我詐型㗎！好多鬼頭都畀佢嚇到下邊標咗兩滴。第一條片呢個標題話阿Zack部Cam壞咗，但由頭到尾乜都講唔到，淨係識得影住個電視螢幕上嘅死點，睇怕其實喊緊：
呢兜叫自己做Tech Nick嘅友介紹套戲都講到一舊雲咁，邊個主角做過啲乜全部印象派唔清唔楚。佢睇戲發現Dead Pixel時，明明自己用緊Projector，都話畀粒嘢搞到冇咗心機，嚇到即時軟咗喎⋯⋯對腳。
呢個德國佬受驚嚇嘅程度更深，嚇到話有白點之外仲有黑點。佢成條片一路Zoom落個死點度睇吓入面係咪收埋彩蛋。佢講乜？嘩，聽落好爛口喎好似，唔方便喺度講啦吓話？
DM同Yazoo嘅伯樂兼英國電音Label MUTE揸Fit人，揾埋合作四十幾年嘅Engineer，講到明唔作曲冇預備，搭好啲Modular Synthesizers就當場執生互片玩即興，擺到明係兩條有錢阿伯高手過招，喺音頻入面打撈到啲乜嘢出嚟佢哋自己都唔知道。
嗱，今匀唔一次過畀晒大碟8首音樂你聽，反而搵咗三個官方MV畀過你嘆。聽住啲咁嘅電子音樂，睇埋啲咁嘅Visual，唔High有鬼？之不過，下面呢三首歌啲歌名，你唔好問我點解！
本身係演員/配音員/作家兼且音樂人嘅Matt Berry ，先後已經喺Acid Jazz Label推出6張大碟，估佢唔到口碑一直唔錯。深受六七十年代迷幻搖滾我影響嘅佢，喺今次呢張唱片入面講到明係要玩懷舊迷幻聲音，一手包辦晒幾乎所有樂器演奏，一心要用老餅電柴Effect同電子琴聲，帶大家番去舊時嗰度，隊兩杯大啤緬懷一下舊式酒廊酒吧射燈嘅迷濛紅藍色調。以下首純音樂火辣辣震騰騰嘅電結他，伴住中段放出嘅老餅「太空味」Phrasing Effect 。真係N年冇聽過啲咁嘢，天口㷫啱聽呀喂！
Invisible ：
呢首歌顧名思義係以藍調為基礎，樂器演奏同唱法雖然簡單，但非常好Feel：
只係開頭吟咗兩句，四分幾鐘幾近純音樂演奏嘅大碟主題曲《The Blue Elephant》，嗰種琴聲充斥住一大磅七十年代尾歌廳酒廊嘅煙味：
呢場1972年嘅音樂會算係記錄咗一段已經褪色嘅感情。Mary當時已經嫁咗畀唱片監製Tony Visconti，現場順理成章由Tony領導Pop Arts Strong Quarter伴奏，但Mary退出歌壇後佢哋嘅婚姻亦只維持咗十年。音樂會現場錄音唱片其實喺2005年曾經出版過一次，之後阿仔Morgan Visconti覺得音響效果可以再執靚啲，所以出手修復並重新出唱片。為咗介紹呢個最新版本，佢啲仔女除咗積極參與製作，亦都搞咗個網上頻道，每月一次向大家講解呢個媽媽最滿意而包括首首金曲嘅美好回憶。節目禮拜日至正式播出，約定你大家一齊睇：
唔知由幾時開始，下邊呢首歌對香港人而言隱約包含咗另外一啲感覺同意思，大家慢用：
Streets of London：
音樂會上面，佢現場演繹咗Cat Steven 所寫嘅《Morning Has Broken》，出谷黃鶯般嘅歌喉，聽出耳油㗎真係：
當然唔少得呢首喺1968年由披頭Paul監製嘅成名作《Those We’re The Days》：
|
https://girlab.hk/57392/%E4%B8%8B%E5%8D%88%E8%8C%B6%E3%80%81%E9%80%81%E7%A6%AE%E4%B9%8B%E9%81%B8%EF%BC%81%E2%96%BAcrostini%E7%B2%BE%E7%BE%8E%E8%9B%8B%E7%B3%95%E9%9B%9C%E9%8C%A6%E6%9B%B2%E5%A5%87/
|
真係好想去歎hightea呀！
買外賣蛋糕、曲奇返屋企歎！
同雜錦曲奇同老公係屋企歎啦！
紅桑子酸甜醒胃。
酸甜度適中，口感豐富。
1盒有齊4款口味：
當中我鍾意：
相當有咬口，口感豐富！
口感鬆脆，食完一塊又一塊！
真係下午茶、送禮之選！
產品由 Crostini 提供。
|
https://www.fanpiece.com/search/?q=%E5%AC%B2&pageno=3
|
法明奴絕殺，沙拿點解嬲到咁？
《海賊王》收視跌破5%！劇情無聊激嬲觀眾？
張繼聰玩「佛系接老婆」，轉頭秒激嬲謝安琪：又話Take Your Time？
盧卡古嬲嬲豬網上開post 插FIFA！
米蘭客敗維羅納3：0，令加度素嬲到遞信？
迪布尼入球興祝動作有兩種解釋 一種向隊友致敬另一種激嬲人！？
丹尼路斯不滿缺陣北倫敦打呲 普捷天奴：你嬲你要話我知先得架，我先係大佬！
|
https://www.jetsoday.com/legoland%E6%96%B0%E6%98%A5%E5%84%AA%E6%83%A0%EF%BC%81%E4%BA%8C%E4%BA%BA%E5%90%8C%E8%A1%8C%E6%9C%8972%E6%8A%98%EF%BC%81%E4%B8%BB%E9%A1%8C%E6%A8%82%E5%9C%92%E6%B0%B4%E4%B8%8A%E6%A8%82%E5%9C%92.html
|
新春限定！入馬來西亞LEGOLAND都可以感受到節日氣氛！岩曬新年一家大細一齊去！
而家係馬來西亞LEGOLAND官網預訂主題樂園/水上樂園門票、雙樂園套票二人同行有72折呀！
帶另一半去又得，帶小朋友去都得，新春期間仲有賀歲活動同新年裝飾！
今次優惠入園日期去到6月30日，避開旺季出發一樣得！
買兩張，每人平均價：
遇到財神見面會仲有禮物送，一於去行返個大運啦！
到時仲可以親身感受全新虛擬實境(VR)過山車嘅刺激，360度0死角置身於LEGO世界！
|
https://reubird.hk/blog/%E6%B4%BE%E5%B0%8D-%E5%88%B0%E6%9C%83/na-catering
|
今日等食咗誠實豆沙包嘅小編毫無保留公開畀你知！
相信唔少訂到會的朋友做咗資料搜集後，都會上網搜尋 「ReUbird到會好唔好」、「ReUbird到會評價等等」，對我哋嘅到會服務了解更多。
我哋用心服務每位客人，呢個都係我哋公司宗旨。每一個訂購我哋平台到會嘅客人，我哋都會 WhatsApp 翻你，想向你聽取意見。
我哋好 care 每一個客人嘅意見，得到讚賞嘅話，所有同事會好開心；如果有投訴或批評，我哋會用心聆聽，並且跟進和作出改善。
有新客人光顧，我哋當然超開心，但我哋更希望舊客再次幫襯。
如果有任何問題或投訴，你可以 WhatsApp 我們到會客服，必定會仔細跟進同改善，呢個係我哋對每個客人嘅承諾。
透過多個渠道認識我哋：
如果大家做資料蒐集尋找到會公司時，你可能會發覺唔少到會公司會隱藏自己 Facebook 專頁評價一欄（不過Google 就隱藏唔到）。
老實講，我哋都有考慮過隱藏 Facebook 專頁評價一欄，但我哋想客人可以透過多一個渠道去了解我哋公司，所以決定公開畀大家睇。
歡迎你透過上面 2個途徑了解更多！
3. 有試過做得唔好嘅時候嗎？
有，送貨有試過畀原定時間早/遲少少，大約10-15分鐘，因為交通都難控制。我哋送貨準時率大約 96%，正在繼續努力改善中！目前大部分客人都滿意食物質素、食物保溫、送貨時間，同埋我哋客服服務，如果你試過我哋服務後覺得有任何需要可以改善嘅地方，歡迎隨時提出喔。
4. 咁 ReUbird 到會平台服務有咩好？
到會食物方面，我哋致力提供好食，而且價錢合理嘅到會美食畀客人（簡單d講，性價比高！）。 另外，好多到會公司都需要提前好多日先可以預訂，我哋有多個套餐只需要提前24-36小時就可以訂到，所以最快第二日就可以送到貨。即日訂單可以嘗試查詢，做到盡做！
而付款方面，我哋接受信用卡、PayMe、轉數快、銀行過數等多種方式支付，非常方便。而更加值得一提嘅係，我哋係全港首間免運費嘅到會公司，多個套餐免運費（免運費嘅套餐會有列明清楚）！
每個客人嘅支持係我哋嘅動力，如果你未試過，歡迎你預訂到會時輸入「CATERBLOG」，即減 $25。期待第一次服務你！
|
https://packngo.hk/%E6%AD%90%E6%B4%B2%EF%BC%81%E9%98%BF%E6%8F%90%E5%93%88%E5%BE%B7%E8%88%AA%E7%A9%BA%E4%BE%86%E5%9B%9E%E6%AD%90%E6%B4%B21940%E8%B5%B7%EF%BC%81/
|
歐洲勁抵玩！阿提哈德航空來回歐洲$1940起！
阿提哈德航空又減價！阿提哈德航空來回歐洲$1940起，價錢都唔錯！來回連稅計：雅典$4079、米蘭$4608起、阿姆斯特丹$4624起、羅馬$4673起、蘇黎世$4761起！價錢真係好平，四千飛到歐洲真係冇得輸！
平飛德國！抵玩商務艙！酷航商務艙來回柏林$10020起！
下一則 航空短打 – 港航末日？負債過百億！爆淡馬錫唔玩內幕！兼爆違約海航債！
上一則 繼續減！阿聯酋航空來回曼谷$708起！
|
https://hk.appledaily.com/sports/20210601/RT2JPA3HT5H3NBG2LRO2DSK3GU/
|
進入暑假自然係國際賽嘅日子，美洲國家盃打唔打得成仲未知，不過周中就有一輪南美洲嘅世界盃外圍賽，戲碼唔錯，阿根廷雖然陣容鼎盛，不過疲兵唔少，不妨博作客嘅智利令阿根廷失分，敲「讓球主客和」嘅「客勝」。
南美洲世盃外踢主客雙循環制，本身10隊波有4.5個出線權，巴西、阿根廷等強隊，基本上求求其其都夠出線，巴西頭四場全勝，阿根廷就3勝1和。阿根廷今次要對智利同哥倫比亞嘅陣容都幾強，美斯（圖）、阿古路、拿達路馬天尼斯等猛將全部入選。不過咁，叫得猛將，就梗係本身都係球會主力，成季流流長踢到殘晒，狀態一定唔好。
睇世界博彩公司初盤，阿根廷賠率就一定熱，主W平均值1.56倍，大約讓一球，都算熱得透。當然智利就冇之前拎美洲盃嗰陣咁威，畢竟好似「山神」阿歷斯山齊士、維達爾等主力，都三張幾嘢，又唔見得有咩出色新星，不過咁，智利一向都以鬥志見稱，對強隊玩死守都掂，加上頭4場波只得1勝1和2負，今場有搶分決心，博佢哋搶到分，揀個「客勝」都唔錯。
同日其他比賽，秘魯主場對哥倫比亞，世界博彩公司初盤個和波，就係全日咁多場外圍賽最熱，只得3.09倍，十足意乙啲和波賠率，信莊家眼光，呢場波揀個和。
截稿前馬會尚未開盤，盤口僅供參考，讀者記得留意足智彩網頁。
|
https://www.mandyvincent.com/2010/06/blog-post_10.html
|
黃興桂語錄，ESPN全職足球評述員及東方日報足球版撰稿員。
(列斯聯領先二比一的時候）領先緊一球就梗係同你死守，守住個勝果……（到了紐卡素扳平二比二時）嗱，呢個就係打死守嘅後果。
「O」雲仔一心自己去，一定㗎啦……英倫三島的前鋒係唔會交波架……
playboy、艾歷臣，不過佢係奉旨嘅。
xx 球員，今日生日嘞。
xx龍門又再一次勇救險球。
一個好嘅守門員可以令到場波由輸變和，由和變贏。
亨利十二碼都唔入，三十碼又點會入呀？
今日藍色波襪踢得好過白色波襪。
伯明翰同埋保頓，兩隊波都係「Ｂ」字頭。
佢嘅全名係冼拿馬‧邦高利，如果是但叫冼拿馬或者邦高利就係唔啱嘅，你有無人叫歐陽做阿歐架？歐陽就歐陽，司徒就司徒架嘛，佢就係咁樣樣嘞，冼拿馬‧邦高利，冼拿馬‧邦高利，如果我今晚叫到你全名六次，我就請你食宵夜。
係今場波邊隊能夠入一粒先，嗰隊就會有優勢。
保定保定，保住就定。
保方保方，保住後方。
個防守球員回波比龍門回得唔好，不過唔緊要，佢地好friend㗎，唔會鬧佢㗎。
做前鋒最緊要有力。
識轉身既前鋒好值錢。
做唔成英雄，就做罪魁。
入到禁區就係皇帝。
利物浦對車仔：球場上一係藍衫，一係紅衫。
利物浦球迷唱緊佢地嘅會歌：你永遠唔會一個人行路 (You'll Never Walk Alone)。
加利仔有三個缺點：第一，無速度；第二，跑得慢；第三，唔夠快呀！
十一個人、廿二……（諗咗好耐）對腳。
十二碼有兩個可能性，一係入，一係唔入。
又快又怪，又帶個波出界。
只要你射得中，咁你就有機會入嘞。
呢位球員打法好經濟。
呢個新美少女 (舒拉寶娃) 真係好後生呀，重有啲青春豆㖭呀。
呢個球員打得好職業化。
呢個罰波係喺右路偏左嘅位置。
呢啲波重唔生日？
呢啲老鬼，食鹽多過你食米。
呢場波利物浦唔理贏幾多球，總之一定要贏。
呢場波勝負都唔緊要, 最緊要係唔好輸。
呢球波，如果冇龍門就入嗱。
呢球波「O」雲仔好巧妙咁編 (騙) 過對手！
呢球波一係入，一係龍門救到，一係出界。
呢球波係咪真係紅軍嘅利物浦出界㗎？好似擦到藍軍球員嘅波襪㗎喎。
呢球波入得妙到毫顛。
呢球波史高斯好有機會入波，但係無機會起腳……
呢球波射得恰到好處，唔太高，唔太矮，唔太勁又唔太遠，總之就入啦。
呢球波拉得咁恆，唔係用腳背，係用腳嘅肉心呀。
呢球波碧咸傳得好靚架，不過前面攞唔到咋嘛。
呢球罰波，有角度，有力度（異常肉緊）。
呢隊波好有性格。
哈哈，龍門最好嘅朋友係邊個呀？咪係龍門柱囉。
哈素賓基個名咁長，個 shoulder 冇返咁橫都印唔哂個名。
唔中框就等於無機會。
唔會畀牌，英倫三島既球證唔會咁易畀牌……真係比喎……球證太過嚴嘞！
嗱，傑仔！呢啲咪就係好波囉。
嗱，呢啲就係世界一級既前鋒喇！
嗱……做防守球員最緊要係咩呀？咪「安全第一囉」。
嘩！睇呢場波就興奮過食興奮劑。
在傷口上加鹽。
大威今日開波好好，命中率過八成……（豈料球立刻中網側）有時講波佬真係好邪，會讚壞個球員。
大家都係巴西腳，所以知你想點去㗎啦。
奧尼爾開心到跳起，跳得高過 NBA 果個奧尼爾。
好彩好過好運。
好急勁嘅罰波。
好嘅前鋒就係要化「銀機會」為「黃金機會」。
好波不妨一睇再睇。
好運緊要過好波。
威廉斯姐妹，力的表現，扭轉左成個女子網球壇。
射波最緊要射中個龍門。
射罰波……唔中框就等於幫對手解圍。
巴路士，淨係識得一味去，冇諗過交俾身邊既隊友。
希斯基，力的表現！
愛華頓呢隊波蔗渣嘅價錢，但係踢出燒鵝嘅味道。
所以話，現代既足球每隊波一定要有一個罰波專家。
打波嘅野有時要睇餸食飯。
托度咁好波，啲前鋒邊夠膽射佢呀？
有時呢啲嘢真係時也命也喇。
本死無大害。
柏金呢隻老馬就好似星期三晚夜馬隻駿先鋒咁，追極都追唔到呀！
梅度梅度，梅開二度，跟住加多句「林伯特差啲入多球，變埋梅度」。
條防線包得無深度，裝越位失敗，咁咪失波咯。
每隊波都要入「燕梳」嘅第二球。
沙華治係中場殺手，唔係情場殺手。
波係圓，係用嚟踢嘅。
波唔使講架，球迷自己識睇。
無論喺邊個時刻邊個時辰，英超嘅每一隊波都會有表現嘅。
現代足球最緊要攻守兼備。
球迷們，足球就是這樣的。
球迷們有福喇！
當一隊波進攻既時候，另一隊就需要去防守。
睇 Jordan ，有今生，冇來世。
睇下巴布爾幾大力呀，條頸幾粗呀！
睇下隊波肯唔肯打啲藍領足球！
睇波呢家野，睇得波多咪睇到多啲好波囉！
藍色衫打得好過紅色衫。
裝越位根本就係好愚蠢，呢啲懶惰同慳水慳力足球呢，走甩一次就會鑄成大錯。
防守球員犯左腦筋上既錯誤 (mental error)。
阿仙奴開波幾分鐘就入波，好打好多。（被追和後）我都話，太早入波未必好架，因為有大把時間畀人追。
阿全！正所謂講波容易踢波難。
除非有一隊先入一球，如果唔係都幾難開到紀錄啦呢場波。
陰溝裡翻船。
領隊谷隊谷得好「應」！
魯爾係一個好有觸覺既球員，當佢冇觸覺個時，真係冇曬觸覺；但當佢有觸覺個時，入波阻都阻唔住。
我欣賞車路士後衞泰利，因佢頭槌好、制空力強、同埋跳得高。
車路士出番依個彼德……施治會好好多，畢竟古迪仙尼都只係比較靈活。嗱，你睇下依球手鎚呀？真係龍門生得矮啲都打唔到呀！施治呢，我相信佢打多車仔兩年既話……就會開始……甩頭髮架喇！你睇佢今年嘅頭髮都已經少過舊年架喇！
AC米蘭呢隊波好多老人牌桂格燕麥片。
足球係要將個波射入網。
射罰球，最緊要唔好射高同埋射斜。
唔駛問阿桂……即係唔駛問我啦！
炮竹一聲除舊歲，好波共你賀新春。
盃賽決賽：我希望呢場波有雙冠軍啦！
Steve G 謝拉特。
「柏智星」(韓國球員朴智星Park Ji-sung誤讀)。
江忠德，依家下半場打了四十五分之一。
(2007歐聯決賽 AC米蘭對利物浦) 呢場波利物浦有兩個機會可以贏波，第一係渺茫，第二係冇機會。
百步穿楊即係跑左一百步之後射入咁解。
打波要有火，講波都要有火呀！
孫繼海喺曼城真係越踢越好，更加可以融入球隊打法…… (三分鐘後) 最近孫繼海狀態表現麻麻，有好幾次曼城由贏波變和波，同埋和波變輸波，都係因為佢同施文配合得唔好，有誤會……
澳洲隊個教練冇翻雲覆雨嘅能力。
祖高爾幾好波，但冇腳法。
準備不足，尤如準備失敗！
今晚幾場賽事都係以入球來打開記錄。
朴智星今晚食左兩支高麗蔘呀？咁好氣力既！
記住係食高麗蔘，唔係花旗蔘呀！花旗蔘虛架！
杜奧巴好勁,真係畀架巴士撞都未必死！
輸嬴唔緊要，最緊要唔好輸！
|
http://www.kinseymama.com/2014/01/blog-post_6.html
|
今晨清晨時份，小小豬突然間咳得好利害，之後仲嘔左出嚟。開頭我地都以為係因為多痰，所以先導致嘔，既然依家嘔左出嚟都應該舒服啦，所以我地就繼續槑小小豬瞓返。
點知隔一陣又嚟過，總之就係短短兩個鐘內都嘔左三次，睇見小小豬嘔嗰辛苦樣，都真係肉痛C我地啦！
以為小小豬好左啲，都可以再瞓到九點幾，點知起身飲左少少水同食小小麵包之後又再嘔過。我地見事態嚴重，所以都帶小小豬返去睇個家庭醫生。
正當我地搭緊電梯時，小小豬又嚟嘔過，今次仲係嘔黃膽水，見小小豬個辛苦樣，真係寧願嘔嗰個係我呀！
睇左醫生之後，醫生話小小豬係輕微腸胃炎，食藥就OK，就連針都唔洗打。
腸胃炎...真係諗嚟諗去都唔明點解小小豬會有腸胃炎，因為我地食乜佢就食乜，極其量都係食多我地兩粒糖糖，唔通就係依兩粒糖糖出事？
不過，唔理咁多啦，依家開始要更加小心小小豬嘅飲食，希望唔好再嚟腸胃炎啦，因為見佢咁辛苦真係心都痛晒呀！
|
https://www.hongkongcard.com/blogs/%E5%AE%89%E4%BF%A1wewa-%E9%8A%80%E8%81%AF%E9%91%BD%E7%9F%B3%E5%8D%A1-%E6%87%B6%E4%BA%BA%E5%8C%85
|
WeWa 銀聯鑽石卡係一張門檻低嘅功能卡，佢可以喺某啲消費類別顯示出佢嘅優勢，去旅行、睇戲、唱K等等類別都有4%現金回贈。成日去玩嘅你哋攞定一張傍身冇壞吖。
4個玩樂嘅類別都有4%現金回贈，每年上限可以回到2000蚊，即是有$55,555 Quota咁多，簽夠$400仲可以抽獎添！去旅行又可以入到Lounge、用$1換購Pacific Coffee手調飲品。仲有就係申請門檻低，全日制大學/大專學生都申請到。
成功申請WeWa銀聯卡，即享以下其中一款迎新獎賞，享受人生。
「3個月免息簽賬分期」 用OmyCard手機App申請「3個月免息簽賬分期」，適用於HK$3,000 或以上之單一合資格零售簽賬，合資格零售簽賬不可合併計算， 並必須於月結單截數日前入賬。
呢兩張信用卡都有唔少共通點，申請門檻低學生都攞到，玩樂消費類別會有額外回贈，而家兩張都可以儲現金回贈，即刻幫大家比一比啦！
而滙豐滙財金卡揀啱最紅自主賞嘅類別之後，亦都有唔錯表現㗎。WeWa 銀聯鑽石卡嘅優點好明顯，可以當佢係戲院、卡拉OK、主題公園、旅遊社簽賬嘅指定信用卡，仲可以入Lounge嘆一陣先出發旅行添！
|
https://www.techapple.com/archives/18359
|
人生好多時都係不自覺嘅情況下變得好在意得與失，越係想得到嘅嘢就越得唔到，而越易得到嘅嘢就變得唔矜貴。人生就係獲得與失去之間慢慢成長，而要成長就當然要跌過，碰過先至會領略到珍惜自己所擁有嘅嘢。有時有啲嘢係唔可以強求，所以所以唔好執著一啲唔屬於自己嘅嘢。咁樣你嘅人生就會輕鬆啲，開心啲。或者你今日唔明，但係相信總有一日你會明白。
由出世開始，其實人生每一日都要作出唔同嘅選擇，而每個選擇都有得同失！無人可以百分百咁講自己選擇嘅嘢永遠係正確，因為每個選擇都有取捨，是對是錯只可以用時間去證明一切。就算呢一刻你覺得真係錯咗又如何，事關所有嘅選擇係無得返轉頭，唯一可以做嘅就係面對。或者當你回頭再睇嘅時候，你會覺得其實嗰陣時嘅選擇其實係無錯，而且感激當時自己所做嘅決定。
心態，決定了咗我哋人生嘅狀態。如果你樣樣嘢都以平常心咁看待，你可以好寬容咁面對一切。有同理心，你就懂得點樣去體恤其他人。有包容心，你可以容納同接納人與人嘅各種差異。有謙卑心，你就知道自己不俗之處會不斷進步不會自滿。如果每日都只係將每件唔好嘅事同物放大嘅話，其實只會令心情更差，所有嘢都唔會做得好，所以凡事都要向好嗰方面睇。
本文內容由作者 Kenneth Kwok 授權轉載，原文標題為：要取捨，文章標題由 TechApple 編輯部修訂。以上言論屬於作者個人意見，並不代表 Techapple.com 立場。
《Startup醫生》：如何覓得心水技術員工？
|
https://manmandiary.com/2020/06/23/%E8%82%B2%E5%85%92%E5%A5%BD%E7%89%A9%EF%BC%9A%E3%80%8A%E6%8E%A8%E4%BB%8Bholdbody%E5%A4%A9%E7%84%B6%E9%88%A3%E3%80%8B/
|
做媽咪嘅，一定想小朋友健康快樂，快高長大！仲記得大肚嘅事候都有補鈣，不過原來因為一般醫生所開處方係化學合成鈣，容易便秘。
宜家萬寧加碼⼤大優 惠 – 全線Holdbody產品9折。
醫學級冰島天然海海藻鈣，確保不含有害重⾦金金屬及達到澳洲TGA安 管局認證標準。獨有BoneBuild配⽅方，含專利利CBP(100%純天然 ⽜牛初乳清蛋⽩白)及活性維他命D (VitaminD3)，提升鈣質吸收，確保鈣質可以被造⾻骨細胞運⽤用。
明質酸， 提升關節活動靈活度、減少疼痛、改善僵硬感。
Holdbody 天然⽜牛奶鈣: 獨有BoneBuild兒童建⾻骨骼配⽅方，含有專利利CBP® (100%純天然 ⽜牛初乳清蛋⽩白)及活性維他命D(Vitamin D3)，提升鈣質吸收，確保 鈣質可以被造⾻骨細胞有效運⽤用, 提升⾻骨質密度。有效改善偏食, 促進營養吸收, 減少體重過輕, 提⾼高免疫⼒力力。
|
https://www.gameover.com.hk/news/tag/%E4%BA%8B%E4%BB%B6
|
睇到都覺得悲慘，大家都有試過整污糟keyboard，要清潔真係一場惡夢，如果倒瀉嘅係粉末狀更加令人頭痛。而令呢位日本Vtuber更傷心嘅，係今次倒瀉嗰包係已經淥好嘅烏冬麵調味料，雙重打擊真係好想喊。之後有網民出圖分享，原來有另一樣嘢倒瀉都超慘，入嚟有回帶。
本來香港時間6月5日凌晨有得睇嘅PS5直播，啱啱官方喺Twitter公佈將會延期，原因係呢段時間佢哋覺得唔適合慶祝，所以想企後一步，令更多重要聲音被聽到，講緊嘅係黑人被殺事件所引起嘅一連串示威活動。官方同日仲表達咗對今次事件嘅心情，表明將會同佢哋嘅黑人創作者、玩家、員工、家人同朋友企喺同一陣線。入嚟有Twitter聲明回帶。作為玩家，相信大家都唔介意等多一陣先睇PS5嘅遊戲陣容，或者睇住傳聞先。
又係日本秋葉原Burger King嘅告示，繼之前改咗第一句用語嘅新海報後，有網民仲幫手出咗張圖，側寫鞠緊躬嘅員工，個眼神真係耐人尋味，張圖喺Twitter熱傳，之後仲有唔少人出《死亡筆記》同「計劃通」嘅圖回應，入嚟有得睇，唔清楚咩事嘅入嚟都有回帶睇返。
欺詐都分好多種，好似最近有日本網民去到餐廳點餐，明明餐牌寫明係迷你餐，不過嚟到就發現三文治好大份，同埋點解得一件炸雞？！
最近Twitter熱傳呢輯相，有網民發現外國好多運動員嘅髮型，原來同Pokemon角色好似‥‥‥超過30個撞樣個案，入嚟有得慢慢睇。唔少網民都忍唔住出圖回應，全部都好高質，入嚟有回帶。
係欺凌呀！日本有網民分享咗段喵片，喺Twitter好快已經超過1百萬瀏覽。段片一開始見到隻貓仔個樣好慘俾人質咗個頭喺地，之後鏡頭移上啲就見到個兇手嘞！不過犯案人完全無歉意，而且仲想再犯案，入嚟有片睇。
日本今年嘅萬聖節特別熱鬧，人中有好事故發生，好似渋谷街頭架貨車當街途人推倒，就成為網上好多人討論嘅話題，啱啱仲有人整咗隻諷刺呢件事嘅遊戲，手機或者PC都玩得。玩家飾演貨車司機，要車死晒啲暴徒，不過就要小心唔可以撞倒警車，一撞即刻Game Over，好多日本網民都話玩得好爽停唔倒，入嚟有得試。
爆芒嘅嘢經常都會發生，與其唔開心不如積極面對，好似最近呢位日本網民就下載咗張電影海報安慰吓自己，雙槍出擊，配返個爆爛晒嘅芒，簡直係完美呀！可以有排唔換芒都得呀。
日本周街都係廣告板，不過喺新宿街頭夜媽媽見到呢隻眼，都真係驚出嚟。有日本網民分享咗段片，喺西新宿出口附近嘅一楝建築物嘅中間有塊窄身嘅電子廣告板，最恐怖嘅地方係居然有隻眼珠全黑嘅眼望實行人，無人知佢係賣緊乜嘢廣告，發現嘅人覺得心都寒埋。有人估可能係貞子或者進擊之巨人嘅新廣告，但係全程無名或者其他廣告訊息實在太奇怪。亦有網民發現呢隻眼同一個傳統嘅日本娃娃有啲相似，懷疑係Yahoo拍賣廣告嘅宣傳，入去睇埋覺得仲恐怖。媽呀！好驚呀！入嚟有link有片。
日本動物園不可思議事件 走失30隻松鼠尋回38隻！
今日好多日本網民談論呢單新聞，話說井之頭公園因為颱風破壞咗啲籠，令到動物園裡面30隻松鼠仔逃走咗。工作人員四出拯救佢哋，最終捕獲返38隻松鼠再送返去動物園度。網民都好驚訝點解捕獲嘅數量會多咗！唔通有啲之前逃走咗嘅被遣返？又或者本來自由自在嘅而家被誤捉咗？無論如何，相信都可以寫入松鼠仔嘅黑歷史入面。
呢條片好好笑，片中見到一隻毛公仔狗狗，被神秘力量喺門嘅另一邊狂扯，估唔到隻毛公仔咁有彈性，居然可以喺門罅成功鑽出。打開門一睇，噢，原來係屋企隻真狗狗要玩具。好彩拍片嘅Dennis Dole打開度門，否則喺屋企無情情見到呢個場面，都咪話唔驚。
|
https://blog.xebe.com.hk/how-long-a-power-bank-life-period/
|
咩話？最長只有一年保養期？！
無錯，跟據每個人用嘅習慣同頻率，都會導致行動電源壽命長短嘅差異，而一年保養期算系基於全新品嘅行動電源平均壽命而計算嘅。
當然，如果系由回收品、拆機品製成嘅行動電源，佢嘅品質良莠不一，所以系購買嘅時候，廠商大多唔會提供商品保養或者系只有短效期嘅保障。
目前市面買嘅行動電源電芯材質多為鋰聚合物電池(Li-Polymer)或鋰電池(Li-ion)。基本上有品牌、注重商譽嘅廠商所出產嘅行動電源系用料同技術品管上系唔敢馬虎偷工減料，所以系產品保養上亦更健全更有保障，有D甚至會提供一年嘅保養期。
用幾耐就應該要換？
通常全新品嘅行動電源使用年限為一到二年，而根據國外嘅實驗數據顯示，「優良」嘅鋰電池深度放電(充滿、耗盡)嘅次數可以達到 500 次以上。不過，即使未有使用問題嘅發生，亦建議定期更換。電池嘅設計同品質都系會決定佢嘅次數同壽命，在此呼籲唔好為左貪圖小便宜而令行動電源變成未來嘅行動炸彈！
你對環保收納袋夠了解嗎？
|
https://www.toofullforfood.com/2018/05/16/%E3%80%9021%E8%9A%8A%E7%82%B8%E9%AD%9A%E8%96%AF%E6%A2%9D%E7%9A%AE%E8%84%86%E8%82%89%E5%AB%A9-%E5%B9%B3%E5%83%B9%E5%86%B0%E5%AE%A4%E8%B6%85%E5%80%BC%E4%B8%8B%E5%8D%88%E8%8C%B6%E3%80%91%E5%B9%B3/
|
如果去開彩虹，其實只要細心啲搵，一樣有好多平嘢食㗎！今次小編就去咗呢間開咗好多年嘅鑽石冰室，一到下午茶，好多街坊都幫襯㗎！
點解？咪就係因為佢價廉物美，又平又抵食囉！
兩個餐都好抵食呀！
吉列魚柳+薯條或什果沙律(HKD21)，下午茶餐會包埋熱飲，呢個價確係非常之抵呀！送餐速度都幾快，上到枱都好足料㗎！魚柳好大塊，炸到金黃色，非常香脆，魚肉亦都好鮮嫩又冇腥味，點埋沙律醬，正呀！薯條分量一樣咁多，仲要係粗薯條，食都食得過癮啲呀！
咖喱角+春卷各三件(HKD19)，同樣都係包埋熱飲，下午茶唔使食咁多，叫呢個就啱晒喇。不過佢啲炸物就冇醬汁點，所以食落會有少少乾，但整體嚟講都唔差嘅！要餡有餡，皮又香脆，算係咁啦！個人覺得咖喱角味道夠濃，就算冇醬汁點，食落都唔會好淡，相反春卷就真係dry咗啲喇！
平霸小評：呢間鑽石冰室果然夠晒平呀！一個炸魚薯條都係21蚊搞掂，一個字抵呀！不過服務就差咗啲喇，不過都係嗰句啦，食得平嘢就唔好期望有好好嘅服務態度喇！
|
http://www.kinseymama.com/2015/08/olive-era.html
|
未飲時就已經有好香嘅椰子味，入口飲到淡淡椰子及芒果，都幾清新呀！
單睇賣相都已經好吸引，款式都有好多，好似有三文魚、生蠔、青口、蜆仔、龍蝦仔、大蝦、赤貝等等，每一樣都好新鮮呀，我真係食唔停口呀...哈哈哈！
將好多蟹肉混合埋薯蓉一齊煎，都已經好滋味。再配合埋個青檸醬一齊食，真係非常醒胃呀！
打溶後嘅椰菜花再加上細滑嘅忌廉，所以飲落都已經感到非常幼滑。可能係個人口味關係，我覺得如果可以淡返少少，仲可以帶椰菜花味道，應該會更加好飲！
我都係第一次以Pizza方式食北京烤鴨，估唔到個感覺都幾符意。煙烤鴨片放在薄薄的餅皮上，加上青瓜、京蔥同埋沙律醬，有脆口又有清新嘅感覺。
依個可以話係我全晚至愛，因為個黑毛豬肉眼扒真係超彬身，而且仲入口好JUICE，真係唔覺唔覺我就轉眼間食晒啦...哈哈哈！
由於我唔食牛關係，所以依個牛扒就交由兩位朋友負責。其實當初初見到依個菜時，都真係有啲驚呆，因為份量真係好足夠，完全唔覺得係2人份量呀。朋友仔都好努力咁密密食，佢地話煎得剛剛好，超JUICE之餘啲肉質亦KEEP到很好嫩。
個焦糖係好脆但又唔會好甜，而且蛋嘅口感都好滑，真心覺得好好食呀！
哈哈哈...輕輕鬆鬆食左一個開心飯局，食到飽飽咁離開，真係好滿足呢！
|
http://www.gxmzz.cn/article/228.html
|
發布時間 ：2017-01-05 23:18 瀏覽 ：
2.所請不良之定義並無一定之規範 ，譬如 ：
(1)可以用一批產品作測試 ，經2000 ，3000 ，5000 ，10000 ，18000小時後測試其轉速 、消耗電流是否超出規格做為不良之定義 。
(2)或以精密測量儀器測量軸心潤滑油料殘餘量剩多少為不良之定義 。
3.測試之樣品數越多則數據越可靠 ，最少三個 。
4.測試時間可以2000 ，3000 ，5000 ，10000 ，18000小時做為規範 。 也就是說測試時間點i為1,2,….n ，因測試點有五點 ，所以n=5 ，I=1,2,3,4,5 共五點 。
5. 假設現有一風扇產品 ，以軸心油料消耗至50%時即視為不良 ，因油料耗至50%時間相當長 ，故必需以外差法求其時間 。
Y ：各測試時間點油脂殘餘量平均值 ，假設有三個樣品S1 、S2 、S3經過i時間其油脂殘餘量如下 ：
6.由以上三樣品得知 ：
下一篇 ：下一篇 ：如何正確選擇ADDA風扇 ？
|
https://blog.xebe.com.hk/2020-dragon-boat-festival-gifts/
|
2020端午節送禮？除咗糭以外嘅好選擇大集合！
端午節有三寶，艾草、龍舟、糭食到飽。
提到端午節禮物，大家應該第一印象都會諗到「送糭」，但你知唔知？根據調查，其實有超過七成人都已經「唔想再收到糭」啦。
今年想送啲唔一樣嘅嘢？集比有好多好禮物可以推薦畀你！
除咗糭以外嘅更多創意禮品嘅新選擇都喺呢度！
糭雖然好有過節氛圍，但其實近呢幾年已經變成「唔想收到嘅端午節禮物」前三排行。
理由不外乎係：口味唔同、唔好處理、送太多根本食唔完、食咗以後腸胃容易唔舒服等等。
每個人偏好嘅口味唔一樣，每年好似宗教戰爭嘅甜糭、鹹糭話題，仲有同中秋節一樣送太多根本食唔完嘅糭地獄，呢啲都已經變成唔想收到嘅理由之一。
但如果唔送糭嘅話，要送啲咩好呢？
茶包茶葉類無論係咩場合都絕對萬用，煩緊唔知道要送咩嘅話一定要參考。
呢幾年嚟手工番梘慢慢流行，無論係男女老幼都可以用，基本上都唔太會有短時間就過期嘅問題。
手工番梘嘅包裝亦越嚟越靚，好適合送禮！
端午時節其實最熱，身為台灣人就絕對會買嘅手搖杯，搭配嘅當然就係訂造飲品袋，印上屬於自己嘅公司LOGO就絕對唔會撞袋！
集比嘅糖果色鏤空Logo羊毛氈訂造飲品袋，唔單止得意，而且熱飲唔辣手、凍飲唔濕手！
除咗飲品袋、茶包同手工番梘禮盒之外，訂造製作嘅造型USB手指都係可以參考嘅禮品選揀之一。
一定實用，而且完全唔洗諗口味氣味等等嗜好問題，最正嘅係任何鍾意嘅造型都可以嚟搵集比量身訂做。
集比嘅小龍造型USB手指。
其實環保飲管都係流行又受歡迎嘅創意禮品之一，唔單止便利店、而家越嚟越多餐廳都已經唔畀膠飲管，準備一套自己嘅環保飲管已經成為現代人嘅必備清單。
環保飲管中人氣最高嘅玻璃飲管──彩色圖案玻璃飲管。
唔只環保飲管，集比亦有好多唔同嘅訂造環保餐具等住大家！
如果上面嘅裡選揀都覺得唔係好適合，最安全嘅就係手機指環啦。
無論任何手機型號定係廠牌，只要一黐就可以用，而且到處都可以用，中午吃飯煲劇定係返工碌手機、講電話，都可以好好支撐手機唔會跌嘅法寶。
上面各種創意禮品提供畀大家參考，準備端午節禮物唔再頭痕！
有任何想製作嘅端午節禮物都歡迎嚟搵集比！
|
https://hkmask.beefreight.com/mask-factory-%E5%8F%A3%E7%BD%A9%E5%B7%A5%E5%BB%A0-4_762/
|
有人問點解要對唔相信你嘅會員都逐一打電話去關心，因為口罩工廠有人情味囉！口罩工廠明白呢啲時候，大家都會比較緊張。而口罩工廠嘅理念，係希望可以幫到香港人，一齊共同進退。
而有部分會員因為疫症而未能返港提供到機票退票憑據；退款電郵寫唔齊資料、寄錯咗電郵去其他生產商而提供到截圖證明；時差關係而又臨時出差並提供機票副本 等等嘅因素，口罩工廠都一一為你辦理咗退款啦！
不如大家分享一下，對口罩工廠啱啱已經出咗貨嘅SE有咩睇法呀？
只要大家做齊以下：
口罩工廠將會揀出最有心思嘅10位會員送出V99 50 個裝一盒。
* 原諒口罩工廠冇辦法送出大量嘅名額，由於新擴充嘅廠房正係度日夜趕工為多條生產線投入服務而作好準備，同時喺前廠房無塵間做好嘅口罩數量有限，口罩工廠必須確保每位嚟緊會收貨嘅會員都有最優質嘅產品，希望到口罩工廠完工嘅時候，可以送更大量嘅口罩出去幫到更多嘅人啦！
註：Mask Factory 將保留最終決定權。
|
https://football.fanpiece.com/roycemu/%E8%AE%80%E8%80%85%E6%8A%95%E7%A8%BF-WKD%E4%B9%8B%E6%9B%BC%E8%BF%B7%E5%91%A8%E8%A8%98-c1270575.html
|
當一個三十五歲嘅球員跑足九十分鐘，其他人仲有咩藉口偷懶？伊巴帶俾球隊嘅影響力，遠超呢場勝利呢個獎盃！
曼聯同修咸頓合演左一場高潮迭起，絕無冷場嘅決賽。賽前睇低一線嘅修咸頓，踢出比曼聯高一班嘅團體足球，但冠軍只有一個，今晚係屬於有幸運之神眷顧嘅紅魔鬼。
曼聯踢出慣常戰術，由翼鋒向兩閘施壓，盡量拉闊空間同創造單對單機會，三中場就以控球為主，輪流後上造波。十九分鐘，無名英雄靴里拉係前場博到罰球，伊巴三十碼一射中鵠。幾分鐘後洛荷突然跑入中路令對手失左方寸，連加特燙個遠柱地波將領先優勢擴闊到兩球。
企翻好陣腳後，修咸頓撕下被動嘅面具，開始踢出早已盤算過嘅戰術。佢地今場嘅兩翼側擊簡直就係教材嘅水平，由協防到反擊，疊瓦落底到切入中路嘅配合都一流。
列蒙同貝查特非常搶鏡，不斷嘗試突破我方右路。馬達係攻守上都跟唔切以上兩人，華倫西亞獨力難撐，有好幾次都靠中堅或者防中僅僅包到。
另一邊嘅梳亞雷斯同禾特包斯雖然唔係扭波同速度型球員，但一樣俾到好大威脅，利用禾特包斯斬波準嘅特點，多次係禁區前右路傳中，史摩寧同拜利對住有腳法有身高有意識嘅基比亞甸尼就顯得非常吃力。洛荷更加嗌哂救命，眼見馬素爾, 連加特都唔回防，由得對手係兩邊企定定較炮，真係欲哭無淚。唔係旁證錯判詐糊嘅話，呢場波可能係修咸頓由頭帶到尾。
戰況逆轉，修咸頓開始連控球權都搶埋，本來佢地仲有中前場迫搶嘅，但曼聯踢踢下都無力爭中場，結果戴維斯同羅美奧係中路愈踢愈輕鬆，慢慢變成聖人帶住節奏黎踢嘅局面。信心同狀態都十足嘅基比亞甸亞開始食住史摩寧，其射手觸覺兩次打破大門，下半場三分鐘就追成二比二。之後戰局基本不變，曼聯嘅後場仍然係腥風血雨，幸得門神迪基亞同佢個最佳朋友門柱先唔洗輸到第三球。
七十分鐘後修咸頓體力下降，曼聯係完場前有一個人數唔多嘅攻勢，成場都踢得好好嘅雙中堅吉田麻也同史提芬斯一次失位，就眼白白睇住伊巴頂入致勝球。
伊巴唔單只以個人之力幫曼聯捧走獎盃，仲以身作則向隊友展示左要點樣將爭勝心轉化為動力。佢除左兩個入波之外，仲多次係門前清波，中場塞車時幫手造波。甚至乎係入完波之後果最後幾分鐘，佢用埋超越左極限嘅奶力都要去協防，完左場連身都企唔直。 相比之下，其他球員嘅心理質素就好似小朋友咁脆弱，真係需要向佢好好學習。
經過呢場波，我相信對成隊波嘅士氣有好大幫助，因為伊巴用行動感染左佢地: 要贏就要付出一切，落到球場無人會在意你最近踢得有幾密有無傷患傳媒點寫你，總之要心無雜念，幫球隊拿下勝仗。
|
https://unwire.hk/2015/08/30/rishabh-kaul/dc/photogism/
|
今年較早時候，街拍攝影師 Rishabh Kaul 被聘去記錄布拉格公共泳池。係呢兩個月入面，Kaul 既鏡頭只係對焦係呢個單一既公共泳池上，用佢獨特既眼光去取景同「講故事」。
今次呢個攝影項目係由一家瑞士文化基金會 ProHelvetia 委託。 Rishabh 話，「我將要記錄既游泳池，視為一個社會生態系統，因為游泳正正就係好多故事上演既時候；我既工作就係好簡單咁展示返係游泳池出現既日常場景。」不過講就易做就難， Rishabh 話佢起初並無拍好多，相反佢反而好著重燈光既配合。
係泳池上既人們都成為左 Kaul 既「演員」，而游泳池就成為左佢既「舞台」。好多相片都係一啲得意互動既 moment 下捕捉出黎既。
對於其他人黎講， Kaul 專注係捕捉，而佢非常專注係注意光線 ﹑ 陰影同取景：
Kaul 話今次展覽非常受歡迎，連游泳池自己本身都決定將呢啲相展示係佢地個游泳池上。
成個攝影項目叫做「濕樂園」(Wet Paradise) ，而且可以上返 Kaul 個網站上觀看 (整個系統相片並未完全顯示係文章上)。
|
https://girlssss.com/57002/amyng888/
|
要健康，就要從飲食、運動入手！
亦已成為素食者及健康人士嘅新寵兒！
我而家都開始食啦！
可混入飲料、早餐、麥皮、湯，粥中。
存於雪櫃內。方便加入不同膳食中。
烘焙，提升營養價值！
奬自己一碗健康、美味、富口感嘅甜品添！
營養價值上並無差別！
可額外享有$10折扣優惠！
產品由 Iseeds 提供。
|
https://www.mysishop.com/103054.html
|
NET-A-PORTER英國版退稅優惠，Loewe熱賣手袋推介 低至香港價錢72折！
提提大家，一定要揀英國頁面，放入購物車後填好香港地址先見到最終退稅價。
Loewe 人氣Puzzle bag設計剪裁獨特有品味，一幾何拼合設計簡約得嚟都好有視覺效果，無論隨意定優雅都可以完美配搭！香港賣HK$21,500，而家退稅完HK$17,500，平咗4千蚊！
Puzzle Bag最近推出左Nano size，夠哂輕巧精緻，輕鬆駕馭唔同風格！香港賣緊HK$11,200，呢度只要HK$8,310咋，即刻買啦！
Loewe Gate系列都唔好錯過呀，馬鞍袋型上有標誌嘅繩結點綴。呢個經典啡色好時尚有個性，casual得來仍然帶有少女感。香港賣緊HK$20,800，依家退稅後只要HK$14.875，好吸引呀！
溫馨提示✅ 記得要入返英國版頁面，放入購物車後填好香港地址先見到最終退稅價。買滿GBP200 (約HK$2000)已經全球免運費！
← 更加抵~ 意大利Tod’s豆豆鞋大減價+額外88折優惠，最平HK$1767 + 免運費！
SSENSE減至3折最終回！名牌手袋抵買之選存貨無多 低至香港價錢52折！
重點出擊, MyTheresa全單減HK$2,000！Saint Laurent超靚手袋推介！
快閃一日, MICHAEL KORS春夏新鞋一律七折, 低至HK$288起！
|
https://forum.menclub.hk/hobby/27024
|
《侏羅紀世界3》曝光最新海報及劇照 今集會出現有羽毛恐龍？
HOME/HOBBY/《侏羅紀世界3》曝光最新海報及劇照 今集會出現有羽毛恐龍？
經典電影《侏羅紀公園》系列第六集，亦都係最後一集嘅《侏羅紀世界：統治霸權》雖然足足仲有一年時間先上映，但近日官方就率先曝光最新電影劇照及海報，並宣布將於IMAX版《Fast & Furious 9》放映前，搶先播出5分鐘前導預告。
官方最近曝光嘅海報入面，可以見到一隻蚊吸緊恐龍血，有睇過侏羅紀公園嘅朋友，就知道呢張圖係致敬緊《侏羅紀公園》第一集。故事起初就係講述科學家從一隻封印於琥珀入面嘅蚊提取恐龍DNA，繼而複製出各式各樣恐龍。另外，官方最新劇照都可以見到隻恐龍仔身上有毛，睇嚟一直被人鬧點解啲恐龍冇毛嘅《侏羅紀公園》，今次終於要加入有羽毛嘅恐怖品種。題外話，查實上一部作品《侏羅紀世界2》入面嘅Velociraptor（迅猛龍/伶盜龍）理應係有羽毛，不過片商就冇整埋啲羽毛出嚟。
至於條5分鐘前導預告，據外媒《Deadline》報導，預告會以1.90:1 IMAX螢幕，並配上奧斯卡得主Michael Giacchino精心炮製嘅音樂，帶大家穿越到6,500萬年前嘅白堊紀時期，講述隻蚊係點樣獲得恐龍DNA，同時亦會有新恐龍登場。
|
https://maxxmas.com/2017/11/16/%E3%80%90%E6%99%9A%E9%A4%90%E3%80%91%E4%B8%89%E6%96%87%E9%AD%9A%E7%85%8E%E9%A4%85/
|
而家一星期會食一至兩次魚，主要都係三文魚。
之前多數整落薯仔度再焗，不過可能我唔太識用個光波爐，又可能係份量拿捏得唔好，所以想改一改，就參照網上食譜，整咗呢個「三文魚煎餅」。
除咗三文魚，我仲加咗洋蔥同翠玉瓜，本來想用西蘭花，但個翠玉瓜食開，就煮埋佢先啦！不過我只係切咗1cm嘅厚度。
分享埋個食譜！我用嘅份量係就住自己嘅食材去溝！並非 standard…..有興趣可以「參考」。
做法：略蒸熟三文魚，壓碎。
麵粉加水攪拌，加入雞蛋攪拌，再加入三文魚同翠玉瓜。
將上述溝好嘅麵糊倒落平底鍋煎，約3~4分鐘一邊，反轉煎另一邊。即成。
呢個份量可以煎到三塊薄薄哋！
Previous Post 第二堂。學識了！
|
https://www.likejapan.com/blogs/%E6%88%90%E7%94%B0%E8%8A%9D%E9%BA%BB%E5%B0%88%E9%96%80%E5%BA%97-%E5%BF%85%E9%A3%9F%E8%B6%85%E9%A6%99%E6%BF%83%E7%B2%92%E7%B2%92%E8%8A%9D%E9%BA%BB%E9%9B%AA%E7%B3%95/
|
成田分店啱啱開咗半年幾，而家已經成為當地嘅潮聖景點之一！
唔好以為佢淨係賣芝麻咁簡單啊，入嚟兜個圈，你會發現原來芝麻都有無限可能！
其實去到成田表參道間唔中都見到有人拎住依個芝麻雪糕密密食，就知道依個雪糕有幾把炮啦！
白芝麻味係用香滑牛奶做嘅，入面加入咗大量攪碎嘅金芝麻，食落牛奶味同芝麻味都好香！
如果覺得店員灑得唔夠多芝麻碎係雪糕面，大家可以按照自己喜好再灑多啲喺上面㗎！
跟住嚟睇吓「ごま福堂」最受歡迎嘅手信有啲咩先！
第一位就係啱啱灑喺雪糕上面嘅金芝麻！佢比一般嘅芝麻味道香濃，又烘得好乾身，一啲油嘅感覺都冇，仲可以常溫放半年唔會變壞！
另外依到有部望落去好勁嘅機，原來入面全部都係黑芝麻水羊羹同埋滑劣劣嘅黑芝麻布甸！
花多眼亂唔知買咩好？大家可以選擇買芝麻禮盒……你冇睇錯！係禮盒！
點解我以前從來都冇發現芝麻可以咁把炮㗎！
|
https://zh.hotels.com/go/france/things-to-do-with-family-paris?intlid=gglist%7Crelated
|
由室內短片廊、科學博物館，以至室外遊樂園、動物園等等，通通都會為你嘅小朋友帶嚟畢生難忘嘅旅程。咁就不如跟住我哋，虛擬遊覽巴黎最適合家庭暢玩嘅地方啦！
巴黎迪士尼樂園 (Disneyland Paris) 位於巴黎以北 32 公里，建築群佔地 19 平方公里，廣闊無邊，揉合咗迪士尼樂園 (Disneyland Park) 同華特迪士尼影城 (Walt Disney Studios Park) 特色，分成好多個主題區域，包括 Frontierland、Adventureland、Fantasyland、Toon Studio 等等，而每區都有刺激嘅遊樂設施同過山車。要數樂園最受歡迎嘅景點，「加勒比海盜 (Pirates of the Caribbean)」、「小小世界 (It’s a Small World)」、「巨雷山 (Big Thunder Mountain)」、「星戰極速穿梭 (Star Wars Hyperspace Mountain)」等等肯定榜上有名；而園內遍佈住宿、餐館同商舖，玩耐啲都得！
維萊特公園 (Parc de la Villette) 位於巴黎市中心東北 5 公里，有多姿多彩嘅活動上演，一家大細各適其適！講到園內嘅兩大主力景點，又點可以唔提科學與工業城 (Cité des Sciences et de l'Industrie 或 City of Science and Industry) 同埋 Géode IMAX 戲院？維萊特公園免費入場，適逢氣候溫暖，呢度就最適合散步；而園內嘅大型兒童遊樂場 Dragon's Garden 亦都深得小朋友歡心。自問係「藝文青」？公園裡面仲有好多文化景點，例如露天戲院同現場音樂表演場地，你一定樂而忘返！
離開巴黎市中心，去到北面 35 公里外，你就會嚟到阿斯特里克斯公園 (Parc Astérix)，可以探索法國經典漫畫人物嘅世界！呢個主題樂園設有大約 40 個景點，包括 6 座過山車同 4 個水上遊樂設施，帶你返去鐵器時代嘅高盧 (Gaul)；另外仲有魔術表演、角鬥士戰鬥，同埋養殖古老動物品種嘅農場，歡樂氣氛滿瀉。園內有 4 間酒店同 6 家餐廳，你嚟玩足一日、甚至玩多幾日都仲得！
國家自然歷史博物館 (National Museum of Natural History) 好玩有趣，充滿教育意義，絕對係你必遊嘅親子景點！呢座博物館建於 1793 年，毗鄰植物園，樓高 3 層，收藏咗各式各樣嘅恐龍駭骨、植物、昆蟲等等，無論裝修定係氣氛，都令人感覺有如置身於《翻生侏羅館 (Night at the Museum)》電影場景！館址附近嘅花園環境怡人，啱哂漫步遊覽，而且仲設有小型動物園；而博物館旁邊有一間戶外露台餐廳，有籐架遮蔭，係夏天嘅乘涼好去處。
而家就帶你嘅小朋友嚟呢個大型室內遊樂場玩餐飽啦！Playmobil FunPark 遊樂園位於巴黎市中心以南 12 公里嘅大型購物中心裡面，滿載各種各樣嘅 Playmobil 玩具，分成好多個主題遊樂區，而且入場費仲抵到爛，只需 EUR3 咋！場內有好正嘅 Café 餐廳，亦都有間手信小店—唔使問都知，呢度嘅 Playmobil 玩具梗係「買之不盡」啦！Playmobil FunPark 遊樂園大受歡迎，成日人山人海，建議你最好閒日早啲去到，避過週末人潮。
到咗而家，巴黎動物園依然被稱為「溫森斯動物園 (Vincennes Zoo)」，位於市中心東南 6 公里，搭地鐵好快就到。呢座動物園佔地 14.5 公頃，擁有 4,000 平方米嘅溫室，營造熱帶雨林氣候；園內乾淨易行，仲可以俾你親眼見證小動物獲得妥善照顧添！最常見嘅獅子、長頸鹿同馬騮之類梗係見得到，而呢度亦都有啲稀有物種，例如海牛同切葉蟻，令人大開眼界。行到攰攰哋，不妨去園內嘅餐廳同手信店唞返吓吖！
巴黎兒童樂園 (Jardin d’Acclimatation) 位於巴黎市中心以西 7 公里，又型又正，早在 1860 年落成，雖然係有啲「Out」，但係園內 40 個景點同遊樂設施依然樂趣不減，當中包括農場仔、騎馬仔遊戲、迷你過山車、鏡廳，仲有科學館同埋藝術館，啱哂細路仔。你可以搭迷你火車，喺 19 公頃嘅公園裡面遊走；而園內設有 5 間餐廳同 6 個美食攤檔，你玩足一日都唔驚餓親啦！
La Tête dans les Nuages 字面意思解做「雲中頭角」，係一間佔地 1,500 平方米嘅遊戲機舖，位於巴黎市中心，啱哂鍾意打機或者追尋刺激嘅你，可以嚟呢度玩盡各款街機遊戲，另外亦都有桌上足球、迷你保齡球同桌球等等嘅運動 games，各適其適。呢間遊戲機中心位置優越，附近有好多餐飲選擇，玩幾耐都唔怕餓親啦！
發現宮 (Palais de la Découverte 或 Discovery Palace) 科學博物館佔地 25,000 平方米，位於巴黎市中心美輪美奐嘅大皇宮 (Grand Palais) 裡面，滿載精心設計嘅常設展覽同互動實驗，帶你更深入了解天文學、生物學同化學等主題。而且，呢間博物館仲設有 15 米高嘅圓頂天文館，係好好玩嘅娛樂教育中心；唯一缺點就係真人演繹嘅展覽淨係得法文版本，小編聽唔明啊~！
比特紹蒙公園 (Parc des Buttes-Chaumont) 地勢較高，可以飽覽巴黎嘅遼闊景色。呢個公園佔地大約 25 公頃，種咗各種各樣嘅植物同樹木，而且仲有源於 19 世紀嘅壯麗人造建築添！園內嘅人工湖同附帶瀑布嘅大型石窟，都為公園增添魅力，而且仲有好多地方俾小朋友玩「伏匿匿」；而木偶劇院同露天遊樂場都好受細路仔歡迎架！公園裡面有 3 間食肆選擇，唔驚會餓親。
|
https://www.toofullforfood.com/2018/10/18/%E3%80%90%E8%90%AC%E8%81%96%E7%AF%80%E9%A3%9Fbuffet%E5%85%8D%E8%B2%BB%E5%8C%96%E3%80%8C%E9%AC%BC%E5%A6%9D%E3%80%8D-%E7%9C%BC%E7%90%83cupcake%E5%8D%97%E7%93%9C%E6%9B%B2%E5%A5%87%E5%9A%87%E9%AC%BC/
|
萬聖節大家要施展渾身解數扮鬼扮馬之外，好多餐廳都會推出期間限定嘅嚇鬼Menu，發揮廚師們創作力量同幻想，嚇大家一跳。百樂酒店嘅「鬼」靈精怪萬聖節派對‧海鮮自助晚餐(HKD488/成人)限定快閃2日咋！
萬聖節去酒店食Buffet又係咩玩法呢？今次百樂酒店為萬聖節準備咗「過三關比賽」！只要大家喺10月30-31日食返餐自助晚餐就可以參加比賽，喺限時內完成三項指定遊戲，就有機會贏到二人Lunch Buffet禮劵或者二人Dinner Buffet禮劵。有得食有得玩仲有機會贏獎，這些機會唔係唔把握吓話？
首先同大家介紹萬聖節自助餐嘅主食，呢味攪盡腦汁其實係肉醬墨魚汁意粉，面頭用芝士切成嘅蜘蛛網包住紅色嘅腦汁……睇落又幾好味咁喎。
講到萬聖節最Signature嘅記號一定係邪惡嘅南瓜喇！南瓜怪橙曲奇每塊個樣都有少少唔同，都係咁邪惡，一路食一路感受到Halloween嘅氣氛呀！
仲有呢個獨眼龍蛋糕，驟眼望都覺得幾驚㗎，成粒眼球喺個Cupcake上面喎，點食得落口！其實眼珠部分係用藍莓造成嘅，大家驚住咁享受Cupcake啦。
除咗以上特別為萬聖節而精心設計嘅可愛主食同甜品之外，大廚亦為大家炮製黑松露鹽酥軟殼蟹。食落有濃濃嘅黑松露香，加埋酥脆可口嘅軟殼蟹，真係忍唔住食多幾隻呀！不過雖然全部餐點都係自助模式，但大家記住攞自己食得完嘅分量，唔好做大嘥鬼呀！
通常去親食Buffet都會直接將飯類Skip晒，因為飽肚得嚟又唔回本。不過呢個荷蘭汁焗蟹肉燴飯就可以留肚一試喎！平時睇食物相係好難睇得出蟹肉本人嘅，但今次睇相都見到一揪揪分明嘅蟹肉，真係超足料！大家記住Bookmark咗先喇！
每位客人仲可以免費食到鮮蟹肉芝士焗釀麵包蟹蓋！係萬聖節Special Offer嚟㗎，平時食唔到㗎！
最後提提大家，所有客人都可以免費享用「鬼」靈精怪化妝服務，即係有專人幫大家扮鬼扮馬應吓節，所以大家諗住食完Buffet再去參加其他萬聖節Event都完全冇問題呀！另外亦可以免費跟甜品師傅學整搞鬼Cupcake，小朋友仲可以得到萬聖節小禮物一份！睇嚟要快手Book定位喇，手快有手慢冇啊。
|
https://orientaldaily.on.cc/cnt/adult/20210511/index.html
|
飲杯！男女約會去飲吓嘢，好易喺酒精驅使下發生超友誼關係，所以一講到個「Drink」字，真係好易令人想入非非……
有乜嘢「特飲」喺生產過程中會令人興奮莫名？畀啲貼士大家，呢樣嘢通常係乳白色，有陣獨特嘅腥味……之唔係男士嘅精華囉。原來喺英文俚語中，呢啲體液又叫「Dick Drink」，女士們，如果男友話要請你飲，你會應承嗎？
照字面直譯，即係喺一隻毛茸茸嘅杯度飲嘢，但其實呢句俚語嘅真正意思係指男士為女伴口愛！講起口愛，曾有女網民問，如果口愛時將男友嘅精華吞落肚，會唔會影響節食效果？答案梗係唔會啦，有營養師指，雖然男士嘅白汁含有糖分，但每次發射嘅分量有限，所以可以忽略唔計。
同人慶祝咁高興，少不免會飲吓嘢，但原來「The Celebration Drinks」並唔係飲品，而男歡女愛嘅體位！據性學家解釋，面對面擁抱係慶祝時常見嘅動作，而呢款體位都係男女互相擁抱，玩法類似龍舟掛鼓，但分別在於女方對腳要用力箝實男方條腰，好似樹熊咁攬實對方，諗落都幾考體能㗎！
唔少四仔作品一旦同個「Drink」字扯上關係，演出都會勁重口味。好似呢套由Venom Digital Media喺2007年推出嘅《Drink From The Stink》，就係代表作。影片由Sophie Dee、Kaiya Lynn、Tyla Wynn等脫星孭飛，佢哋喺片中真係咩都飲，無論咖啡、果汁、酒精都會變成調情工具。特別推介大家留意Sophie Dee嘅火辣演出，事關佢喺各大四仔頒獎禮中拎過唔少獎，應該幾嗒得杯落。
酒後亂性係鹹片常見橋段，日本AV片廠WANZ更推出過人氣系列「因公司飲宴趕唔到尾班車」，講述男女主角喺公司聚會後發生嘅香艷故事，由水川堇主演嘅一套，更加係代表作。劇情好簡單，話說佢好心收留咗因飲酒而趕唔到尾班車嘅男下屬喺屋企過夜，孤男寡女嘅情況下，最終變咗床上肉搏……值得一提，呢位喺1995年出生嘅女優，好有女人味，演出過唔少女上司、成熟女鄰居、人妻等角色。
|
https://zh.hotels.com/go/singapore/best-orchard-road-nightlife?intlid=gghcat%7Cbestof
|
烏節路 (Orchard Road) 幾乎係所有新加坡遊客必到之地，但係區內大部分嘅精彩夜生活景點竟然鮮為人知！如果你入住附近嘅酒店，入夜之後肯定唔會悶親，可以跟隨音樂節拍載歌載舞，去酒吧飲杯雞尾酒，又或者周圍 Hea 下鬆一鬆。
翡翠山路 (Emerald Hill) 係烏節路區內「靚爆鏡」嘅小巷之一，繁華嘅購物大道充斥住各式酒吧。而酒店自家開設嘅酒吧喺烏節路上都有一定吸引力，另外仲有五星級水平嘅豪華「潮 Pub」林立街頭。我哋嘅指南會帶你玩盡烏節路嘅夜蒲場所—你想飲番杯醇厚嘅雞尾酒解悶，定係比全身嘅跳舞細胞盡情爆發？我哋將會一次過滿足哂你兩個願望！
翡翠山 (Emerald Hill) 係暫時逃離烏節路各大購物中心嘅好地方，位於烏節中央城 (Orchard Central) 後面，係市內最具吸引力嘅街道之一，街上大多數樓房喺 1900 至 1920 年間落成，封存住舊日時空，值得你到此一遊！
而最佳遊覽時間就係夜晚，暢飲幾杯寫意不過，區內好多間人氣夜店都會營業至深夜。其中，翡翠山 5 號 (No. 5 Emerald Hill Bar) 酒吧就以翡翠山命名，店內雞尾酒份量非常充足，更將 20:00 至 01:00 劃為「Martini Happy Hour」，超極吸引！無論你想搵款式多樣嘅樽裝啤酒同生啤，定係想一試地道小食做宵夜，嚟呢度都一定唔會錯！
Harry's @ 安哥烈園店地理位置優越，位於烏節路 (Orchard Road) 上，就喺偉樂坊 (Wheelock Place)、邵氏樓 (Shaw Centre) 同埋新開嘅愛雍 (ION) 購物中心等眾多商場附近，絕對係你「血拚」途中飲返杯「充電」嘅好去處！
Harry's Singapore 喺新加坡嘅主要購物同餐飲區都設有多間分店，而安哥烈園店就喺烏節路中心地區嘅遠東購物中心裡面—呢個購物商場歷史悠久，除咗時尚品牌名店之外，仲有一系列餐飲場所，等你隨時休息用餐。
Alley Bar 太受大眾歡迎，已經唔再係「隱世秘店」；不過，由於呢間酒吧位於烏節路 (Orchard Road) 附近嘅巷仔入面，所以都仲有少少神秘感嘅。而且，酒吧外觀與眾不同，以極高樓底配搭 L 形吧檯，絕對稱得上「別樹一格」！店內有售各種超值飲品，啤酒、葡萄酒同埋特飲都好抵，梗有一款啱你口味。
Alley Bar 座位充足，愈夜愈熱鬧—到咗差唔多收舖果陣，店內音樂已經如雷貫耳，Party 氣氛無與倫比，啱哂鍾意勁歌熱舞嘅賓客！如果你想靜靜哋飲酒傾偈，場內亦有唔少安靜嘅角落，可以選擇。
新加坡嘅 Hard Rock Café 無人不識，小編都應該唔使多作介紹啦 (笑)！Hard Rock Café 於 1990 年開店，主打美國搖滾精神同埋美式佳餚拼盤，每日營業至深夜，工作人員同埋場內顧客都非常友善，一定會陪你度過美好時光！而且，店內每晚都有 Live Band 表演，當地樂手、以至親臨新加坡巡迴演唱嘅國際樂隊都會喺度唱返轉。
就算冇樂隊登台，美式音樂依然響徹全場，Party 氣氛一啲都唔輸蝕！自問唔係「Rocker」？唔緊要！呢間酒吧安裝咗大型電視，隨時直播各大足球比賽，期間仲會提供多款啤酒同埋特飲優惠，你又點可以錯過？
如界你想搵新加坡全城 No. 1 嘅 Martini，就一定要嚟 Martini Bar！Martini Bar 位於新加坡君悅酒店 (Grand Hyatt Singapore) Mezza9 餐廳入面，酒牌上有多達 30 種飲品選擇，全部只售 SGD19 起，仲有唔少獨創款式—一場嚟到，點可以唔試？店內主打嘅特飲包括亞洲風味十足、果香濃厚又甜絲絲嘅荔枝 Martini，同埋由咖啡加可可粉混合而成嘅 Tiramisu Martini。
除此之外，椰子、楊桃、熱情果同火龍果口味都相當唔錯，一杯入口，欲罷不能！店家嘅 Happy Hour 有半價優惠，9 杯 Martini 只需 USD9 (17:00 至 21:00)，盡情豪飲都唔驚「荷包出血」啦！Martini Bar 人氣爆燈，週末更加全場爆滿—如果你想坐低飲返杯，就記得要早啲嚟喇。
位於新加坡索美塞路嘅 Oriole Café ＆ Bar 全日營業，係休閒暢飲嘅好去處，店內嘅酒館小食價格實惠，大部分索價唔超過 SGD15，仲有各款優質咖啡同埋雞尾酒任你揀。
嚟到 Oriole Café ＆ Bar，你可以享受到頂級咖啡體驗，一邊放鬆身心，一邊喺露天區域俯瞰喧囂熱鬧嘅烏節路 (Orchard Road) 街景，都咪話唔寫意！不妨入嚟食個全日早餐，又或者喺烏節路盡情「血拚」，行到餓就試下材料充足嘅三文治。只要由烏節路穿過格蘭芝路步行 5 分鐘，就可以到達呢間 Café。
到咗 23:00 就有 Live Band 表演，吸引唔少人聚集，最啱鍾意熱舞狂歡嘅「夜蒲客」，同埋想品嚐極品威士忌、葡萄酒嘅「愛酒客」。
KPO 位於基里尼 (Killiney)、檳城 (Penang) 同埋烏節路 (Orchard Road) 嘅交匯處，因而得名。店家嘅設計、所在地點、建築風格等等都反映咗品牌嘅生活哲學，亦因為舖面裝潢充滿現代風格，而成為城中地標—呢度身兼郵局同埋 24 小時 Café 酒吧嘅角色，無論早餐定係夜聚，都適合不過！
逢星期六，KPC 會營業至 02:00，由 20:00 開始駐場嘅 DJ 就會施展混身解數，帶嚟最經典嘅現代舞曲，令 Party 氣氛衝上頂峰！酒吧閒日特設 Happy Hour，而星期三仲會為一眾女士送上特別優惠，歡迎向店員查詢最新著數。
Horse's Mouth 位於福臨購物中心地下 (Forum Shopping Mall)，經過 01-41 號舖嘅 Uma Uma Ramen 就會嚟到。呢間酒吧開喺購物中心入面，驟眼睇可能有啲奇怪；但係只要穿過窗簾、落埋樓梯，你就會發現另一片世外桃源—店內燈光昏暗，氣氛十足，設計靈感源自日式酒吧，裝潢充滿時尚現代感，用彩色陳列配搭深色木材，打造出獨特風格。
喺款式眾多嘅飲品之中，由深明「烈酒之道」嘅調酒師特製嘅招牌雞尾酒非試不可。想要簡簡單單、又辛辣強勁嘅選擇？不妨試下清酒或者威士忌。酒吧特飲款款都令人印象深刻，品質絕對有保證！Horse's Mouth 雖然望落似間小酒吧，但係只要早啲過嚟，你就可以試到店家精心炮製嘅優質拉麵，最啱飲酒之前用嚟打打底，之後豪飲都唔驚！
既可以作為商務會議或者 Party 場地，而 6 人、12 人或者 20 人團體仲可以預訂私人廂房食飯，私密度十足！
|
https://www.zenoxstore.com/blogs/blog/introductionracingchairs
|
而家好多電競選手同遊戲主播都坐住電競椅打機，但係電競椅又有啲咩特別呢？
電競椅其實係由賽車椅演變而黎，佢人體工學嘅設計令到佢更適合長期用電腦嘅朋友。近年電競興起，每年都有好多大大小小嘅比賽舉行，好多比賽嘅主辦單位為左令到個比賽變得更專業，提高比賽質素同埋俾啲選手坐得舒服啲，都會設置電競椅俾選手，因此越來越人接觸到電競椅。咁電競椅到底有咩功能？
首先，電競椅嘅人體工學設計令到用家可以更健康、舒適地用電腦，尤其好多選手都會長時間咁對住電腦黎進行訓練，電競椅可以確保佢地嘅脊椎受到保護。而且電競椅多數都會配有可調整位置嘅頸枕同腰枕，令選手可以更加享受比賽過程。
第二，電競椅嘅椅背係可以170°咁調較。有時用得電腦耐想訓番陣，只要調較你嘅椅背，張櫈就會變到好似一張床咁，等你可以好好休息番陣。
第三，就係佢嘅扶手設計。扶手可以作為手肘嘅承托，防止膊頭承受過多重力，等你嘅膊頭冇咁攰，避免長時間受壓下受傷。
第四，就係佢嘅椅子升降。有時候，你想張櫈配合番張枱嘅高度，又或者想調整你同電腦螢幕嘅距離，升降呢個功能就可以更方便你用電腦，令你用電腦嗰陣更加舒服。
最後，面料方面，Zenox嘅電競椅以易清洗同防刮花嘅人造皮作為面料，有時唔小心跌咗條鎖匙都唔驚刮花張櫈。另外，就算你食煙或者出汗，張櫈都唔會吸味。
有人會話，用皮嘅話會好焗、唔透氣，所以Zenox都有以布作為面料嘅賽車椅，Pluto Series Racing Chair，呢種面料相比起耐磨人造皮更加透氣，炎炎夏日之下都唔怕黐納納。
Zenox電競椅可隨著玩家嘅需要而調較，從而搵到最適合嘅設定，提升遊戲嘅表現，釋放你無窮無盡嘅潛能。
|
http://www.onecaratbeauty.com/2019/03/hifuaqua-peel.html
|
平嘢都有好？定係一分錢一分貨？市面上越來越多「家用美容儀器」，例如家用HIFU超聲刀、家用RF射頻儀器、家用Aqua peel、脫毛、離子、導入、噴霧、LED面膜等等……佢哋嘅價錢比起去專業醫學美容中心，價錢比較低。而出產地由日本韓國，到大陸東莞廈門乜都有，參差不齊。
家用美容儀器，優點係價錢比較平，通常幾千蚊就已經可以。專業醫學美容中心，價值10幾萬一部大型儀器，優點係能量比較強，美顏瘦身效果非常明顯，即刻見效亦持久。而醫學美容儀器通常經過反覆學術及醫學測試，亦經過CE、KFDA或FDA認可，比較安全。
點樣可以集合兩方面之所長，用最平嘅價錢，得到最好嘅效果？
我會同大家研究一下，邊一類型嘅家用機最好，邊一類型醫學美容儀器，最好都係留俾專業美容中心，因為出街做，反而價錢比較平而且效果更明顯更好。
究竟作為消費者，應該點樣選擇家用美容儀器？佢哋嘅真正價錢同性價比就應該係點樣？家用美容儀器價錢比較平，但係風險係點樣？點樣去避免灼傷、留下疤痕、毀容？今日就同大家教學一下。
市面上有好多價錢介乎$2000到$10000嘅家用美容儀器，包括家用HIFU、微電流機、彩光機、RF射頻機、藍光機、紅光機、超音波離子等等。出售嘅地點，由大型電子產品連鎖店，到大陸淘寶都有。
如果用專業美容嘅眼光去睇，有啲家用美容儀，係值得購買 ；但有一啲，根本就係浪費金錢與及時間。
成日都有人問我，家用HIFU超聲波好唔好用，價錢點樣，同埋值唔值得買。
家用HIFU美容儀器有好大嘅性價比問題！
HIFU聚焦超聲波輪廓拉提，係近年醫學上重大發明，醫學專家發現對於輪廓提升，改善衰老鬆弛狀態，的確有立竿見影的效果。而且一次療程，可以有長期效果！
專業醫學美容中心做HIFU高能量聚焦，價錢由入門經濟嘅韓國U One、Ultraformer幾千蚊，到美國醫生高端Ulthera，每次收費幾萬不等。
家用HIFU儀器，當然價錢比較平，大概一萬蚊左右。有啲不明來歷大陸機，平到$5000就有交易。
專業醫學美容中心做一次HIFU，就有明顯效果；抗衰老鬆弛、緊致效果明顯！專業醫學美容中心做幾次HIFU，直情有回到那些年嘅驚喜！
咁家用HIFU自己做呢？小心，真係好容易中伏！
我一直都唔建議自己喺屋企做HIFU。家用HIFU儀器更加係一定要小心！我會勸大家盡量避免。
首先就要同大家分析一下，家用HIFU美容儀器究竟做唔做得過。
要比較家用美容儀器，同埋醫學美容中心嘅10幾萬專業儀器，就先睇睇價錢。就咁睇上去，我自己買部機，點都平過出邊？
未必！睇真啲，發覺你條數分分鐘仲貴！HIFU家用美容儀器分分鐘得不償失！
市面上有出售嘅家用美容儀器HIFU聚焦超聲波，價錢其實都唔算太平，一部機，都講緊成$10,000幾到$20,000蚊！而且，同喺街出邊做一樣，探頭有次數限制。
醫學美容中心，真正高端HIFU儀器打足全面（包括專業但價錢比較普及嘅U One、 Doublo、Liftera A、Liftera V），價錢大概$3000到$5000一次。就算高端醫生主理療程，都係約一萬蚊。呢個類型嘅高端療程，多數都是用價錢頂尖，得到FDA認證嘅嘅儀器Ulthera，基本上Ulthera已經可以有一年以上嘅效果。平均每個月，都係$1000左右。
家用HIFU美容儀器，首先價錢已經唔平，首先先比一萬蚊！同你出邊搵醫生做差唔多。
咁咪可能會話，咁你唔只會做一次㗎嘛，咁做多幾次咪會抵啲囉？
細心諗諗，就發現家用HIFU美容儀器有性價比問題。
基於安全考慮，以及防止不當使用造成影響，家用嘅HIFU美容儀器嘅能力，相比起專業儀器，其實好細。
就好似專門設計比兒童使用嘅餐具，一定係最安全，但亦都係最鈍、最冇攻擊力。同專門設計比大型食肆、專業廚師是用嘅餐具、器材、儀器，一定有分別！
家用HIFU由於火力好細，基本上每一年要做好多次！差唔多每個月要做一次咁滯！
就算完全唔考慮質素問題，計返條數，同出街做差唔多！分分鐘仲貴！
HIFU家用機第二個問題，就係家用HIFU設計上嘅不同，做唔到應有拉緊輪廓效果！
其實大家唔知道，好多家用嘅HIFU，其實根本做唔到拉提緊致、拉緊輪廓嘅效果！
點解？因為超聲波其實有分深入肌底度！
一般來講，好多靚仔靚女去做HIFU，目標係令到自己已經鬆弛、下垂、顯老嘅輪廓拉提起來，睇起嚟更加緊致，年輕。
點解？係因為家用儀器設計嘅時候，根本唔會做到落4.5mm筋膜層SMAS；專業醫學美容儀器可以做到拉提效果，係因為佢哋主要針對肌膚底層4.5mm以下SMAS，筋膜拉提緊致，整個人嘅輪廓就會上升！
膠原蛋白層。
效果，最多最多只可以做到短時間嘅緊膚，咁對於長遠改善下垂輪廓，根本冇乜幫助。
記住，落唔到4mm以下，係冇辦法拉提筋膜層！
所以好多人買咗部家用儀器之後好開心，但係用咗好短時間就會覺得冇乜效果，慢慢就會遺忘，冇再咁勤力去做。簡單來講，就係浪費金錢！
市面上有少部份家用HIFU儀器，聲稱設計嘅時候可以將能量打落4.5mm，但係設計會係舊式嘅排列方式超聲波，同分一代漩渦HIFU有好大出入，根本做唔到某啲面上嘅位置。設計比較舊，係屬於舊一代技術。
家用HIFU第三個問題，都係探頭購買上的困難。
家用HIFU機響香港仍然唔算太普遍，有人用但絕對唔係屬於每個人屋企都有一部咁普及。呢類而係無論係專業醫學美容中心定係家用儀器，都會有好想聲，都需要購買探頭，而家好多人已經搵唔到上一代家用機嘅探頭！就算有部機，但係搵唔到方便嘅方法購買探頭，都係令人麻煩的一件事！
家用HIFU第四個問題，就係安全性問題。
HIFU屬於高能量聚焦超聲波，如果打錯位，會導致灼傷、白內障、疤痕等等嘅風險問題。一般嘅醫學美容中心有註冊醫生、護士、原廠訓練嘅治療師，起碼每個人都已經受到一定理論訓練與及臨床實習。
無論質素、價錢、安全性都有可以再做得更加好嘅地方，出街做點都優勝過自己做，而且整體價錢較平，家用HIFU儀器推薦度一般。
近期網上熱門話題，就係Aqua Peel家用機。又稱為黑頭吸吸機。
家用美容儀器都有分高端同低段，低端嘅家用美容儀器基本上係不值一提，呢類嘅產品，多數出現喺大陸淘寶山寨、香港cheap cheap山寨美容中心。
Aqua Peel 相比起其他超聲波，本身唔算太過複雜，所以大陸淘寶都有好多平價機，我之前都同大家講過，甚至有啲幾百蚊嘅恐怖美容機，有啲惡劣嘅香港要劣質美容中心採用！之前已經比我嚴厲譴責！
Aqua Peel原理，其實係利用負壓抽出污垢。
但係呢個並唔係問題嘅最主要部份。
平價Aqua Peel吸力一般都冇問題，但係喺同時放出專用嘅精華，就未必做得咁好。
家用機同淘寶機最大嘅問題，就係吸吸下，你會發現自己嘅毛孔越吸越大！
|
https://www.staradio.com.hk/tag/%E6%B2%B9%E5%83%B9/
|
主題： 三大因素左右年尾經濟 — 史上最有戲劇性既美國總統大選,陰魂不散既加息行動等,都決定年尾經濟及投資環境,亦會分享下油價看法及資訊。
主題： 美國解禁石油出口之原因 — 美國解除40年原油出口禁令表面將OPEC與俄羅斯逼上懸崖邊，但我認為唔係咁簡單，一切都同美元及美債有關！油價近日進一步下跌，今年真係去到20元一桶油？當然怎少得分享本星期財金熱話，熔斷中國股市！
主題： 天津大爆炸有利金價 — 大爆炸可能有損國內出口但另方面竟然對金價有利，其實唔係避險咁簡單，點解？油價急跌，恆指呢鋪會落到幾多？繼歐豬五國後再有麻煩十國？
主題： 油價跌，美國so happy — 油價急挫，美國完全無出過聲，反而可能好開心添，點解？分享2015年幾個經濟預測，中國减息後，下一個减息者是誰？通脹又為何不升既原因？
財金工房 第一百零六集~油價跌，德國一樣遭殃？
主題： 油價跌，德國一樣遭殃？ — 油價跌，德國一樣遭殃？-油價下調，不單止俄羅斯受影響，連歐盟大佬德國同樣遭殃，點解？美國點樣係油價跌之下受惠？高盛發表2015經濟預測，又講咩呢？
主題： 不自量力的QE — 美國疑似收水，作為其傀儡既日本即刻配合接力放水，但日本唔係美國，咁不自量力既QE行為，會否自食其果？油價再跌，俄羅斯點算？再分享曹sir簡述美元與黃金既歴史走勢！
|
https://travelerwithmovie.com/2018/03/15/%E3%80%8A%E6%BB%85%E3%80%82%E5%A2%83%E3%80%8B%EF%BC%88annihilation%EF%BC%89%EF%BC%9A%E5%94%94%E5%A5%BD%E6%8A%B1%E3%80%8A%E6%99%BA%E8%83%BD%E5%8F%9B%E4%BE%B6%E3%80%8B%E5%BF%83%E6%85%8B%E7%9D%87/
|
如果有留意我Page嘅，都知我係戲院睇新嘅戲先至成篇文咁寫，唔同以前讀緊書真係乜戲都成篇文咁寫。時間有限，我冇可能睇碟嘅戲都篇篇寫。只不過，當今日觀影模式有變時，Netflix戲又算唔算新戲呢？Well。
原本我真係諗住返大陸喺大銀幕睇（大陸會戲院上，好似未有映期），但收到好多讀者叫我快啲睇，搞到我都心癢癢，睇咗先啦。
少少背景，點解套戲本身係Paramount（香港原本就洲立）發行，無啦啦海外大部份地方（除咗大陸、日本、澳洲、加拿大等）就變成Netflix呢？事緣就係套戲太過偏鋒難明（下面會講），連Paramount都對佢冇信心，所以要求加重描寫女主角內心，同埋結局解得通透啲，但係監製死都唔肯－－同為《智能叛侶》（Ex Machina）監製－－結果就寧願將佢賣俾Netflix都唔戲院上，所以明明已經開始宣傳，最後都冇得戲院上。
Alex Garland前作《智能叛侶》有幾好睇唔駛多講（香港都係冇上戲院），甚至被評為當代經典科幻片之一，嚟到呢套《滅。境》一見到佢個名，真係期待到不得了。故事講述女主角老公入咗一個神秘森林執行任務出返嚟，神智不清仲有性命危險，佢為咗要救老公決定跟一支任務小隊走入去，結果當然都賴嘢。
有睇過《智能叛侶》都知道，Alex Garland一定唔會俾套科幻動作片你，反而係透過對白同對白同對白去帶動劇情、製造懸念，去到某個位就大爆發。如果你冇睇過《智》片，我可以拎《天煞異降》做對比。喺呢一方面依然功架十足，前大半段見到種種超物理定律嘅事、詭異嘅生物進化，好幾幕係睇到心都寒埋，而因為喺呢個地方，無論時間同方向都變得立立亂，再加上女主角開始發現到老公執行任務時發生過咩事，劇情都變得好緊張。唔知大家有冇好多年前睇過套《兇蔓纏身》（The Ruins），睇呢套時我有一刻諗到果套，會唔會都係發生緊相類嘅事？
搞完咁大輪嘢，到底發生乜事，都真係要解釋一下。一如《智》片，Alex Garland都為觀眾帶來一個好震撼嘅扭橋，雖然呢一下冇扭得好似《智》片咁癲，但都睇到目瞪口呆，而且係解釋通曬開場發生咩事。扭橋係扭得唔錯，但最後發生咩事呢？其實我就有少少失望。呢個開放式結局過於開放，唔似得《智》片咁都恰到好處；好聽啲講，係你睇到乜就乜，衰啲講係乜都冇解釋過。
個故事設定係唔錯嘅，將基因變異、外星人襲（改變？）地球、人類自取滅亡、女主角內心秘密混為一談，而又難得真係俾佢兜到入主線，頭110分鐘我都係好鍾意嘅，之但係最後果5分鐘，或者講最後一個鏡頭咁樣收法（導演講明唔會有第二集），真係任你穿鑿附會吹到天花龍鳳都得。我唔可以話佢爛尾（上網睇有評論真係吹到世界環保、宇宙大同都得），要解釋返一件事出嚟，就冇《智》片咁完美喇。
講起《智》片你事隔多年講起都會記得「嘩屌，原來佢最後係XXX架」，但呢套你就隨時會講「嘩屌，睇完兩個鐘原來係冇結局架」。
睇你點睇啦。咁我都幾肯定Paramount決定冇錯，你試吓呢套嘢香港擺喺戲院上，唔仆到直一直都幾難。
|
https://www.ztore.com/tc/product/spicy-duck-blood-1036419
|
麻辣控必食！ 唔使飛台灣，喺屋企都食到麻辣鴨紅喇！醉名廚麻辣鴨紅即食又得，加多少少水同配菜整個台式麻辣火鍋亦得，快手搞掂一餐！
湯底麻辣可口，鹹香味重，鴨紅嫩滑得嚟好厚實，吸收晒麻辣湯底，超級惹味！一塊鴨紅有差唔多手掌心咁大嚿，愛辣必食！
麻辣鴨紅係台灣製造，不含防腐劑，通過ISO 22000食品安全管理系統驗證、HACCP食品危害管制系統驗證、ISO9001 國際品保系統驗證。
即食包含有大豆、芝麻及其製品，唔適合過敏體質者食用。
可以連包裝放落滾水煮熱。或者將鴨紅倒入容器，隔水蒸熱或用微波爐加熱都得。
但鴨紅用鋁箔袋包裝，千祈唔好直接放入微波爐啊！
一包450g，固體重量150g。
|
https://www.toofullforfood.com/2017/05/05/%E3%80%90%E7%81%AB%E9%8D%8B%E4%B9%8B%E5%8C%A0%E4%BA%BA%EF%BC%81%E5%BF%85%E8%A9%A6%E6%97%BA%E8%A7%92%E4%B8%AD%E6%97%A5%E5%90%88%E7%92%A7%E7%81%AB%E9%8D%8B%E9%A4%90%E3%80%91%E9%8D%8B%E5%8C%A0/
|
如果大家鍾意中式火鍋一大鍋慢慢打，但係又想食到日本火鍋嘅靚料，新開業無耐嘅鍋匠，就啱晒你啦！鍋匠揉合中日特色，無論中式定日式湯底、受港人歡迎地道食材抑或日本靚湯料樣樣都有，仲要位於旺角咁方便，啱晒同朋友慢慢歎！
除咗位於旺角夠晒方便之外，去到佢地樓下扶手電梯直上就可以直達門口，夠晒就腳！
店舖裝修帶有少少日本風情，簡約又雅致，氣氛甚佳，無論人多抑或人少都好適合慢慢坐低打邊爐。
鍋匠120分鐘火鍋放題套餐，包括沙律、前菜、精品之鍋、鍋物之湯、主食、鍋物、甜品同飲品。沙律係日式胡麻沙律，前菜係日式枝豆、梅子花生、芥末木耳三選一。沙律大大份，又爽脆新鮮，配上芝麻醬帶微微酸甜味道，清新又開胃！
精品之鍋有鍋匠雞煲同蕃茄薯仔粟米筒骨湯鍋二選一。雞煲可選大、中、小辣、不辣同麻辣，餐廳以秘製醬汁炮製，除咗香味夠晒香濃之外，食落每件雞塊都非常入味，又夠足料！食落啖啖都係濃香嫩滑雞肉。
鍋物之湯有6個選擇，包括有三款人氣日式湯底：藤原豆乳湯鍋、北海道昆布湯鍋同秘傳月見壽喜湯鍋；另外仲有三款傳統中式湯底，包括香濃沙嗲湯鍋、香茜皮蛋湯鍋同四川麻辣鍋。如果要加鴛鴦湯鍋，每鍋都係(HKD20)。如果鍾意食辣，不妨試試四川麻辣鍋！紅噹噹嘅湯底入面浸住唔少辣椒，將新鮮食材放落去，辣得嚟食得出食材新鮮，又麻又辣嘅感覺夠晒過癮。
套餐嘅價錢根據主食嘅肉類而定，分別有上級牛肉之火鍋套餐、手切頂級雪花牛肉之火鍋套餐、手切本地黃牛之火鍋套餐同鹿兒島A5黑毛和牛之火鍋套餐。手切本地黃牛(HKD298/成人，HKD268/小童或長者)。手切本地黃牛，脂肪分佈平均而且佈滿雪花，食落牛肉味道濃郁唔韌得嚟帶少少爽口。牛肉熟得好快，淥一淥就食得，食得咁爽，好快就食晒啦。鍋物嘅食材一共有15款選擇比大家任食任點，野菜同野菌類，都有成16款選擇，菜同菇都超級新鮮，就算本身唔鍾意食菜都會因為蔬菜嘅鮮甜而唔小心食多咗！
而家嚟到鍋匠仲有唔少優惠！好似呢個大大份嘅海鮮拼盤只要惠顧手切頂級雪花牛肉之火鍋或以上嘅套餐就可以跟餐送出，裡面唔止有脆肉鯇魚，仲有埋帶子添。樣樣都肥厚鮮嫩，真係好值得！
除咗海鮮拼盤嘅優惠之外，仲有唔少著數㗎！而家Book定檯先去，每2位仲有海膽送添呀，仲唔約人去大食特食？
|
https://coupletipss.com/sham-shui-po-food-recommendations/
|
同樣係一個美食天堂！今篇會向大家介紹深水埗的掃街推薦！
如果想知深水埗有咩好食就睇下去啦！
炙呢間壽司店不論係灸燒同手卷都非常值得推薦架！
特別係灸燒壽司、可以話係該店嘅王牌嚟架！
令壽司嘅口感同味道提升左一個層次！
最重要嘅係價錢非常親民、炙燒三文魚壽司只係六蚊啊！！！
可以按照自己喜好去選擇份量！
個人認為合益泰小食係唔錯既食店物廉價美！
同上面嘅主打既食品相似、都係腸粉！
每日都會有好多人過去食、聽講高峰期甚至一日賣500份添！
蒸完之後就會將其捲起、一份薄如蟬翼既腸粉就搞掂啦！
加一杯豆漿都只係三十蚊左右！
更係入選過米芝蓮街頭小食嘅名單、非常利害！！
講到豆製品又點可以唔講豆漿呢！
良心！！！
而公和荳品廠就正中我下懷啦！
絕對係一間又平又好味既店！
就係八樓既美食廣場啦！
請問各位可曾見過如此平嘅價錢買到咁多球？
我就第一次見啦！而且味道都有正常水準架！
有足三十種口味比大家選擇！
所以除左自己中意既嘅口味之外、可以選擇下其他未食過既口味！
又平又值食既雪糕店、有機會就去試下啦！
佢地嘅雞唔會（柴）又滑、最緊要係無骨淡淡肉架！
而且四十蚊食到份量足夠嘅韓式炸雞都唔錯啊！
以低價錢食到高品質嘅食物！
非常推薦大家去試下！
大家可以去試下然後留言同我地分享下你覺得如何！
希望影片比到你更多嘅資訊啦！
然後撘電梯上八樓就到美食廣場啦！
好多謝你睇到呢到、希望呢篇文章幫到大家啦！
3 thoughts on “七個平靚正食店詳細推介！”
|
https://www.tentonetent.net/pages/%E5%BA%97%E4%B8%BB%E7%9A%84%E8%A9%B1
|
2019年4月20日係Tent一Tent 成立4週年。呢4年入面，由一開始冇人認識我地到而家有自己既門市，條路實在唔容易。開業果時的確好難捱。當時店主仲未夠20歲，讀緊Degree、返緊Part-time。所有洗費自己搵錢自己俾，辛辛苦苦儲到舊錢就膽粗粗拎左出黎買營具，整左個FB Page，就當係做緊生意。一開始的確係冇乜人會租露營用品。聽得最多既係「傻既咩，邊有人會租你D野?」冇錯，一開始的確係冇。營具擺左係度半年，都冇人問過。當時心態係:唔緊要啦，D營具買完擺左係度又唔會壞，咪繼續擺落去。到真係有人問既時候，咪當賺左。等左半年，Tent一Tent終於有第一位客人幫襯。係開心既，因為第一位客人既出現，第二、第三、第四位客人亦開始陸續出現。同時間，店主終於畢業，以一個fresh grad身份出黎搵左份文員仔做，正式開始打兩份工既日子。
一開始的確係好辛苦，日頭9點返到公司一直做野OT加班到7-8點先走得。收工之後再趕返倉執裝備、拎出街同人交收營具。交收完再係倉度清潔、打理、做文件、覆FB MSG。基本上每日凌晨1點先返到屋企沖涼訓教休息、係仲有食晚飯。第二日如是繼續返工。
一路過黎，一直有好多客人支持Tent一Tent，同朋友推介Tent一Tent，令Tent一Tent一直發展到今時今日。係2018年7月，店主決定放棄手上既職業。全心全力投入Tent一Tent工作。同年9月，觀塘門市正式開張同大家見面。到2019年2月26日集齊1000個like，實在得黎不易。
冇錯，佢地全部都講得好岩，店主的確係唔識做生意。全部搵錢野店主都冇做過咁制。行山露營團店主又唔帶，廣告店主又唔係點做，貨店主又入得少，邊有人咁樣做生意。
店主冇出聲，只係一直默默咁去做，因為店主冇忘記到，當初點解會開始Tent一Tent，開始做租用營具。
「降低露營入場門檻、避免買錯裝備而提供試用機會、引導客人尋找適合自己既裝備、完善裝備挑戰戶外活動、最後分享戶外活動既樂趣。」係Tent一Tent既目標。
憑住以上呢幾點，Tent一Tent一直有唔少改進。由當初只有平價貨租，到中期開始有歐美品牌租用。到而家除左租用，試岩仲可以搵我地訂購，開埋買賣商店、提供露營用品等服務。
而客人由最初問套裝包D咩、幾錢、唔係好知露營究竟係D乜。到而家會問: 有D咩分別、邊款會好D、仲有D咩要加、點樣會岩自己多D。到最後選擇到岩自己心水既營具而減少買錯營具所做成既浪費。同時都懢返唔少錢。
係未來Tent一Tent會舉辦山藝訓練、緣繩下降、海外攀登等訓練課程及活動。令大家可以更有效、更安全及更加開心去咁探索大自然。學習更多知識，去爬更高既山。
最後，店主希望各位可以繼續支持Tent一Tent。因為有你地既支持及鼓勵，令店主更有動力推動Tent一Tent，令Tent一Tent再創高峰。
|
https://subprice.hk/7-eleven-penguin-2020/
|
天氣忽冷忽熱，身邊同事、朋友都病咗，半夜三更無醫生睇點算好? 去7-Eleven 24小時都可以買到傷風感冒藥、腸胃藥、頭痛藥等。即日起至2020年2月4日，購買任何藥物或急救用品滿$80，即送你風靡日本正能量企鵝KOUPEN CHAN精品一件。每兩星期就推出一款，總共四款，可自由揀選鐘意嘅款色，睇相都覺得好治癒，襯有精品送買定一兩盒係屋企看門口，有病唔使怕！數量有限，送完即止。
KOUPEN CHAN企鵝精品活動換領日期：
一套牙刷座有日頭同夜晚兩件，企鵝動作超活潑，好可愛呀。
儲物盒以KOUPEN CHAN企鵝嘅大頭作盒蓋，可以用嚟裝茶點、水果、小手飾等，可愛又實用。
陶瓷杯上印有唔同表情嘅KOUPEN CHAN，各式各樣嘅表情都超級萌。返工返到好頹嘅時候，望下個杯心情即刻變好。
購物袋以麻布材質製造，設計雖然簡單，但可愛嘅KOUPEN CHAN圖案非常吸晴。手挽部分可以自行調整長短，配合你唔同需要。
|
http://jacknjill-hk.com/news/
|
暫時無得飛，都可以越食越有機！
點解？因為全新登場嘅珍珍泰式辣魷魚味薯片真係「泰」惹味啦！
滋味爆燈嘅炭燒魷味加埋辣椒粉、大蒜以及珍珍薯片，簡直就係完美配搭！
想試下有幾勁辣惹味？即刻去買返包同珍珍一齊 「發現開心」 啦！
川辣「辛」體驗：全新珍珍麻婆豆腐味薯片隆重登場！
Spicy Lovers注意啦！珍珍又有「辛」搞作！
全新珍珍麻婆豆腐味薯片，嚴選多重香料秘製出川味十足嘅豆瓣醬，加上花椒粉及辣椒粉調配，辣得有層次之餘，仲有川椒香辣嘅後勁，真係口感十足，一試上癮！
仲等？立即去買返包同珍珍一齊 「發現開心」 啦！
|
https://www.kenmerry.com/2017/10/Conrad-Lobby-Lounge.html
|
影呢張相時，上圖碟Scone我要放係自己大脾！
底層：個鴨肝多士上面鋪咗莓果啫喱，清新嘅莓酸抵銷咗鴨肝嘅膩，好有驚喜！
中層：無乜特別，但味道又ＯＫ。。。
頂層：最正係粒黑莓，又大又鮮甜。。。梨撻底個檸檬醬酸到盲嘅都開眼。。。支膠Tube液體啜咗少少，苦到我求生不得求死不能！！！診所櫻桃味藥水苦度乘１０００！！！
✨⭐🌟１２月１２日去金鐘運輸處攞車牌，順便用埋剩返果張ＣＯＵＰＯＮ。比起上次坐行人通道，今次坐窗邊光線充足，影起相黎靚好多！
|
https://hk5gplan.com/163
|
中國工信部下屬嘅中國信通院喺9號發佈嘅數據顯示，2月內地智能電話出貨量為638.4萬部，其中5G電話有238萬部，佔總量37.3％，已經接近4成。
不過，從銷量嚟睇，2月5G電話出貨量冇延續之前三個月都超過500萬部嘅好成績。
有關數據仲顯示，今年2月新上市機型總共有16款，較去年同期下降61％，其中4G電話有4款，5G有11款。5G電話已經成為上市新機型嘅主力。
有業界人士表示，由於疫情嘅影響、換機周期變長同大家對5G採取觀望態度，導致2月出貨量大幅下降。
當然，3月份亦會有唔少新機即將發表。過去短短9日已經有黑鯊 3、Realme 6 Pro、Vivo APEX 2020 概念機、OPPO Find X2 等等新款5G電話發表咗。
而嚟緊嘅幾個星期亦陸續有來。
首先今日 Vivo 會發表舊年旗艦機 NEX 3 加強版 NEX 3s。Nokia 就會喺 3 月 19 號嘅倫敦舉辦一場活動發表多部新機。
Redmi Note 9 以及 Redmi K30 Pro 就定喺 3 月 12 號登場。
壓軸就係華為年度大作 P40 系列喺巴黎時間 3 月 26 號舉行發佈會。
另一陣營，蘋果嘅 iPhone SE 2 就傳聞會喺 3 月 31 號舉辦嘅春季發佈會推出。
不過由於疫情影響，發佈會有機會改為以網上直播型式舉行。
但係亦有可能因為工廠復工緩慢影響生產量而推遲新機發表，iPhone SE 2 嘅發表仲係有好多變數。不過就算可以如期上市，初期供貨量都會非常緊張。
|
https://gaus.ee/2019/09/thomas-cook-wedding/
|
羅德島 – 英國最古老旅行社 Thomas Cook 執笠，導致以萬計嘅歐洲旅客滯留各大旅行熱點。
而一名自己叫 Thomas Cook 嘅新郎，和女友準備係黎緊週五係呢個希臘離島結婚，佢地提前出發到當地度假。
點知旅行社星期一破產，但佢地所有婚禮都係 Cook 旅行社包辦，甚至因為有同名新郎而特別送贈「驚喜元素」，但而家驚喜變驚嚇。
唔單單婚禮planning 付諸流水，甚至伴郎都無法抵達當地，唔好話30個朋友。不過佢地自己機票受保險保障，數日內回國。
下院之母想選議長 但被地方選區居民反對？
|
http://www.onecaratbeauty.com/2016/01/l-revitalift-filler-ha-work.html
|
呢排有好多范冰冰「Revitalift Filler HA透明質酸充盈導入精華」嘅廣告，同時又有好多打手，令廣告文充斥於網絡上面。究竟呢隻Revitalift Filler有冇用，定係又係中伏雷品？今次就特登做咗一個有科學根據嘅研究。
Revitalift系列多中伏？
Revitalift呢個品牌有好多試用，而且幫佢做宣傳門檻好低，海量嘅blogger都可以獲得免費試用。呢個就造成產品有大量宣傳稿同公關稿喺網上世界充斥。其實我今日想講，鍾意扮靚嘅人，點解唔去了解下產品嘅成份呢？唔通開架品牌要求真係低啲？其實真係好想講啲公關真係要睇吓個Blogger係咩樣先至決定俾唔俾試用佢，因為見到好多幫Revitalift 打稿嘅四五線美容blogger樣貌真係有欠高貴，真係有啲影響品牌形象。
講下呢個產品「透明質酸充盈導入精華」嘅成份，第一次見到呢個產品廣告有范冰冰，都好想了解下裏面係乜嘢成份！就咁望上去，Revitalift係用一支針筒設計，而且宣傳文裏面官方宣傳文又好巧妙地用左好多美容手術裏面經常會睇到嘅字眼，例如填充、蘋果肌，當然如果你細心睇就發覺佢從來冇講過呢支野係針筒，但係佢成功暗示，產生左呢種醫學美容注射嘅聯想。
所以第一個印象，就係呢支「Revitalift透明質酸充盈導入精華」可以媲美醫學美容注射透明質酸嘅功效！不過咪開心住，睇埋下面你就知點解中伏。
Revitalift透明質酸充盈導入精華成份係乜？
喺市場推廣上，我要比一萬個讚佢！因為佢實在好叻，識得利用普遍市民對於透明質酸注射一知半解，但又希望用快速方法增加填充感嘅諗法，而推出一隻疑似係透明質酸注射嘅物體。肯定又有好多盲目愚蠢嘅女性一窩蜂去搶購。
用科學方法去了解同分辨美容產品嘅成份，你就可以得到比較公平公正而且科學化嘅結論。呢隻「Revitalift透明質酸充盈導入精華」產品有冇用，我睇完成分表之後，就發覺都係唔好咁大期望啦。
睇完之後我發現原來裏面係透明質酸，甘油，香精，同埋酒精。我之後為咗考證呢件產品嘅功能，我特別去咗萬寧試用，人造香精味道非常強烈，而且產品包裝都有啲粗糙。
好多之前研究都發現，原來透明質酸一定要注射入皮膚，先至可以長期改善皺紋及皮膚問題。表面搽嘅透明質酸，由於份子太大，根本不能吸收入皮膚入面。
呢隻Revitalift Filler產品聲稱用咗一隻新科技，令到透明質酸可以經過皮膚深入，無需注射。為咗證實呢個見解，我特別去咗美國National Institute of Health搵最新資料來作為研究。
喺一份2014年嘅研究表示，一般透明質酸的確有助吸收水份，令皮膚更飽滿，不過由於一般透明質酸嘅份子太大，只能用一些較入侵性的方法例如注射皮膚之內。呢樣嘢對於美容有少少研究嘅人一早都知啦。Revitalift Filler HA呢件產品，有人講過話好似佢嘅透明質酸一般嘅細，所以更加容易導入。
根據美國政府官方資料，日本實驗室Forlle'd Laboratories發現，原來分子極細嘅透明質酸，的確可以用搽嘅嘅方法，都能夠深入皮膚裏面做到飽滿效果。但係要做到呢個效果，就唔係一般嘅透明質酸，而係「nano透明質酸」！
呢份研究報告明確表示，一般嘅透明質酸房子大約係3000nm ,如果要成功進入皮膚之內，佢就必須要細過50nm，先至可以成功。呢個實驗室就成功將將透明質酸分解到5nm！
如果你嘅透明質酸係nano級別咁細，科學發現原來真係可以通過皮膚進入身體，無需要注射。研究甚至發現，只需要使用nano級別嘅超微型透明質酸，只需要幾個星期係皮膚上面塗抹，就可以減少皺紋，增加緊緻度。呢啲全部都有科學根據同埋研究支持！
個問題係，Revitalift Filler HA呢隻野究竟係唔係級別，定係又係普通料嘅透明質酸？
我再翻查Revitalift官方網頁，發覺佢從來都冇講過係nano，佢一直都只係話自己係「fragmented」嘅透明質酸，分子比較細，但係唔係「nano」呢個級數，真係無從得知。二百幾蚊買啲酒精同埋甘油，同埋一啲唔知有冇用嘅大份子透明質酸，真係你買埋我個份。
Revitalift Filler HA透明質酸充盈導入精華有幾好用，定係又係中伏雷品，大家都不妨自己考慮同埋研究一下。
|
https://zh.hotels.com/go/france/best-markets-paris
|
呢份「巴黎最佳市集名單」啱哂鍾意 shopping 同食嘢嘅人！喺巴黎市集漫步，除咗可以買到「吸睛度」十足嘅產品之外，仲可以試勻異國美食，一窺巴黎人嘅日常生活。另一方面，巴黎仲有啲幾十年嚟風雨不改、定期舉行嘅市集，向訪客介紹歷史。而如果你係古董發燒友嘅話，全球最大型嘅跳蚤市場之一就喺巴黎，你又點可以錯過？
聖圖安跳蚤市場 (Saint-Ouen Flea Market) 又名「Clignancourt 跳蚤市場」，佔地 7 公頃，好多時都被譽為全球規模最大嘅古董市集，人氣超旺，既有賣首飾同傢俬，亦有時裝同各式家用設備，場內嘅二手貨種類超乎你預期，難怪「長開長有」！簡而言之，如果你鍾意講價，聖圖安跳蚤市場就係你夢寐以求嘅購物天堂。不過有一點要留意—呢度地方擠迫，小心提防扒手！
紅孩兒市集 (Le Marché des Enfants Rouges) 嗰名嘅由來，係因為呢度曾經於 16 世紀開設孤兒院，而院內嘅細路都著住紅色衫。呢度係巴黎最古老嘅有蓋市集，極受歡迎，裡面有攤販賣意大利、非洲、黎巴嫩、甚至世界各地嘅菜餚。喺獨一無二嘅歷史背景之下，呢個市集就更富情調喇！
凡夫跳蚤市場 (Porte de Vanves Flea Market) 係名副其實嘅街邊市集，場內大約有 200 個攤位，每逢週末喺 Marc Sangnier 大街同 Georges Lafenestre 大街上架設，各位攤主都唔算 hard sell，為呢個古樸嘅市集添上有如小村莊二手市場嘅輕快氣氛。想搵珍貴古董？呢度真係未必有…不過唔使失望—由復古裝飾以至趣怪珍品，凡夫跳蚤市場都應有盡有，肯定俾你滿載而歸，記住早啲出發，包保買到心水貨！
顧名思義，拉斯派有機市集 (Raspail Organic Market) 主打不含農藥嘅新鮮生果同蔬菜，仲有賣不含添加劑嘅肉同魚架！呢嗰繁忙市集嘅產品質量首屈一指；怕運輸有困難？你仲可以買蜂蜜同樽裝油等等方便攜帶嘅手信。場內嘅小食檔多不勝數，你一定有機會試盡地道小食，享用輕便午餐—其中，呢度嘅英式麵包檔人流極旺，唔係冇原因架，你又點可以錯過？
蒙特勒伊跳蚤市場 (Montreuil Flea Market) 成立於 1860 年，係巴黎最古老嘅跳蚤市集之一，場內商品多不勝數，令人印象深刻，梗係唔止得機械零件、新衫舊衫、古董玻璃器皿同廚房用具啦！如果你識講價，仲可以用超低價搵到奇珍異寶添。之不過，身處市集，記得要提防扒手！
|
https://humgagouk.com/2020/10/24/homelookingch2/
|
https://www.spareroom.co.uk/ 就係同人分租嘅，我哋就唔太啱所以無用過，但有需要都可以睇下。
基本上個Email都係好似上一篇咁嘅內容倒模式咁出街，其實呢度啲地產有啲都覆得幾快，試過一send咗個Email無耐電話就響。
所以記得嚟之前去買定有英國number嘅電話卡，有黃店咖，唔得閒落舖頭仲可以去Whatsapp落order寄上門，黃店資料：
答完如果無問題就會約睇樓，都試過有啲問完之後會Turn down我哋，主要都係人數問題，試過有呢啲原因：
先約到間4房嘅Town house睇下，第一次睇house同問咗屋主無馬上turn down我哋8個人，如果可以夠我哋住晒入去再喺呢段時間搵屋，應該係最慳錢去應付呢一年過渡期嘅方法，所以當中有啲成員都對呢度幾大期望。
第二個盤就係透過Openrent直接約到業主，在我哋心儀校網嘅區內，所以呢間主要都係我哋有細路呢家人去睇。
第三個就係在地產舖度攞咗卡片，叫我哋Send email俾佢講低我哋想搵乜樓，好快就打返嚟仲話有個盤好啱我哋，未正式on the market，但因為同第二個盤撞咗時間，我哋就要兵分兩路去睇。
第一個盤係一個移咗民嚟英國嘅鄰國家庭住緊，我諗係佢啲細路由細住到大，所以好多小朋友嘅雜物同埋啲廚房廁所都較舊，雖然三層四房同有花園，但成間屋內部都好屈質好逼咁，最吸引反而係間屋對住個好大嘅Park，啲細路見到就好興奮跑嚟跑去，成個社區嘅感覺都幾好但間屋真係無乜令人想9衝去租嘅感覺。
之後就行返出巿中心食個Lunch就開始下一個行程，兵分兩路咁去睇，有細路一家就去睇4房排屋，搭Uber去到門口就meet個屋主，佢就帶我哋入去，因為其實仲有人住緊喺入面，都幾打攪人，尤其是而家肺炎，要咁俾陌生人入屋，佢哋唯一有做都係提我哋戴口罩，同埋入屋要除鞋，咁屋主就show我哋睇間屋，其實佢話4 bedrooms但好多時都唔係真係住到咁多人，好多時有一兩間房都係好細，最多做小朋友bedrooms/玩具房，但大人無乜辦法瞓到入去，間屋又唔算好差但陰陰沈沈咁，所以我哋都無租，到晚上就收到屋主message話佢已經接受咗其他人offer，仲祝我哋好運搵到想搵嘅屋。
另一隊人就約咗地產睇一幢new build apartments，仲有齊一/兩/三房單位俾我哋睇，有齊全新廚房、洗碗碟機、雪櫃同浴室，睇咗都好滿意，又可以住埋喺格離個單位，價錢亦平我哋前一日睇嘅有晒傢俬apartment一截，不過就要自己去添置傢俬同床，加£50又有車位(原本話包埋仲叫我哋揀定想要邊個位，但跟住又話要加錢)，同埋佢新到仲未搞掂晒水電，要過多兩三個禮拜先入到伙，基本上睇完嘅小隊都好滿意決定咗要租頂層(其實都係3樓)嘅2個相連兩房單位，亦即刻跟地產到office見佢上司。
戲劇性嘅事就發生喇，喺佢哋由Apartment 行上去嘅大概20分鐘路程入面想要嘅其中一個單位已經無咗，想要嘅座向都話無晒(因為一邊對住大街應該幾嘈雜下，另一邊後街對返民居較好)，本來一鼓作氣嚟租樓，變咗要考慮好多嘢，租唔租向住大街、分開2層租唔租、1間2房加1間1房又租唔租，跟住個地產都唔想再同我哋糾纏咁(因為係星期六同搞到已經四五點)，就口頭上話你哋都已經係今日最後一台客，佢哋都就閂門唔接受offer，聽日星期日又唔開，好似講到hold住俾我哋返去慢慢考慮咁，叫我哋星期一一早再過嚟確認租邊間。
小朋友是否不同性別? 如果唔同性別好似11歲後一定要分房，另外有啲業主係會比政府要求嘅更嚴格，所以都要睇下你個業主點睇。
|
https://gojapan.com.hk/2020/01/22/%E5%85%8D%E8%B2%BB%E8%A8%BB%E5%86%8A%E6%9C%83%E5%93%A1%E5%B0%B1%E5%8F%AF%E4%BB%A5%E6%9C%89%E5%83%B9%E5%80%BC2000%E5%86%86%E5%98%85%E7%A6%AE%E7%89%A9%EF%BC%9F%EF%BC%81/
|
首頁 旅遊攻略 免費註冊會員就可以有價值2000円嘅禮物？！
免費註冊會員就可以有價值2000円嘅禮物？！
成日去日本旅行嘅你有福啦！
大家知道日本無線電通信服務、手提電話服務嘅最大供應商NTT DOCOMO嗎？NTT DOCOMO仲有一個儲點數計劃叫「d POINT CLUB」，喺日本購買消費，就可以儲點數同用點數。原本呢個計劃只係限日本人參加，但而家已經解禁咗俾海外居住嘅外國人申請！而且更加有海外會員限定嘅優惠同禮物，免費註冊做會員，就可以拎到價值成2,000円嘅著數！
只要拎咗海外會員嘅特別版d POINT CARD，註冊之後就即刻有300點點數(可當300円用)。唔需要任何申請費或者年費，d POINT係可以喺指定嘅d POINT加盟店到1點=1円咁用。
喺日本國內可以累積或者使用ｄPOINT嘅舖頭買嘢，每消費100円就可以儲1分(部份店舖係消費200円儲1點數)。而大家都好鍾意又好常去買嘢嘅「Matsumoto Kiyoshi 松本清」、「TOKYU HANDS」、「高島屋」、「TOWER RECORDS」、「animate」等舖頭，全部都可以用d POINT CARD！
※d POINT嘅儲分比率、入帳時期、使用點數等，根據各店舖、服務、商品等會有所不同。亦會有部份店舖、商店、服務不適用。
※基本上貼咗d POINT標誌嘅店舖，都係可以用d POINT嘅舖頭。
機場行李運送服務優惠(約減免750円)！
應該好多人都唔太想拎住型行李周圍吧！如果想方便移動就可以用好方便嘅機場行李運送服務。喺日本國內嘅任何地方都可以送到。而且而家登錄d POINT CARD，仲可以用優惠價使用行李運送服務。
例如使用JAL ABC嘅服務，由羽田機場送去關東地區嘅酒店，來回運送需要4,940円。只要出示d POINT CARD就有15%減免優惠，即係即刻平咗750円。
最後就梗係有免費送限定紀念品！
NTT DOCOMO嘅原創吉祥物「POiNCO BROTHERS」，係喺日本嘅電視、廣告都大活躍嘅人氣吉祥物。而家註冊會員，就可以免費拎到自己揀嘅其中一份禮物，包括公仔吊飾、3色原子筆、野餐墊、A5筆記簿。
換領紀念品地點如下：
|
https://www.eatwo.info/?p=27598
|
新界有唔少鮮為人知嘅秘境，今次走到大埔市中心，介紹吓市中心附近一個孤獨海島，位置匿藏於吐露港灣畔一個公園側，人煙稀少，既有直升機停機坪、大有來頭嘅法定古蹟，亦有紅樹林等生態，週末拍拖談心兼影吓相非常適合，值得兩個人逛一逛。
元洲仔一詞，聽落好遙遠，其實只係位處大埔東面，由大埔市中心舊大埔警署綠匯學苑步行到元洲仔海旁，腳程只係約15分鐘，海島旁邊有元洲仔公園，公園於90年代建成，位於大埔海濱公園對岸，靠近林村河、完善路，附近有單車徑。小公園表面平平無奇，但事實上對出隱藏咗一個河堤之上嘅小島，可飽覽吐露港景致。
步出元洲仔公園，見急救站即可沿元洲仔里進入，2分鐘即達海邊，同時會見到世界自然(香港)基金會嘅自然環境保護研究中心（WWF-Island House）。而WWF-Island House呢座建築物其實係前政務司官邸，於1906年建成，最初係英國租借新界後用作行政中心之用，其後變成新界政務司官邸，原本四面環海，70年代填海後先將元洲仔同內陸連接，自始唔再係一個小島嶼。
而呢座建築物於1982年更被列入香港法定古蹟，4年後再交予世界自然基金會香港分會作自然環境保護研究中心用途。WWF-Island House樓高兩層，整座大宅以紅磚、石灰舖砌，保留20世紀初英國殖民地式建築，既有英式庭園，內裏亦有大草坪、圓拱形遊廊、燈塔等，而燈塔曾為吐露港船隻引航，有豐富殖民色彩，有如小島上嘅英式小屋。
元洲仔本來係一個圓形海島，原本叫圓洲仔，後來叫元洲仔，海島前臨大埔海，於歷史上曾經係盛產珍珠之地，為農民、漁民聚集地，目前沿海位置仍然可以見到少量海洋生態物種，例如海邊嘅紅樹林亦相當明顯，充滿保育價值，加上比起人煙稠密嘅市區，總算係遠離繁囂。
而元洲仔海旁位置， 可清晰眺望對岸嘅大埔海濱公園，中央回歸紀念塔亦非常明顯，甚至可見大埔工業邨，加上前臨吐露港，可飽覽大埔吐露港海景，亦可遠眺三門仔、馬鞍山。走入元洲仔石灘，可見唔少環保裝飾，於石灘上影吓相，似足身處一個孤獨海島之上。
倘若唔經海旁石灘走，可折返入口，沿單車路走，經過大王爺廟，即可安全地走入另一邊入口。沿此路可直通小碼頭，輕鬆到達紅樹林位置、大埔元洲仔直升機停機坪，此處不時可見釣魚客垂釣。加上從直升機停機坪離開時，不難發現停機坪同小碼頭中間有一間藍色小屋，小屋被髹上蔚藍天空色彩，充滿度假風情，有種穿越外國度假感覺。
(1) 巴士路線26, 64K, 72A, 73A, 73X, 806A 皆可到達元洲仔公園。
(2) 元洲仔公園基本上離大埔廣福邨只係10分鐘左右腳程。
(3) 元洲仔並無停車場，一係泊喺大埔海濱公園嗰邊，然後經完善路步行2分鐘過去，一係就乘搭公共交通工具。
(4) 謹記保護海岸生態，唔好污染或破壞。
(5) 自己垃圾自己帶走。
(6) WWF-Island House不時會舉辦元洲仔秘密花園導賞團，由10:00至13:00、14:00至17:00，有興趣想知詳情請瀏覽返官方網站。
|
https://blog.xebe.com.hk/powerbank-for-notebook/
|
大家都會問：一般市面上賣嘅行動電源可唔可以拎嚟叉手提電腦？
咁如果要揀適合叉手提電腦嘅行動電源又要點揀呢？
除咗容量同價格之外，其實更要注意下面幾點，先可以安全又有保障：
任何嘅電子產品其實都要注意安全性問題。
大家喺買之前一定要注意有冇合格標章或者有冇符合BSMI認證，千祁唔好容量矇蔽雙眼！
喺大容量之前一定要先確保產品係咪合格哦！
叉手提電腦用嘅行動電源同一般行動電源唔一樣嘅地方就係瓦數。
喺買之前請先確認自己嘅手提電腦/平板瓦數，再嚟買比裝置更高瓦數嘅行動電源，咁先有辦法叉電㗎。
低過裝置瓦數嘅行動電源就算插上線，都係叉唔到電！
普通嘅行動電源叉手機沒咩接頭嘅問題。
但叉手提電腦嘅話，根據裝置唔同，可能就要用轉接頭。
唔同手提電腦電源線轉接頭。
綜合上面幾點，以一般嘅行動電源嚟講係幫唔到手提電腦叉電嘅。
但如果真係要帶住手提電腦出去，或者一定要開住機，冇辦法有穩定電源嘅地方叉電，咁就可以考慮手提電腦叉電用嘅行動電源：
而家嘅行動電源唔單止面向越嚟越多，甚至越嚟越高科技。
好似同無線叉電技術結合嘅行動電源都好受歡迎，唔單止可以係行動電源，亦可以當係無線叉電板用！
仲有自帶線嘅行動電源，叉電線同行動電源綁埋一齊，再唔會唔記得帶叉電線啦！
無論手機用定係電腦用，容量大細、得意定型格，市面上行動電源千百種，但一定要記得揀安全有認證嘅最緊要！
|
https://ohtria.blogspot.com/2010/04/blog-post_12.html
|
看完佢，至少當天會節制一下。
見到咁多糖真係好得人驚喎！
可樂有成杯方糖 都係唔好飲咁多！
咁你有冇去泵骨呢？
瑞士荷蘭通街都有令令政府單車免費租用，駕着單車 sightseeing 真係一流。。。
你個度真係好鬼多活動個喎！
今個星期又有。
|
https://blog.biolane.hk/%E6%96%B0%E6%89%8B%E5%AA%BD%E5%AA%BD%E5%B0%8F%E7%9F%A5%E8%AD%98-%E9%BB%9E%E5%B9%AB%E5%88%9D%E7%94%9Fbb%E6%B8%85%E6%BD%94%E7%9C%BC%E8%80%B3%E5%8F%A3%E9%BC%BB/
|
點清潔眼睛？
初生BB眼睛非常脆弱，偶爾會有少量嘅分泌物同眼垢，咁都係正常嘅。不過，如果發現BB眼睛嘅分泌物明顯增加形成「眼膠」，而且經常水汪汪咁，就有可能係鼻淚管阻塞，要特別注意清潔眼睛喇！媽媽可以按需要，每日使用不含防腐劑、獨立支裝嘅生理鹽水幫BB清潔眼睛1至6次，有助保持眼睛衛生，預防及清除眼膠積聚，避免發炎敏感：
1.首先清潔雙手，預備無菌棉花球同生理鹽水。
2.用已沾濕生理鹽水嘅棉花球由近鼻樑嘅眼頭開始向外抹。
3.每個棉花球只可抹一次，接下來換另一顆棉花球擦拭另一隻眼睛，直至乾淨為止。
4.另外亦可將數滴生理鹽水滴入BB眼內，然後用無菌棉花球抹乾，注意每抹一下都要換新嘅棉花，防止感染。
*小貼士：獨立支裝嘅生理鹽水用完即棄，可防止細菌污染，更方便衛生。
初生BB常會有耳垢，其實係耳膜同外耳道脫落嘅表皮或分泌物，具有保護耳膜嘅作用；BB耳仔內部嘅耳垢並唔會影響聽力，所以唔需要刻意清理。
幫BB清潔耳仔時，只要以紗巾擦拭乾淨耳殼同耳仔後面就足夠。BB沖涼後，媽媽可用清潔嘅小棉棒將滲出耳道嘅水或污垢清除，保持耳仔清潔乾爽，以免滋生細菌。
但注意切勿將任何東西如棉花棒或手指插入耳朵內清潔，以免將耳道弄傷，甚至引致出血、發炎，或刺破耳膜。如果真係覺得BB耳內嘅分泌物太多，可請耳鼻喉科醫生幫忙清理。
*小貼士：洗頭時特別要注意捂住BB耳仔，避免讓水流入耳仔內而造成感染。
初生BB口腔同成人一樣，都需要經常清潔保持衛生，尤其係BB整日以奶為主食，如果無做好口腔清潔，可能會有口臭或蛀牙問題。
媽媽每日可以幫BB進行一兩次口腔清潔護理，餵哺後以不脫毛嘅棉塊沾濕溫開水，放入BB口中，輕拭口腔內部同舌頭上嘅奶漬，清潔牙肉及舌背等位置，以防止細菌滋生。
*小貼士：注意清潔BB口腔嘅時間唔好太耐，亦唔好太深入，以免BB覺得唔舒服或造成嘔吐。
初生BB鼻孔比較細小，正常情況下亦偶爾會有分泌物出現。BB一般會自行以打噴嚏嘅方式排除鼻腔內嘅異物，但如果發現分泌物如鼻垢同鼻涕阻塞BB嘅鼻孔，影響呼吸，都千祈唔好強行清理，以免整傷鼻腔黏膜，媽媽每日可使用獨立支裝嘅生理鹽水幫BB清潔：
1.將BB頭部向後仰，把圓形樽口貼近鼻孔邊緣，輕輕擠壓樽身注入生理鹽水。
2.放直頭部使生理鹽水流動潔淨鼻腔，再用無菌棉花抹乾。
3.重複以上步驟清潔另一鼻孔，或配合使用吸鼻器泵出鼻內分泌物。
*小貼士：用水同棉花棒清理鼻腔，清潔困難且易弄損鼻膜，而使用接近人體體液嘅生理鹽水沖洗，可有效軟化同清除鼻腔黏著嘅污垢同分泌物，舒緩BB呼吸唔暢順、鼻塞及鼻敏感嘅困擾，更安全衛生。
|
https://www.urrightchoice.com/product/%E7%B4%90%E8%A5%BF%E8%98%AD-haakaa-electric-nail-care-set-%E5%AC%B0%E5%85%92%E9%9B%BB%E5%8B%95%E7%A3%A8%E7%94%B2%E5%99%A8/
|
360°旋轉磨甲頭。撫平小尖角，修出圓潤小指甲，避免BB刮傷幼嫩面豬墩。
靜音馬達，低震低躁，轉速穩定，就算BB瞓著，都不怕被嘈醒，輕鬆就能修好指甲，話咁易。
根據BB成長發展所需，附有六個磨甲頭，粗幼軟硬兼備，附設輔助燈，切合不同時期。
雙向四段，兩種速度，兩種方向，可根據指甲的不同硬度的來隨意切換檔位。
便攜式收納盒採用優質ABS安全環保材質，方便媽媽攜帶和收納。
|
https://www.likejapan.com/news/%E5%85%A8%E9%83%A8%E4%BA%BA%E5%A6%BB%E6%89%8B%E8%A3%BD-%E4%BD%90%E8%B3%80%E4%BA%BA%E5%A6%BB%E5%B8%83%E7%94%B8%E4%BB%8A%E6%9C%9F%E5%A4%A7%E7%86%B1/
|
全部人妻手製!? 佐賀人妻布甸今期大熱！
買甜品做手信向來都係去日本旅行嘅指定動作，不過一樣食物除咗本身嘅味道之外，食客對製作嗰個人嘅印象其實都係好重要喎！ 好似佐賀呢款叫做人妻布甸嘅手信，最近就成為日本網友嘅話題啦。
其實呢款手信一早就已經成名！ 好似上年由代購網站「47CLUB」舉辦嘅「咁都得！ 大獎2016(こんなのあるんだ！大賞２０１６)」，呢個來自神埼市YAGURA壽司嘅手信「佐賀人妻布甸」就成功進佔九州／沖繩組別嘅第2位。
呢款布甸係以100%佐賀牛奶同蛋黃製作，不過除咗佢嘅味道之外，其實個名夠吸引都係一個受歡迎嘅重大原因。「佐賀人妻布甸」，一聽就知全部係由佐賀嘅人妻們親手製作啦(吓？)，一諗起個製作過程已經令人心矌神怡。官方仲強調雖然佢地因為係素人所以唔能夠「出樣」，不過就保證經佢地白魚一樣嘅指尖經手嘅食材一定能緊緊抓住大家嘅心喎。
佐賀人妻布甸商品包括(價錢為YAGURA壽司店內售價)：
|
https://www.jetsoday.com/%E6%9C%80%E5%BE%8C%E8%A1%9D%E5%88%BA%EF%BC%81%E5%8D%B3%E6%90%B6%E6%B8%AF%E8%88%AAmega-sale%E5%B9%B3%E9%A3%9B%EF%BC%81%E9%80%A3%E7%A8%85794%E9%A3%9B%E5%8F%B0%E5%8C%97%EF%BC%81%E5%8F%B0%E5%8C%97340.html
|
最後衝刺呀！香港航空Mega Sale得返最後三日咋！
連稅$ 794飛台北！連稅一千蚊飛曼谷！大阪、東京連稅千一、二！連稅二千一直飛北海道！飛新西蘭連稅二千六！飛遠一遠既溫哥華連稅只係二千八！
真係抵到爛，仲要包埋寄艙行李！真係迫大家每個月都飛！
小編將平飛日子一次過話你知，即刻Tag埋各方好友搶飛！
另外仲有「醒您住」全線酒店每晚減$ 50優惠(不設最低消費)，機票酒店都咁平！
|
https://www.testingmama.com/bean5/
|
由細用到大枱凳套裝，4大優點逐個睇！
第一樣野我覺得佢好安全，佢係嚟自日本 Made in Japan。喺呢張枱同凳上面係唔會搵到任何突出嘅角同邊，因為佢嘅設計全部都係圓邊形，所以如果小朋友真係唔小心撼到或者整到時都唔需要太擔心，唔會有太大傷害。
你知日本人做野好嚴謹，呢個產品通過日本嘅測試，佢入面嘅甲醛量極低。
平時小朋友食飯會用呢啲吸盤，呢個係可以吸得好實淨、唔會甩。
咁就可以坐到4個人。有時小朋友返學開始要做勞作，佢裡面可以俾你擺到好多書本，咁小朋友坐係度就可以做功課，所以呢張枱真係可以用到佢四至五歲。
呢張枱一反轉仲有張小朋友疏化，後面呢度可以照擺書，平時小豆會自己坐係度睇書、睇電視，咁呢張凳就可以俾佢用嚟做小茶几。
不過其實呢個產品定價有啲高，但係佢又真係好實用，主要講求實際同埋慳位，所以算係貴買平用。今次呢個介紹希望大家鐘意啦～下次再見 bye-bye！
|
https://www.hkbuschannel.com/2021/06/2021-1st-black-rainstorm/
|
2021年6月28號，香港普降暴雨，香港天文台接連發出黃色、紅色、黑色暴雨警告，暴雨引致多區交通嚴重受阻。
其中啱啱喺6月27號全綫通車嘅港鐵屯馬綫，通車後第一個工作日就遇上暴雨，啟德站一早出現「漏水」，近A出口部份設備因此故障，有大約一半閘機無法使用。
港鐵回覆指，事件係源自前一晚收車後，到6月28號約凌晨 2:45 ，啟德站車站大堂有一條咸水管接駁位爆裂，引致有水由天花板空隙流落大堂，維修人員已即時閂水掣同埋搶修，乘客仍可使用部分閘機進入車站。港鐵指，水浸情況與今天的天雨無關，維修人員會繼續跟進。
另一邊廂，大嶼山南部嘅長沙，因為暴雨導致山洪暴發，長沙大灘出現一道黃泥水瀑布。
途經長沙嘅嶼南道當然唔能夠倖免，山洪夾雜沙泥，令到嶼南道交通中斷，由網上流傳嘅影片可以見到，有途經嘅新大嶼山巴士受困。
運輸署表示，因山泥傾瀉，嶼南道來回方向近警方大嶼山南分區總部嘅全線封閉。朝早時間，新大嶼山巴士1、2、4、23號路線暫停服務，11號路線只提供由東涌開出到長沙同由大澳開出到塘福兩邊嘅有限度服務。
運輸署喺中午公佈，因應嶼南道山泥傾瀉，有下列臨時交通安排：
新大嶼山巴士2、4、23號路線暫停服務。
新大嶼山巴士1號路線有限度服務由大澳開出到塘福。
新大嶼山巴士11號路線有限度服務來往東涌站巴士總站開出到蝶崗。
為免南大嶼山居民出唔到城，運輸署已安排以下緊急渡輪服務：
至於下午2時開出大澳—沙螺灣—東涌—屯門嘅班次仍然維持正常服務。
視乎嶼南道重開時間，上述緊急渡輪服務時間將再作延長。
其他地區亦唔見得好好彩：
屯門赤鱲角隧道公路，往屯門方向一度因為水浸而全線封閉，到朝早9點半左右，駕駛人士先至可以使用快線行車，部份龍運巴士需要改道。
港島區摩星嶺道來回方向近翠暉臺因為山泥傾瀉全線封閉。
港島區置富花園有冧樹，置富道一度全線封閉，城巴、新巴部份路線改道。
上述三處朝早交通繁忙，到近中午先至全面重開。
屯馬首期通啟德 車站其實得唔得？
|
http://www.onecaratbeauty.com/2016/01/2016.html
|
係香港買香薰蠟燭，好多人只係識得去一啲高價牌子例如Jo Malone同Diptyque，明明係貴到堅離地，仍然好似着咗魔咁樣瘋狂購買。當然，有啲人真係好鍾意某些牌子嘅香味，但係更多人係因為唔知道點樣去買到又平又好用，而且符合自己預算嘅香薰蠟燭。其實喺香港有好多渠道買到唔同嘅高質蠟燭，基本上每個價錢預算都可以搵到好多選擇，下次就唔需要一定買Jo Malone、Sabon同Diptyque。
香薰蠟燭雖然唔可以用嚟做香薰治療（下面會詳細解釋）但亦有唔少嘅好處。第一，就係可以喺天氣寒冷嘅時候帶來一點點嘅溫暖，唔需要一定買暖爐，着羽絨咁大陣仗。只需要點一個小小嘅香薰蠟燭，房間就會一室華麗花香，而且溫度都冇咁涷，係寒冷嘅冬天就相當好用。第二，就係助眠嘅作用。香薰蠟燭本身會點燃新鮮空氣，變成二氧化碳，對於一啲精神過分活躍又訓唔到覺嘅人，喺暖和舒緩嘅情況下，有催眠嘅作用，係用易啲瞓覺。
其實喺香港買好用嘅香薰蠟燭，話難唔難，話易唔易，好多人只係識得去IFC、Lane Crawford、 Harvey Nichols或香薰專門店裏面，呢啲地方係有好多世界各地頂尖一線品牌嘅香薰蠟燭例如Jo Malone、 diptyque，但係佢哋賣嘅香薰蠟燭都超過500蚊起跳。其實如果你識買嘅話，就可以搵到好多好多選擇。
我之前特別介紹咗Jo Malone以外，7種較為正常價錢嘅香港香薰蠟燭選擇。今日我就想特別推薦我經常買嘅BBW。
Bath and Body Works (BBW)係美國非常著名嘅個人護理品牌，佢嘅香薰蠟燭選擇係多到你唔信。BBW嘅香味相當持久，而且香水師製作嘅時候，佢嘅香味都充分反映左唔同嘅環境、材料、想像同氣氛，有時係Island Waters, Love and Sunshine, Moonlight Path，Island Margaritas，Cozy Cabin，Winter Sun等等。總之香氣味道繁多，有啲係形容節日，有啲係形容某些外國地方嘅旅遊記憶，有啲係形容甜品。Bath and Body Works Candles最犀利嘅係，佢能夠用一個非常貼切嘅名字形容抽象嘅香味，而且發現佢嘅命名好貼切恰當！
Bath and Body Works係價錢抵用而且好用嘅香薰牌子，一個大size嘅3 wick candle三頭香薰蠟燭，官網賣$22美元，運到來香港都只係大概港幣＄200左右。而且可以用好耐，起碼兩個月，對於鍾意每晚都點香薰嘅人嚟講，呢個會係非常好用嘅選擇。
BBW最大嘅好處係，可以選擇嘅品種真係好多！而且唔只係玫瑰、薰衣草呢啲簡單嘅香味，佢有好多經過調香師特別設計嘅品種，係獨家製造，出邊根本買唔到質素相近而價錢都係咁抵用嘅香薰蠟燭。
暫時Bath and Body Works喺香港係冇獨家官方代理，我知道佢喺澳門、新加坡都有官方專門店，所以好多香港人就唯有靠買水貨，格仔鋪，網店等等交收。好多時網店入貨都一件起兩件止，一般系列都唔齊，而且如果網店係純網上交易，無實體店，就只能夠靠想像同名字了解蠟燭嘅香味，始終爭小小。
而喺旺角百寶利商業中心、好景、旺角中心、銅鑼灣廣場等等地方，都有水貨嘅Bath and Body Works香薰蠟燭賣，就算搵到黎香港價錢都唔貴，都係＄200內，個好處係隨時都可以聞下香味。
呢個品牌嘅蠟燭就會比較貴少少，但係香薰嘅味道就相當之獨特，完全可以了解點解佢可以賣呢個價錢。
Cochine呢個品牌嘅宣傳相當之揼本，而且整個廣告係喺越南西貢拍攝，其中用咗好多法國殖民地佈置、古蹟、標榜嘅就係西貢越南嘅異國風情。香薰蠟燭本身用左好多靑檸，香草為主嘅香味，淨係睇廣告都感到非常之賞心悅目！不過，真係用過啲產品就發覺真係非常之中伏。香味本身真係麻麻，普通平價料，冇乜特別，唔知點解價錢會咁貴！
Zara home、Log on、Franc Franc都有香薰蠟燭賣。對於有興趣試用香薰蠟燭（入門買手）嘅人，Franc Franc平平地嘅香薰蠟燭都算係一個唔錯嘅選擇，但你要睇清楚，一般來講Franc Franc係賣返自家品牌OEM嘅產品，雖然佢嘅包裝好唔同，好似賣緊好多嘅牌子，有啲亦都唔會寫上零售店嘅名字，但係你仔細留意產品本身，就會發現其實好多係Franc Franc自家代工產品。對於香薰蠟燭有研究嘅人都會知道呢個產品嘅成本其實真係好低，只係一啲廉價嘅香精、工業香料做成，值唔值得呢個價錢就真係見仁見智。
當然Franc Franc佢亦都有一啲比較出名嘅外國牌子例如Voluspa，如果真係要買，我就會建議你買呢種。
淘寶買香薰蠟燭！？咪制！
好多香港玩開香薰蠟燭嘅人，都會心思思上淘寶買。呢呢個方法我就唔建議，因為以下幾點。第一，香薰蠟燭嘅成份，一般來講都有規定，以防是有害嘅致癌物質，對人體造成健康嘅威脅。大陸有冇執行，就好難講，所以我自己係絕對唔會買大陸做，無牌子嘅山寨香薰蠟燭。
而且根據中國法例，香薰蠟燭係危險品，淘寶網店都未必會直接送來香港，都會要求你用集運，用灰色渠道運來香港等等，送貨嘅成本同埋時間又會增加。
係淘寶上面亦都有一啲疑似係名牌嘅香薰蠟燭，價錢大概係專賣店嘅七八成左右。有啲相片都非常之粗糙，令我真係懷疑佢會唔會又係山寨A貨。我係絕對唔會相信任何係淘寶上面係Jo Malone同Diptyque嘅產品。
另一個選擇，就係直接玩最貴嘅香薰蠟燭。好多香港人焗住買兩三個牌子好似jo Malone，但係其實外國香薰市場相當成熟，基本上無論係美國、法國都有好多好多海量嘅選擇。如果係諗住送禮，就真係冇必要送Jo Malone，因為真係好鍾意香薰嘅人其實未必會欣賞咁簡單嘅大路選擇。所以你可以考慮網購由紐約百貨公司Saks、Bergdorf Goodman、Nordstrom，佢都有好多香薰蠟燭可以送來香港。
貴價香薰蠟燭會用全天然物料？
好多對於香薰、香水認識唔係好多嘅香港人，就好容易比一啲推銷員誤導，好多人以為，高級昂貴嘅香薰蠟燭就會使用全天然嘅材料，一啲平嘅香薰蠟燭就會用人工材料。呢個諗法係大錯特錯！如果只係用植物精油，製造出來嘅香薰蠟燭根本不能夠亦唔會有濃烈嘅香味！呢個係事實，所以所有有濃烈香味嘅香薰蠟燭都係經過人工香料嘅調製！同香水一樣，通常最芬芳又富有層次感，清新香味嘅香水係包含咗天然材料與及人工香精，純天然材料可以組合成嘅香味其實真係唔多。所以可以好肯定咁話俾你知，好多人以為買Jo Malone、Laura Ashley就係用全天然材料，呢個係大錯特錯。好多時以為用貴價香薰就好啲，純粹係心理作用。
喺外國，香薰蠟燭嘅安全性都會有安全條例嘅保障，所以我會建議你盡量去買一啲外國嘅產品，一般來講中伏嘅機會都會比大陸產品低。
點香薰嘅時間其實唔需要多，每日只會點二十分鐘其實都相當足夠。如果超過一個鐘，香薰蠟燭可能會燃燒左好多房間裏面嘅新鮮空氣，導致二氧化碳過多，所以使用香薰蠟燭都係適可而止。
|
https://blog.biolane.hk/biolane-mama-%E5%B0%88%E8%A8%AA-%E9%99%AA%E6%9C%88%E5%A7%A8%E5%A7%A8%E6%AF%9B%E5%A4%AA/
|
好多新手媽媽對住初生 BB 束手無策、手忙腳亂，如果有一位熱心嘅陪月姨姨嘅幫忙，真係可以易啲渡過難關！
Biolane MaMa認識熱心嘅陪月姨姨毛太，係透過佢嘅Facebook專頁，上面post滿中西日韓式料理、麵包甜品燉湯，全部都出自毛太嘅巧手，亦有唔少媽媽Fans留言講笑話毛太嘅美食太邪惡，害佢哋要努力減肥。
廚藝了得嘅毛太，已經做咗4年陪月員，佢自己都係媽媽，平時最鍾意煮嘢食，仲鍾意分享一啲簡單食譜、湊BB經驗心得、陪月趣事到Facebook同媽媽互動。
毛太幫坐月媽媽手照顧BB，好似換片、沖涼、餵BB飲奶等等，令媽媽可以休息，減輕負擔之外，更會教媽媽正確餵奶、幫BB掃風呢啲知識。毛太話有啲新手媽媽覺得自己好多嘢唔識，加上長期唔夠瞓，會成日喊、發脾氣，好無助，所以希望教識佢哋湊BB，陪佢哋行呢段最需要人幫忙嘅路，眼見坐月媽媽由騰雞變淡定，真係好有成功感！
湯水、食療對坐月媽媽相當重要，毛太仲會請教相熟嘅中醫師，留意媽媽體質、餵母乳情況，煮補身菜式燉湯，幫媽媽身體復元。毛太話至怕媽媽咩都唔食，因為有Working Mom為咗準備返工節食減肥，但咁樣其實會令身體虛弱，影響母乳餵哺，所以毛太都建議坐月期間唔好減肥住，如果急於修身，餵母乳就係最有效嘅方法！
「坐月媽媽產後壓力大， 好需要有人幫忙，我最想分享湊BB經驗，幫到佢哋之餘，仲畀啲正能量佢哋！」坐月媽媽有時會唔開心，諗嘢好負面，或者兩公婆因為湊BB有爭執，毛太都會同佢哋傾下計，開解同關心佢哋，希望幫到解決問題，對雙方同BB都好。
Biolane MaMa 好欣賞毛太嘅細心同熱心，陪伴產後媽媽經歷人生嘅一個大轉變，有佢嘅鼓勵， 媽媽往後都可以輕鬆自在，培育出Happy baby啦！
|
https://www.loholiday.com/2018/04/22/miraspa_foot_massage/
|
平時鍾意去按腳，喺香港搵既話，一般泰式或者中式都要$200，仲要係環境好一般。
一向都好鍾意按摩既佬小編，有時都想搵D環境好又唔好太貴既，不過就真係好難搵。
今次就搵到個著數，平時香港地酒店級既按摩都要$1000起，而家美麗華酒店Mira Spa就推出一個足部接摩優惠，$380就可以嘆到一個鐘頭，仲可以用埋更衣室入面既桑拿同按摩池。
入到黎個大堂係咁：
坐低左就有杯薑茶：
酒店做Spa成千蚊可能少少貴，但$380喺酒店按下腳，亦都好唔錯啊。
睇返個優惠就做到2018年5月31日前，大家有假期有時間都可以一試。
|
http://www.taikwongeyecare.com/2021/02/%E5%85%92%E7%AB%A5%E9%A9%97%E7%9C%BC-%E9%BB%9E%E8%A7%A3%E5%92%81%E7%B4%B0%E5%80%8B%E5%B0%8F%E6%9C%8B%E5%8F%8B%E8%A6%81%E6%88%B4%E7%9C%BC%E9%8F%A1/
|
做兒童驗眼除咗驗眼過程難道度會大啲之外，如果發現小朋友眼睛有度數問題，需要戴眼鏡，就要同家長講出呢個事實。去到呢個位，家長好多時都會晴天霹靂，一時三刻未必接受到呢個事實，不過呢個就係我嘅工作，差唔多每日都會講類似嘅說話，希望家長明白點解咁細個小朋友要戴眼鏡，呢篇網址就等我分享一下。
喺開始之前，先講解一下一個正常三四歲兒童應該要見到嘅度數範圍。三四歲兒童大部份都係有100至200遠視，因為佢哋眼球比較短啲，長大咗之後啲遠視就會慢慢減退，如果細個嘅時候遠視較淺，長大有近視嘅風險會相對提高。不過遠視較淺都唔係兒童要戴眼鏡嘅原因，我哋最擔心就係見到一啲會影響視力發展，導致小朋友有弱視嘅度數：
兒童散光成因係先天為主。原因係因為眼睛最表面透明叫角膜嘅結構，垂直和水平嘅弧度唔平均 ，如果角膜圓到好似個足球咁，就無散光，好似個欖球咁，就會有散光。通常小朋友有125 – 150 度散光，就會開始影響視力發展，形成弱視。戴眼鏡嘅目的係透過散光鏡片將光線聚焦返喺個視網膜上面，等個腦可以接受返一啲清晰嘅視覺訊號，久而久之，視力就會越嚟越好，將弱視更正過來。家長可能會問：咁即係戴眼鏡會減淺個散光？個答案係不會。散光喺成年之前都傾向穩定，戴眼鏡嘅目的唔係減散光，係等眼睛視力可以正常咁發展。 深散光嘅發生率，全世界嘅報告都有啲唔同，大概15% 左右，所以都唔係罕見，差唔多每驗10個小朋友，就會有1-2 個有深散光。
小朋友雙眼嘅度數大多數都係一致嘅，不過都會有鴛鴦嘅情況出現。有鴛鴦度數嘅小朋友，一般家長都完全察覺唔到，因為個小朋友有一隻睇嘢好清楚嘅好眼，日常生活基本上都冇乜問題，但一驗眼先知道度數較深嗰隻眼睇嘢非常模糊，有弱視嘅情況。咁究竟兩隻眼相差幾多度數，先會令到深啲度數個隻眼有機會有弱視呢？散光相差150度，遠視相差100度和近視相差300度，就會有機會令到度數深啲嗰隻眼出現弱視。遇到呢啲情況，小朋友都一定要戴眼鏡提升睇嘢差啲嗰隻眼嘅視力。假若到咗9歲先至處理，就已經太遲，到時先戴眼鏡，深啲度數嗰隻眼永久個視力可能都係可能得正常嘅5-6成。鴛鴦度數嘅發生率大概為4-6%左右，不是太常見，但總會遇到。
高度數一般被定義為大於600度。三四歲兒童患有高度遠視和近視係較為罕見，發生率大約少於2%，筆者大概每兩至三個月，就會遇到一個呢啲嚴重嘅個案。兩眼患有高度遠視和近視嘅小朋友通常都有明顯嘅症狀，最常聽到家長嘅觀察就係話小朋友會非常近咁睇書睇電視、長期朦起對眼望野和無咩眼神交流。小朋友患有咁深度數可能同遺傳和早產有關，不過筆者亦都遇過啲個案係雙方家長眼晴視力完全正常，但小朋友兩眼不幸地患有高度數，面對呢啲個案，我有時都解釋唔到，我可以做嘅只係希望家長盡快明白呢個狀況，盡快幫小朋友配返一個啱度數嘅眼鏡，等佢哋可以重拾視力。
希望以上資訊可以幫助家長們了解點解有某部分小朋友咁細個就要戴眼鏡，同埋更加了解兒童驗眼嘅重要性。有需要或想幫自己子女驗眼既家長歡迎隨時查詢，本視光中心接受兩歲或以上嘅兒童預約的。
|
https://www.hkmmda.org/single-post/%E6%94%B9%E8%AE%8A%E4%BF%82%E9%9C%80%E8%A6%81%E7%90%86%E5%8F%A5-%E4%BD%A0%E5%95%8F%E5%8F%8B%E4%BA%BA%E7%AD%94
|
其實係人都有後悔嘅時候。祇不過係早D, 定係遲D。 任何一個出到嚟做嘢嘅打工仔。衝咗一輪就會發現，讀書嘅時候係最美好，以前嘅選擇全部都係錯嘅。
後悔冇讀到某一課，成為某一個專業。
後悔冇追過有個師妹，同個師姐表白。 後悔冇周圍去讀萬卷書，但日日屋企鋤本書。
點解嗰陣時唔改變呢?!而家你梗係識得噉問啊。
因為你已經累積到唔少人生嘅經驗。你發覺睇嘢唔可以咁表面。所有嘢冇試過唔代表一定做唔到。然後你會發現讀嗰科唔一定真係做嗰行。喺邊度讀書唔代表一定喺邊度返工。 以為高尚嘅職業，結果每日要笑面迎人。土生土長但係發現本土野就係唔值錢。
作為職場新鮮人或甚至做咗十幾年嘢嘅人，每日都會問自己"我想要啲乜?"。
其實有幾多個有答案?! 或者噉講，係咪所有答案都一模一樣。
如果個個都想做自己。個個都堅持一D自己好驚改變嘅嘢。 噉你永遠都搵唔到真正嘅答案。 因為你唔會擁抱改變，自然欠缺改變所給你的機會。
|
https://zh.hotels.com/go/taiwan/information-about-tainan?intlid=gglist%7Crelated
|
台南市喺台灣係歷史最悠久—荷蘭統治台灣嘅時代結束後，台南就成為咗呢個島嘅行政中心，由 1662 年到 1887 年一直都係咁；到咗 20 世紀初，日本人大力推動台南都市重建同規劃，先至令到呢個城市由當時起發展成為歷史色彩好濃厚嘅旅遊勝地。
按照亞洲城市標準嚟講，台南規模較細，但同時保留咗小鎮風情，而呢個亦係台北人將台南視為「農村」嘅原因。宜家，呢座城市以其寺廟、堡壘、「古早味」小食同傳統生活方式全世界出名—根據數據顯示，台南市內有 500 多間道教同佛教寺廟，統統保存得好好，反映咗呢個城市以前點樣風光。
台南屬於亞熱帶氣候，冬季乾燥和暖，降雨量唔多，又以 11 月、12 月、3 月同 4 月為最佳觀光時節。每年 1 月至 2 月，台南嘅溫度通常會降至 10°C 以下，請務必帶備大量保溫衣服，又或者考慮重新安排行程。
另一方面，台南喺 5 月至 6 月就會踏入夏季，炎熱潮濕，夏日氣候一直持續到 10 月中旬，全季暴雨連連，亦經常有颱風喺附近形成，可能會嚴重影響你嘅旅遊行程。
咁就不妨租架車，盡享私人觀光行程啦！如果你持有駕駛執照，租用電單車嘅費用每日只需 NT$400，實惠又實用！喺台南開車，務必格外小心—根據當地駕駛法例，如果你不慎喺行車期間傷及途人，必須賠償全額醫療復康費用。
|
https://www.clubone.com.hk/blog/detail/483
|
上豬歌仲係陳慧琳嘅《囍菜》？
當次次去婚宴都聽到陳慧琳嘅《囍菜》、林海峰嘅《紅色燒豬》、《美女與野獸 – be our guest》做上豬歌既時侯，大家係咪都想有啲新意呢？
今次想同大家分享下最近新人比較鍾意，而又搞笑特別嘅上豬歌比大家啦！
相信大家對Minions絕對唔會陌生，呢首YMCA弔詭之處就係唔會知班Minions係度唱乜，但又唱得好鬼得意。
麥兜唔係得一首「仲有最靚既豬腩肉」可以做上豬歌，如果大家唔想用節奏咁快嘅歌，呢個歌係唔錯嘅選擇。
呢隻粉紅豬，相信八九十後嘅年輕人唔會陌生啦！
一路播呢首歌，操豬同事一路行入黎，都好有氣勢架！
大家唔想用仲英文版，仲有中文版可以揀架！
今次就同大家介紹住咁多先！有其他搞笑既上豬歌，大家都可以分享下！
|
http://www.moonmoonkitchen.com/2016/05/blog-post_20.html
|
1.芒果啫喱粉加入魚膠粉拌勻。
2.注入熱水拌勻。
3.芒果3個去皮，切粒，用攪拌器打成茸。
4.其餘3個芒果切粒備。
5.將椰漿及芒果加入芒果啫喱水中拌勻。
7.放入適量芒果粒。
8.放進雪柜冷藏2小時至凝固即成。
芒果開始合時。
|
https://words.hk/faiman/view/408/%E6%97%A9%E4%BF%82%E5%A5%BD%E8%80%90%E4%B9%8B%E5%89%8D%EF%BC%8C%E6%88%91%E5%B0%B1%E6%B1%BA%E5%AE%9A%E6%9C%83%E6%9C%89%E4%B8%80%E6%97%A5%E5%AF%AB%E7%AF%87%E5%92%81%E6%97%A2%E9%87%8E
|
到有日我要結婚，我會寫篇文，多謝返晒每一個之前同我一齊既女仔。
每一段感情去到最後，大家都覺得骯髒不堪，無晒美好既回憶，只係得各種各樣既謾罵、詆譭，甚至係侮辱。大家諗起Ex，都只會諗起佢地一刀一刀係呢個心入面插，然後一匙一匙粗鹽係你個傷口到撒。但係亦都正因為咁，佢地令到我唔敢忘記，我要對我既下一位，更加之好，唔好再重蹈之前既覆轍。
換句話說，依家有幸短期修成正果，佢地都有份。
隨時年紀漸長，維持一段良好既關係，同種一棵植物，其實真係差唔多。當初唔識去愛，以為只需要將最好既野貢獻出去，咩都處處維護，咁就代表一定唔會散，其實真係錯晒。等於你係咁落肥料，日日淋水，棵野一樣會死得好快。我寫講故台既故事，入面有唔少錐心既情節，我自己都經歷過，如果唔係點解寫得出？就係因為曾經有個深刻既體會。慢慢一路傷，一路跌，再企番起身，再試，就好似踩單車咁，慢慢學識既，最簡單，又最複雜，只能心領神會既，只係平衡。
所以又有小說話，同你結婚既，唔會係你最愛既人。某程度上，呢句話唔會係錯，試問邊有人可以好似初戀咁刻骨銘心？但係又有邊個人可以初戀之後就白頭偕老？愛情要美麗，就要短暫而轟烈；但係婚姻就要細水長流，互補不足，最後不過係轉化昇華做親情。懂得去愛，就會收放，唔會再好似一開始咁，盲頭烏蠅咁亂咁撞。可能見過鬼，就會怕黑啦。
有時午夜夢迴，都會諗下，如果當初無分手，依家會點。依家個新娘子，會唔會就係佢。但係好快我就會明白，果陣都守唔住，若果等多十年，二十年，後果都可能係一樣，到時既Damage可能仲大鑊。係呢度同大家講一句，分手，依家雖然痛苦，但往後再睇，呢個大概就係最明智既決定。大家往後生活，可能更愉快。唔係大家唔鍾意大家，而係Timing唔岩，就係唔岩。所以點解Alan同幾位女角都唔能夠係埋一齊，呢個就係最佳解釋。
我其實，都一樣唔想好似Alan咁婚姻失敗。所以我亦會繼續好努力咁樣行每一步，希望可以同我既另一半可以開開心心過埋下半世。有時人既願望，就只係咁簡單。
|
Subsets and Splits
No community queries yet
The top public SQL queries from the community will appear here once available.